Singer KK |പ്രണയിനിയെ വിവാഹം ചെയ്യാൻ സെയിൽസ് ജോലി; സെയിൽസ്മാൻ ജോലി ഉപേക്ഷിച്ച് സംഗീതത്തിലേക്ക്; കെ.കെയെക്കുറിച്ച് ചിലത്| 10 Lesser Known Facts About singer KK – News18 Malayalam\nSinger KK |പ്രണയിനിയെ വിവാഹം ചെയ്യാൻ സെയിൽസ് ജോലി; സെയിൽസ്മാൻ ജോലി ഉപേക്ഷിച്ച് സംഗീതത്തിലേക്ക്; കെ.കെയെക്കുറിച്ച് ചിലത്\nമലയാളിയായ ബോളിവുഡ് ഗായകൻ കൃഷ്ണകുമാർ കുന്നത്ത് (Krishnakumar Kunnath) എന്ന കെ.കെ (KK) യുടെ മരണവാർത്ത നടുക്കത്തോടെയാണ് സംഗീത പ്രേമികൾ കേട്ടത്. കൊൽക്കത്തയിലെ (Kolkata) സംഗീത പരിപാടിക്ക് ശേഷമായിരുന്നു കെകെയുടെ അന്ത്യം. കൊൽക്കത്തയിലെ നസ്‌റുൽ മഞ്ച് ഓഡിറ്റോറിയത്തിൽ ഇന്നലെ രാത്രിയിൽ നടന്ന സംഗീത പരിപാടിക്ക് ശേഷം താമസിച്ചിരുന്ന ഹോട്ടലിൽ വെച്ച് കെകെ കുഴഞ്ഞ് വീഴുകയായിരുന്നു. ഉടൻ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല. പ്രശസ്ത പഞ്ചാബി ഗായകൻ സിദ്ധു മൂസ്വാല കൊല്ലപ്പെട്ട് ദിവസങ്ങൾക്ക് ശേഷമാണ് കെകെയുടെ മരണം. 53 വയസായിരുന്നു.\nകെകെയുടെ സൗമ്യമായ ശബ്‌ദത്തിന് ആരാധകർ ഏറെയുണ്ടായിരുന്നു. 90-കളിൽ നിരവധി സീരിയലുകളിലൂടേയും പരസ്യങ്ങളിലൂടെയും കെകെയുടെ ശബ്ദത്തിന് ഇന്ത്യ മുഴുവൻ ആരാധകരുണ്ടായിരുന്നു. അദ്ദേഹത്തക്കുറിച്ച് അധികമാർക്കും അറിയാത്ത ചില കാര്യങ്ങൾ.\n1. 1994-ൽ പാട്ടുകാരനാകുക എന്ന ലക്ഷ്യത്തോടെ മുംബൈയിലേക്ക് പോകുന്നതിന് മുൻപ് ഹോട്ടൽ മേഖലയിലായിരുന്നു കെകെ ജോലി ചെയ്തിരുന്നത്. തന്റെ സ്വപ്നങ്ങൾ പിന്തുടരുന്നതിന് പിന്തുണച്ച ഭാര്യ ജ്യോതിയെ പലപ്പോഴും അദ്ദേഹം പ്രശംസിച്ചിരുന്നു.\n2. തന്റെ പ്രണയിനിയെ വിവാഹം കഴിക്കുക എന്ന ലക്ഷ്യത്തോടെ ഒരു സെയിൽസ് ജോലിയും കെക ചെയ്തിട്ടുണ്ട്. പക്ഷേ അതൊന്നും അദ്ദേഹത്തിന് സംതൃപ്തി നൽകിയിരുന്നില്ല. ഭാര്യയുടെയും അച്ഛന്റെയും പിന്തുണയാൽ ജോലി ഉപേക്ഷിച്ച് സംഗീതത്തിനായി പിന്നീട് ജീവിതം സമർപ്പിച്ചു.\n3. ഡൽഹിയിൽ പാടിക്കൊണ്ടിരിക്കെ ഹരിഹരൻ തന്നെ കണ്ടെന്നും മുംബൈയിലേക്ക് വരാൻ അദ്ദേഹം തന്നെ പ്രോത്സാഹിപ്പിച്ചെന്നും കെകെ ഒരിക്കൽ വെളിപ്പെടുത്തിയിരുന്നു.\nAlso Read-പ്രമുഖ ബോളിവുഡ് ഗായകന് കെകെ അന്തരിച്ചു; അന്ത്യം സംഗീത പരിപാടിയ്ക്ക് പിന്നാലെ\n4. കിഷോർ കുമാറിൽ നിന്ന് പ്രചോദനം ഉൾക്കൊണ്ട ഗായകനായിരുന്നു കെകെ.\n5. ശാസ്ത്രീയ സംഗീതത്തിൽ കെകെ പരിശീലനം സിദ്ധിച്ചിരുന്നില്ല. അദ്ദേഹം ഒരു സംഗീത വിദ്യാലയത്തിൽ പോയെങ്കിലും സംഗീത പഠനം തുടർന്നില്ല. താൻ പാട്ട് കേട്ട് പഠിക്കുകയാണ് ചെയ്യുന്നതെന്ന് അദ്ദേഹം ഒരിക്കൽ പറഞ്ഞിട്ടുണ്ട്. കിഷോർ കുമാർ സംഗീതം പഠിച്ചിട്ടില്ലെന്ന് പിന്നീട് അറിഞ്ഞു. സംഗീത ക്ലാസിൽ പോകാതിരിക്കാൻ കണ്ടുപിടിച്ച മറ്റൊരു കാരണമായി അത് താൻ കണ്ടെത്തിയെന്നും അദ്ദേഹം പറഞ്ഞിട്ടുണ്ട്.\n6. കെകെയുടെ ആദ്യത്തെ ആൽബമായ 'പൽ' ബോളിവുഡിൽ വലിയ ശ്രദ്ധ നേടി. അതിനു മുൻപ് വിവിധ പരസ്യങ്ങൾക്കായി 3500-ലധികം ജിംഗിളുകൾ അദ്ദേഹം പാടിയിരുന്നു.\n7. മാച്ചിസ് എന്ന ചിത്രത്തിലെ 'ചോഡ് ആയേ ഹം വോ ഗലിയാൻ' പാടി കെകെ ബോളിവുഡ് സിനിമാ ഗാന രംഗത്ത് അരങ്ങേറ്റം കുറിച്ചു. ഹരിഹരൻ, സുരേഷ് വാഡ്കർ, വിനോദ് സെഹ്ഗാൾ എന്നിവരായിരുന്നു അദ്ദേഹത്തിന്റെ സഹഗായകർ. വിശാൽ ഭരദ്വാജാണ് ഈ ഗാനം ചിട്ടപ്പെടുത്തിയത്. ആ ഗാനം വലിയ ഹിറ്റായി മാറി.\n8. കേവലം ഹിന്ദി ഗാനങ്ങളിൽ ഒതുങ്ങിയിരുന്നില്ല കെ.കെയുടെ സംഗീതം. തമിഴ്, തെലുങ്ക്, മറാത്തി, കന്നഡ, ബംഗാളി, മലയാളം, ഗുജറാത്തി, ആസാമീസ് എന്നീ ഭാഷകളിലും അദ്ദേഹം പാടി.\n9. പ്രശസ്ത ഗായകനായിരുന്നിട്ടും റിയാലിറ്റി ഷോകളിൽ ഒരേയൊരു തവണയല്ലാതെ വിധികർത്താവായി അദ്ദേഹത്തെ കണ്ടിട്ടില്ല. ടെലിവിഷൻ റിയാലിറ്റി ഷോ 'ഫെയിം ഗുരുകുല'ത്തിലെ (Fame Gurukul) ജൂറി അംഗങ്ങളിൽ ഒരാളായിരുന്നു അദ്ദേഹം.\n10. കെകെയുടെ സംഗീതത്തിന് ആരാധകർ നിരവധി ഉണ്ടെങ്കിലും അദ്ദേഹത്തിന്റെ ഗാനങ്ങൾ എപ്പോഴും സൂപ്പർഹിറ്റ് ആണെങ്കിലും, കെകെയ്ക്ക് ഒരുപാട് അവാർഡുകളൊന്നും ലഭിച്ചിരുന്നില്ല. തന്റെ സംഗീത ജീവിതത്തിൽ മൂന്നോ നാലോ അവാർഡുകൾ മാത്രമാണ് അദ്ദേഹത്തിന് ലഭിച്ചിട്ടുള്ളത്.\nFirst published: June 01, 2022, 18:16 IST


Home > Ramadan Special >\nറമദാന് വിടപറയുന്നു. ഇഷ്ടവിനോദങ്ങളെ വാരിപ്പുണര്‍ന്നും താല്‍പര്യങ്ങളുടെ അടിമത്തം പേറിയും പൊതുജീവിതത്തില് നിരുത്തരവാദിയായും ആയുസ്സ് തള്ളിനീക്കാന് ശ്രമിച്ചവര് പോലും റമദാന്റെ സാമീപ്യത്താല് തിരുത്തലുകള്‍ക്ക് വിധേയരാക്കപ്പെട്ടു. ചിന്താരംഗത്തും കര്‍മരംഗത്തും ലക്ഷ്യനിര്‍ണയത്തിലും ...\nവ്രതശുദ്ധിയില്ലാത്ത വ്രതം ആരോഗ്യപ്രശ്‌നങ്ങള് സൃഷ്ടിക്കും. ഇഹലോകത്തെ ഏറ്റവും വെറുക്കപ്പെട്ട പാത്രം കുത്തിനിറച്ച വയറാകുന്നു എന്ന നബിവചനം അനുസ്മരിക്കാം. തിരുനബി പറഞ്ഞു: ”വയറിനേക്കാള് വിനാശകാരിയായ ഒരു പാത്രവും മനുഷ്യന് ...\nകുളിരു പെയ്യുന്ന വ്രതദിനങ്ങള്\nബദ്ര് ഓര്‍മയില് വരുമ്പോള് ലോകത്തു നടക്കുന്ന ചില സംഭവങ്ങള് കൂടി നാം സ്മരിക്കേണ്ടതുണ്ട്. സമീപകാലത്തു നടന്ന സംഭവങ്ങളില് ബഹുഭൂരിപക്ഷവും മുസ്‌ലിംകളുമായി പരോക്ഷമായോ പ്രത്യക്ഷ മായോ ബന്ധപ്പെടുന്നവയാണ്. ഇത്തരം ...\nമനുഷ്യ ചരിത്രത്തിലെ എല്ലാ പ്രസ്ഥാനങ്ങളോടുമൊപ്പം സാന്നിധ്യമറിയിച്ചിട്ടുളളവരാണ് അഞ്ചാം പത്തിക്കാര്. തങ്ങള്‍ക്ക് നേര്‍ക്കുനേരെ എതിര്‍ത്തു തോല്‍പിക്കാന് കഴിയാത്ത പ്രസ്ഥാനങ്ങളെ അവക്കുളളില് നുഴഞ്ഞു കയറി പരാജയപ്പെടുത്താന് ശ്രമിക്കുകയാണ് അവരുടെ രീതി. ...\nഇസ്്‌ലാം പ്രകൃതി മതമാണ്. അതിന്റെ ആചാരനുഷ്ഠാനങ്ങളെല്ലാം പ്രകൃതിയുമായി യോജിച്ചതാണ് ഇലാഹി കല്‍പന അനുസരിച്ച് കര്‍മ്മങ്ങളില് നിരതനാകുന്ന മനുഷ്യന് പാരത്രിക ലോകത്ത് മാത്രമല്ല അതിന്റെ പ്രതിഫലം കരസ്ഥമാകുന്നത്. അവന് ...\nഅല്ലാഹു സത്യവിശ്വാസികളെ വിരുന്നൂട്ടുന്ന മാസമാണ് റമദാന്. സല്‍ക്കാരദിവസങ്ങളില് സ്രഷ്ടാവിന്റെ ആതിഥേയത്വം സ്വീകരിക്കാന് അവന്റെ ഭവനങ്ങളിലേക്ക് ചെന്നണയുകയാണ് ഇഅ്തികാഫിലൂടെ അല്ലാഹുവിന്റെ വിനീത ദാസന്‍മാര്. സത്യവിശ്വാസി അല്ലാഹുവില് ലയിക്കുന്ന ദിനരാത്രങ്ങളാണ് ...\nനിരാലംബയായ സ്ത്രീക്കു വേണ്ടിയും ദിവ്യബോധനം\nഒരു സ്തീ തന്റെ തികച്ചും വ്യക്തിപരമായ കാര്യത്തില് പ്രവാചകനെ കണ്ട് തര്‍ക്കിക്കുക,അല്ലാഹുവിനോട് ആവലാതി ബോധിപ്പിക്കുക എന്നിട്ട് ആ സ്ത്രീക്കു വേണ്ടി പ്രപഞ്ച നാഥന് പ്രശ്‌നത്തിലിടപ്പെട്ട് ഖുര്‍ആന് അവതീര്‍ണമാക്കുക!. ...\nറമദാന് അവസാനത്തെ പത്ത് വന്നതോടെ വിശ്വാസികള് ഇഅ്തികാഫിനുള്ള ഒരുക്കത്തിലുമാണ്. അവസാന പത്തിലെ വിശിഷ്ട ആരാധനാച്ചടങ്ങ്. പള്ളികളിലത്രയും ഇഅ്തികാഫിനുള്ള അറിയിപ്പുകളും അജണ്ടയും പ്രത്യക്ഷപ്പെട്ടു കഴിഞ്ഞു. ഖുര്‍ആന് പഠനം, സ്റ്റഡി ...


Vani Viswanath Opens Up About Her Comeback Movie - Malayalam Filmibeat\nപോലീസ് വേഷങ്ങളായിരുന്നല്ലോ സാധാരണ ചെയ്തിരുന്നത്, ഇത്തവണ മാറ്റി പിടിക്കാമെന്ന് കരുതി: വാണി വിശ്വനാഥ്\n| Published: Sunday, October 24, 2021, 18:01 [IST]\nമലയാളികളുടെ പ്രിയപ്പട്ട നായികയാണ് വാണി വിശ്വനാഥ്. ഒരു കാലത്ത് നായകന്മാരേക്കാള് ഹിറ്റുകള് ഉണ്ടായിരുന്ന, ആരാധകരുണ്ടായിരുന്ന നായിക. സ്ഥിരം കണ്ണീര് നായികമാരില് നിന്നും ആക്ഷന് ചെയ്യുന്ന നായികയെ മലയാളികള്‍ക്ക് പരിചയപ്പെടുത്തി കൊടുത്ത താരമാണ് വാണി വിശ്വനാഥ്. സിനിമ ഇന്നത്തെ അത്രത്തോളം റിയലിസ്റ്റിക്കും സ്ത്രീപക്ഷം സംസാരിക്കുകയും ചെയ്യാതിരുന്ന കാലത്തായിരുന്നു വാണി വിശ്വനാഥ് എന്ന സൂപ്പര് നായിക തീയേറ്ററുകള് നിറച്ചത്.\nനീണ്ടൊരു ഇടവേളയ്ക്ക് ശേഷം വാണി വിശ്വനാഥ് തിരികെ വരികയാണ്. നടനും വാണിയുടെ ഭര്‍ത്താവുമായ ബാബുരാജ് ഇന്ന് മലയാളികളുടെ പ്രിയപ്പെട്ട നടനാണ്. വില്ലന് വേഷങ്ങളില് നിന്നും കോമഡിയിലേക്കും അവിടെ നിന്നും ക്യാരക്ടര് റോളുകളിലേക്കുമുള്ള ബാബുരാജിന്റെ ചുവടുമാറ്റം നിറകയ്യടികളോടെയായിരുന്നു ആരാധകര് സ്വീകരിച്ചത്. അഭിമുഖങ്ങളിലും മറ്റും ബാബുരാജിനോട് മലയാളികള് എപ്പോഴും വാണിയെക്കുറിച്ചും വാണിയുടെ തിരിച്ചുവരവിനെക്കുറിച്ചും ചോദിക്കുമായിരുന്നു. ആ ചോദ്യങ്ങള്‍ക്ക് ഉത്തരം ലഭിച്ചിരിക്കുകയാണ്.\nദി ക്രിമിനല് ലോയര് എന്ന ചിത്രത്തിലൂടെയാണ് വാണിയുടെ തിരിച്ചുവരവ്. ബാബുരാജിന്റെ നായികയായിട്ട് തന്നെയാണ് വാണിയുടെ തിരിച്ചുവരവ് എന്നതും ശ്രദ്ധേയമാണ്. ഇപ്പോഴിതാ തന്റെ തിരിച്ചുവരവിനെക്കുറിച്ചുള്ള വാണിയുടെ വാക്കുകള് ശ്രദ്ധ നേടുകയാണ്. കാന് മൂവി ചാനലിന് വാണി നല്‍കിയ അഭിമുഖത്തിലെ വാക്കുകളാണ് ശ്രദ്ധ നേടുന്നത്.\n'സാധാരണ പൊലീസ് വേഷങ്ങളായിരുന്നല്ലോ ഞാന് ചെയ്തുകൊണ്ടിരുന്നത്. രണ്ടാംവരവില് വക്കീല്‍വേഷം ആകാമെന്ന് കരുതി. അതും ക്രിമിനല് ലോയറുടെ വേഷമാണ്. ചിന്താമണി കൊലക്കേസിലാണ് അങ്ങനെയൊരു വേഷം ചെയ്തിട്ടുള്ളത്. ഇതില്‍പക്ഷേ ത്രൂ ഔട്ടുള്ള കഥാപാത്രമാണ്. ഈ വരവില് ബാബുച്ചേട്ടനും എന്നോടൊപ്പം ഉണ്ട്. കോടതിസീനുകളാണ് ഇതിലേറെയുമുള്ളത്.എന്നാണ് വാണി തന്റെ സിനിമയേയും കഥാപാത്രത്തേയും കുറിച്ച് പറയുന്നത്. ചിത്രത്തില് വക്കീലായാണ് വാണി അഭിനയിക്കുന്നത്.\nഎന്റെയും ബാബുച്ചേട്ടന്റെയും ഗംഭീര വാക്‌പോരുകളുണ്ട്. ഒരു ക്രൈംത്രില്ലറാണ് സിനിമ. നവംബര് 20 ന് ചിത്രത്തിന്റെ ഷൂട്ടിംഗ് തുടങ്ങും എന്നും താരം പറയുന്നു. നേരത്തെ താന് സിനിമയില് നിന്നും വിട്ടു നിന്നതിനെക്കുറിച്ചും വാണി മനസ് തുറന്നിരുന്നു. കുട്ടികളുടെ പഠനകാര്യങ്ങളില് കൂടുതല് ശ്രദ്ധിക്കാനായാണ് സിനിമയില് നിന്നും മാറി നിന്നെതെന്നും, ഇനി സിനിമയില് സജീവമാവാനാണ് ആഗ്രഹിക്കുന്നതെന്നുമാണ് വാണി പറഞ്ഞത്. 'സിനിമയില് സജീവമാകാന് തന്നെയാണ് തീരുമാനം. തിരക്കുള്ള ഒരു നടിയായി മാറാന് ആഗ്രഹിക്കുന്നില്ല. ഈ വരവില് കുറേ നല്ല കഥാപാത്രങ്ങള് ചെയ്യണം. അതിനുവേണ്ടിയുള്ള കാത്തിരിപ്പിലാണ് ഞാന് എന്നും വാണി പറയുന്നു.\nഅതേസമയം ഒരു തെലുങ്ക് ചിത്രത്തില് നിന്നും ക്ഷണം ലഭിച്ചിട്ടുണ്ടെന്നും ഉടന് തന്നെ ആ സിനിമയും കമ്മിറ്റ് ചെയ്യുമെന്നും താരം കൂട്ടിച്ചേര്‍ത്തു. റിയലിസ്റ്റിക് ആയിട്ടുള്ള സിനിമകള് മാത്രം കാണുന്ന മലയാളം പ്രേക്ഷകര്‍ക്കിടയില് കുറച്ച് റിയലിസ്റ്റിക് അല്ലാത്ത സിനിമ ചെയ്ത് കൈയ്യടി വാങ്ങിയിട്ടുള്ള ആളാണ് ഞാന്. അതുപോലെയുള്ള പ്രോത്സാഹനവും പിന്തുണയും ഉണ്ടായിരിക്കണം എന്നും വാണി പറഞ്ഞിരുന്നു.\nAlso Read: ഡബിള്‍സിന് ശേഷം പിന്നൊരു മലയാള സിനിമ ചെയ്തില്ല? ആ കമന്റുകള് അഭിനന്ദനം; താപ്‌സി പന്നു പറയുന്നു\nബാബുരാജിനൊപ്പം വാണി വിശ്വനാഥ് സിനിമയിലേക്ക്..കണ്ടോ ദൃശ്യങ്ങൾ| Filmibeat Malayalam\nവാണി വിശ്വനാഥ് 2014 ലാണ് അവസാനം മലയാളത്തില് അഭിനയിക്കുന്നത്. മാന്നാര് മത്തായി സ്പീങ്ങിന്റെ രണ്ടാം ഭാഗത്തില് അതിഥി വേഷത്തിലാണ് താരം അവസാനമായി എത്തിയത്. പിന്നീട് സിനിമയില് നിന്നും പൂര്‍ണമായി മാറി നില്‍്കുകയായിരുന്നു. ഏഴ് വര്‍ഷം നീണ്ട ഇടവേളയ്ക്ക് ശേഷം മലയാളത്തില് സജീവമാവാന് എത്തുന്ന വാണിയ്ക്ക് എല്ലാവിധ ആശംസകളും അറിയിച്ച് ആരാധകരും എത്തിയിട്ടുണ്ട്.. 'ദി ക്രിമിനല് ലോയര്' എന്ന് പേരിട്ടിരിക്കുന്ന ചിത്രം നവാഗതനായ ജിതിന് ജിത്തുവാണ് സംവിധാനം ചെയ്യുന്നത്. ഉമേഷ് എസ് മോഹനാണ് തിരക്കഥ ഒരുക്കുന്നത്.തേര്‍ഡ് ഐ മീഡിയ മേക്കേഴ്സിന്റെ ബാനറില് നിര്‍മ്മിക്കുന്ന ചിത്രത്തില് ജഗദീഷ്, ദിനേഷ് പണിക്കര്, കരമന സുധീര്, ബാലാജി ശര്‍മ്മ, തുടങ്ങി നിരവധി താരങ്ങള് അണിനിരക്കുന്നുണ്ട്.\n'വിജയകരമായ19 വർഷങ്ങൾ', ആർക്കും പരീക്ഷിക്കാവുന്ന വാണിയുടേയും ബാബുരാജിന്റേയും പൊടികൈകൾ\nഇപ്പോഴും അതിലൊരു സങ്കടമില്ല; വിവാഹശേഷം സിനിമയില് നിന്ന് മാറി നില്‍ക്കാനുള്ള കാരണത്തെ കുറിച്ച് വാണി വിശ്വനാഥ്\nVani Viswanath Opens Up About Her Comeback Movie\nStory first published: Sunday, October 24, 2021, 18:01 [IST]


khadhama review: മരുഭൂമിയിലെ പൊള്ളിച്ചകളുമായി ഗദ്ദാമ | Cinemajalakam\nkhadhama review: മരുഭൂമിയിലെ പൊള്ളിച്ചകളുമായി ഗദ്ദാമ\nallaboutcinema on 5:30:00 PM\nഅറബിനാട്ടില് വീട്ടുവേലക്കെത്തി ദുരിതജീവിതം നയിക്കേണ്ടിവന്ന മലയാളി പെണ്‍കുട്ടിയുടെ കഥയാണ് 'ഗദ്ദാമ'യിലൂടെ സംവിധായകന് കമല് പറയുന്നത്. അടുത്തകാലത്ത് പുറത്തിറങ്ങിയ കമല് ചിത്രങ്ങളേക്കാള് എല്ലാവിധത്തിലും ഏറെ മുന്നിലാണ് 'ഗദ്ദാമ'. കമലിന്റെ കൈയൊപ്പ് പതിഞ്ഞ ചിത്രം. അതിലുപരി ഇതൊരു കാവ്യാ മാധവന് ചിത്രമാണ്. പ്രവാസത്തിനിടെ അനുഭവിച്ചു കൂട്ടേണ്ടിവന്ന ജീവിതദുരിതങ്ങള് ഭാവതലത്തിലെത്തിക്കുന്നതില് മികവ് കാട്ടിയ കാവ്യയുടെ ഗംഭീര പ്രകടനം ചിത്രത്തിന്റെ മേന്‍മയാണ്.\nപാലക്കാടന് ഗ്രാമത്തിലെ പ്രാരാബ്ധമുള്ള കുടുംബത്തില് നിന്ന് അച്ചാര് കമ്പനിയില് ജോലിക്ക് പോയി കുടുംബം പുലര്‍ത്തിയിരുന്ന നാടന് പെണ്‍കുട്ടിയായിരുന്ന അശ്വതി (കാവ്യ) നാട്ടിലെ ടിപ്പര് ഡ്രൈവറെ (ബിജു മേനോന്) വിവാഹം കഴിക്കുകയാണ്. തികച്ചുമൊരു അറേഞ്ച്ഡ് മാര്യേജ്. വിവാഹത്തെത്തുടര്‍ന്ന് അയാളുടെ ജീവിതത്തിലും ഗുണപരമായ മാറ്റങ്ങളുണ്ടാകുന്നു. കള്ളുകുടിയും തല്ലുകൂടലുമൊക്കെ ഉപേക്ഷിച്ച് നല്ലൊരു കുടുംബനാഥനാകാന് അയാള് ശ്രമിക്കുന്നതിനിടെയാണ് മരണത്തിന്റെ ആഴക്കയങ്ങള് അയാളെ തട്ടിയെടുക്കുന്നത്. തന്റെയും ഭര്‍ത്താവിന്റെയും കുടുംബദുരിതങ്ങള്‍ക്ക് പരിഹാരം തേടിയാണ് അങ്ങനെ അശ്വതി സൌദിയിലേക്ക് ഗദ്ദാമയായി (വീട്ടുവേലക്കാരി) പോകുന്നത്.\nജീവിച്ചുപഴകിയ നാട്ടനുഭവങ്ങളുമായി തീര്‍ത്തും ബന്ധമില്ലാത്ത സാഹചര്യങ്ങളാണ് അവള്‍ക്കവിടെ നേരിടേണ്ടിവരുന്നത്. ഒരുപാട് വിചിത്രമനുഷ്യരുള്ള ഒരു അറബി കുടുംബത്തിലാണ് അവള് പണിക്കെത്തുന്നത്. തന്നെ ഗള്‍ഫിലേക്ക് കൂട്ടിക്കൊണ്ടുവന്ന ഉസ്മാന് (സുരാജ് വെഞ്ഞാറമൂട്) അതേ വീട്ടിലെ ഡ്രൈവറാണ്. ഇയാളും ആ വീട്ടിലെ മറ്റൊരു ഗദ്ദാമയായ ഇന്തോനേഷ്യക്കാരി ഫാത്തിമയുമാണ് അശ്വതിക്ക് കഠിനജോലികള്‍ക്കിടെ കൂട്ടും ആശ്വാസവും.\nഇതിനിടെ ഡ്രൈവറും ഇന്തോനേഷ്യക്കാരിയും തമ്മിലുള്ള അവിഹിതം വീട്ടില് കണ്ടുപിടിക്കപ്പെടുകയും ഇവരെ ശിക്ഷിക്കുകയും ചെയ്യുന്നു. തുടര്‍ന്ന് ഇന്തോനേഷ്യക്കാരി വീട്ടില് നിന്ന് രക്ഷപ്പെടുന്നതോടെ അശ്വതിക്കാ വീട്ടിലെ ദുരിതപര്‍വം ആരംഭിക്കുന്നു.\nപിന്നീട് അശ്വതിക്കും ഒരു നിര്‍ണായക സന്ദര്‍ഭത്തില് ആ വീട്ടില് നിന്ന് ചാടിപോകേണ്ട അവസ്ഥ വന്നതോടെ അവളുടെ പ്രവാസ ജീവിതത്തിലെ മറ്റൊരു പരീക്ഷണ ഘട്ടം ആരംഭിക്കുകയാണ്. യഥാര്‍ഥത്തില് ഈ രണ്ടാം ഘട്ടമാണ് കൂടുതല് ഭീകരാനുഭവങ്ങള് അവള്‍ക്ക് സമ്മാനിക്കുന്നത്. അറബിയുടെ വീട്ടില് നിന്ന് കാണാതാവുന്ന അശ്വതിയെ തേടി സാമൂഹികപ്രവര്‍ത്തകനായ റസാഖ് (ശ്രീനിവാസന്) നടത്തുന്ന അന്വേഷണം രണ്ടാം പകുതി.\nചിത്രത്തില് കാവ്യയിലെ അഭിനേതാവിന് വെല്ലുവിളിയാകുന്ന രംഗങ്ങളും ഇവിടെയാണ്. എന്നാല് അശ്വതിയുടെ ദുരിതങ്ങള് പ്രകടിപ്പിക്കുന്നതില് കഴിവിന്റെ പരമാവധി മേന്‍മ നല്‍കാന് അവര്‍ക്കായിട്ടുണ്ട്.\nപെരുമഴക്കാലത്തിനുശേഷം സംവിധായകന്റെ കൈമുദ്ര പതിഞ്ഞൊരു ചിത്രമൊരുക്കാന് കമലിനുമായിട്ടുണ്ട്. മണലാരണ്യത്തിലെ ഭീദിതദൃശ്യങ്ങളും കാവ്യയുടെ അഭിനയവും കാണികളെ മുള്‍മുനയില് നിര്‍ത്തുമ്പോള് കമലും കെ. ഗീരിഷ് കുമാറും ചേര്‍ന്നൊരുക്കിയ തിരക്കഥയും ഒരിടത്തും അയഞ്ഞുപോകുന്നില്ല.\nസാമൂഹിക പ്രവര്‍ത്തകനായ റസാഖായി ശ്രീനിവാസനും തിളങ്ങി. ബെന്‍യാമിന്റെ 'ആടുജിവിതത്തി'ലെ കേന്ദ്രകഥാപാത്രത്തെ ഓര്‍മിപ്പിക്കുന്ന ബഷീറായി ഷൈന് ടോമും അശ്വതിയെ രക്ഷപ്പെടുത്താന് ശ്രമിക്കുന്ന ഭരതനായി മുരളീകൃഷ്ണനും ശ്രദ്ധേയപ്രകടനമാണ് കാഴ്ചവെക്കുന്നത്.\nനല്ല ചിത്രമെന്ന തിരിച്ചറിവോടെ തീയറ്റര് വിട്ടിറങ്ങുമ്പോഴും കമലിന് ഒഴിവാക്കാമായിരുന്ന ക്ലീഷേ രംഗങ്ങളുണ്ടെന്നതും മറക്കുന്നില്ല. റസാഖിന്റെ ഉമ്മയുടെ മരണവാര്‍ത്തയും തുടര്‍ന്നുള്ള വൈകാരിക രംഗങ്ങളും, മൃതദേഹം തിരിച്ചറിയാന് എത്തിയയാള് തിരികെ പോകുമ്പോള് ടാക്സിക്കൂലി ചോദിക്കുന്നതുമൊക്കെ ഉദാഹരണങ്ങള്. അറബികളെല്ലാം കൊടുംക്രൂരന്‍മാരാണോ എന്നൊരു തോന്നലും ചിത്രമുയര്‍ത്തുന്നുണ്ട്.\nഗൌരവമായ വിഷയം പറഞ്ഞുപോകുന്ന ചിത്രമെന്ന നിലയില് ഗാനങ്ങള് ചിത്രത്തില് അത്യന്താപേക്ഷിതമൊന്നുമല്ലായിരുന്നു. എങ്കിലും രണ്ടു ഗാനങ്ങള് ഉള്‍പ്പെടുത്തിയിട്ടുണ്ട്. ചിത്രയും വിജയ് യേശുദാസും പാടിയ 'നാട്ടുവഴിയോരത്തെ' ചാനലുകളില് ഇന്‍സ്റ്റന്റ് ഹിറ്റാണ്. സംവിധായകന് ഉദ്ദേശിച്ചതും അതാണ്. ശ്രേയാ ഘോഷലും ഹരിഹരനും പാടിയ 'വിദുരമീ യാത്ര'യും നല്ല ഗാനമാണ്. ബെന്നറ്റ് വീറ്റ്രാഗിന്റേതാണ് സംഗീതം. റഫീഖ് അഹമ്മദിന്റെ വരികള്‍ക്ക് പുതുമയൊന്നും നല്‍കാനായില്ല. എം.ജയചന്ദ്രന്റെ പശ്ചാത്തല സംഗീതവും ഫ്രെയിമുകളെ മികവുറ്റതാക്കി.\nമൊത്തത്തില് അധികം മോശമൊന്നും പറയാനില്ലാത്ത, പ്രവാസദുരിതങ്ങളില് കുറച്ചെങ്കില് ഓര്‍മിപ്പിക്കുന്ന ഒരു കമല് ചിത്രം. അതാണ് 'ഗദ്ദാമ'.\nനല്ല ചിത്രമെന്ന് അഭിപ്രായം വന്നിട്ടുണ്ട്. പക്ഷേ, തീയറ്ററില് കയറി കാണാന് ആളുവരുമോ എന്തോ....\n-Review by Bharathanoor Shameer\ngadhama review, khadhama review, kavya madhavan film, kavya madhavan gadhama, kamal, bijumenon, suraj venjaramood, cinemajalakam review, gadhama gallery\nചിത്രം നല്ലത് തന്നെ...എന്നാല് കമലിന് ഈ വിഷയം മനസ്സില് സ്പര്‍ശിക്കുന്ന വിധത്തില് കൂടുതല് ആഴത്തില് പറയാന് സാധിക്കുമായിരുന്നു..\nആ അവസരം അദ്ദേഹം കളഞ്ഞു\nkooduthal nallathakkamayirunna chithram pakshe kamalinte painkily treatment gouravam nashtappeduthi\nnice to see kamal back withagood film\nnalla padam anu. njanum kandatha\nkeralathinte vikasanathe ithrayum sahayicha arab samoohathe ithrayum kroorarum kama veriyarum aayi chithreekarikkendiyirunnilla :(\nI just watched the movie. the best one. Dont understand why ppl are making noise against this - is it just because Arabs are antagonists? Common, are you still with my religion, my people......slogan.


കര്‍ഷകന്റെ മലയാളം: Jun 22, 2009\nതിങ്കളാഴ്‌ച, ജൂൺ 22, 2009\nനോക്കുകൂലി ഈ നാടിന്റെ ശാപം\nനോക്കുകൂലി തര്‍ക്കം: വാഹനത്തിന് മോചനമില്ല;പോലീസും നോക്കുകുത്തികള്\nതിരുവനന്തപുരം:നോക്കുകൂലി തര്‍ക്കത്തിന് മുന്നില് പോലീസും നോക്കുകുത്തികള്. ഫോര്‍ട്ട് പോലീസ് സ്‌റ്റേഷന് മുതല് കമ്മീഷണര്‍ക്കുവരെ പരാതി പോയിട്ടും നോക്കുകൂലിത്തര്‍ക്കം മൂലം പെരുവഴിയിലാകേണ്ടി വന്ന വാഹനത്തിന് ശാപമോക്ഷമില്ല.നോക്കുകൂലി തര്‍ക്കത്തെത്തുടര്‍ന്ന് മൂന്ന് ദിവസമായി പെരുവഴിയില് കിടക്കുന്ന ലോറി മൂന്നാം ദിവസവും ലോഡിറക്കാനാകാതെ ചെങ്കൊടിയേന്തി വഴിയരികില് കിടക്കുകയാണ്. വാഹനത്തിന്റെ കാറ്റഴിച്ചുവിട്ടവരെക്കുറിച്ച് അറിയില്ലെന്നാണ് ചുമട്ടുതൊഴിലാളി ക്ഷേമനിധി ബോര്‍ഡധികൃതര് പറയുന്നത്. പൊള്ളുന്ന വിഷയമായതിനാല് പോലീസും അറച്ചുനില്‍ക്കുകയാണെന്ന് ആരോപണമുണ്ട്.\nതമിഴ്‌നാട്ടില് നിന്നും ആര്യശാലയില് വൈക്കോലുമായി വന്ന ലോറിയാണ് സി.ഐ.ടി.യു, ഐ.എന്.ടി.യു.സി പ്രവര്‍ത്തകര് തമ്മിലുള്ള തര്‍ക്കത്തെത്തുടര്‍ന്ന്‌ലോഡിറക്കാനാകാതെ വഴിയില് കിടക്കുന്നത്. ലോറിയുടെ ടയറിന്റെ കാറ്റഴിച്ചുവിട്ടാണ് ഒരു വിഭാഗം കടന്നുകളഞ്ഞതെങ്കില് മറുവിഭാഗം ചെങ്കൊടി നാട്ടിക്കൊണ്ടാണ് കടന്നുകളഞ്ഞത്. ചുമട്ടുതൊഴിലാളി ക്ഷേമനിധി ബോര്‍ഡിനുള്ളിലെ ചേരിതിരിവാണ് അന്യസംസ്ഥാന വാഹനത്തെ പെരുവഴിയില് തള്ളിയ നിലയിലേക്കെത്തിച്ചത്.\nകടപ്പാട് - മാതൃഭൂമി 22-06-09\nതമിഴ്‌നാട്ടില് നിന്ന് വക്കോല് കൊണ്ടുവരുന്നത് കാലികള്‍ക്ക് തീറ്റ കൊടുക്കാനാണ്. ക്ഷീര കര്‍ഷകര് നേരിടുന്ന പ്രശ്നങ്ങളോ അവരുടെ അവസ്ഥയോ നമ്മുടെ ഭരണാധികാരികള്‍ക്ക് നോക്കേണ്ട ആവശ്യമില്ലല്ലോ. അറുപത് ശതമാനം ശുദ്ധമായ പാലിനൊപ്പം മായം കലര്‍ത്തി (സോപ്പുലായനിയും, ഡെക് സ്ട്രോസും, വെളിച്ചെണ്ണയും, വെള്ളവും കലത്തിയും മറ്റും) കവറുകളില് ലഭിക്കുന്നത് പാലിന്റെ വിലയെ നിയന്ത്രിക്കുന്നു. ഒരു ചെറിയ ശതമാനം ഗുണ്ട തൊഴിലാളികളെ ഒപ്പം നിറുത്തി പാര്‍ട്ടിഭേദമന്യേ പോരാടുന്നതിന്റെ തെളിവാണിത്. ഇതിനെ ന്യയീകരിക്കാന് പലരെയും കിട്ടും എന്നത് ഖേദകരം തന്നെയാണ്.\nപോസ്റ്റ് ചെയ്തത് kerala farmer ല് തിങ്കളാഴ്‌ച, ജൂൺ 22, 2009 അഭിപ്രായങ്ങളൊന്നുമില്ല: ഈ പോസ്റ്റിലേക്കുള്ള ലിങ്കുകള്\nലേബലുകള്: നോക്കുകൂലി, വാര്‍ത്ത


'ബ്രിട്ടീഷുകാരെക്കാള് മോശമാകരുത്'; കാര്‍ഷിക ബില്ലുകള് കീറിയെറിഞ്ഞ് അരവിന്ദ് കെജ്രിവാള് | Arvind Kejriwal Tears Farm Laws Copies\n'ബ്രിട്ടീഷുകാരെക്കാള് മോശമാകരുത്'; കാര്‍ഷിക ബില്ലുകള് കീറിയെറിഞ്ഞ് അരവിന്ദ് കെജ്രിവാള്\nNew Delhi, First Published Dec 17, 2020, 6:16 PM IST\nകര്‍ഷക സമരത്തിന് എഎപി പിന്തുണ നല്‍കും. സമരക്കാര്‍ക്ക് അവശ്യ സാധനങ്ങള് എത്തിച്ചു നല്‍കുമെന്നും കെജ്രിവാള് വ്യക്തമാക്കി.\nദില്ലി: ദില്ലി നിയമസഭയില് കാര്‍ഷിക ബില്ലുകളുടെ പകര്‍പ്പുകള് കീറിയെറിഞ്ഞ് മുഖ്യമന്ത്രി അരവിന്ദ് കെജ്രിവാള്. ബ്രിട്ടീഷുകാരെക്കാള് മോശമാകരുതെന്ന് അരവിന്ദ് കെജ്രിവാള് കേന്ദ്ര സര്‍ക്കാറിന് മുന്നറിയിപ്പ് നല്‍കി.\n'എന്തുകൊണ്ടാണ് കൊവിഡ് മഹാമാരി കാലത്ത് ഇത്രയും തിടുക്കത്തില് ബില് പാസാക്കിയെടുത്തതെന്നും അദ്ദേഹം ചോദിച്ചു. ഈ സഭയില് ഞാന് മൂന്ന് കാര്‍ഷിക ബില്ലുകള് കീറിയെറിയുകയാണ്. ബ്രിട്ടീഷുകാരെക്കാള് മോശമാകരുതെന്നാണ് ഈയവസരത്തില് കേന്ദ്ര സര്‍ക്കാറിനോട് പറയാനുള്ളത്'-കെജ്രിവാള് പറഞ്ഞു. എല്ലാ കര്‍ഷകരും ഭഗത് സിംഗായി മാറും. കര്‍ഷകര്‍ക്ക് നേട്ടമുണ്ടാകുമെന്നാണ് കേന്ദ്ര സര്‍ക്കാര് പറയുന്നത്. കര്‍ഷകരുടെ ഭൂമി നഷ്ടപ്പെടില്ല എന്നാണ് യുപി മുഖ്യമന്ത്രി യോഗി ആദിത്യനാഥ് പറയുന്നത്. ഇതാണോ കര്‍ഷകരുടെ നേട്ടമെന്നും കെജ്രിവാള് ചോദിച്ചു.\nകര്‍ഷക സമരത്തിന് എഎപി പിന്തുണ നല്‍കും. സമരക്കാര്‍ക്ക് അവശ്യ സാധനങ്ങള് എത്തിച്ചു നല്‍കുമെന്നും കെജ്രിവാള് വ്യക്തമാക്കി. എഎപിയുടെ മറ്റ് നേതാക്കളും ബില് കീറിയെറിഞ്ഞ് പ്രതിഷേധിച്ചു.\nLast Updated Dec 17, 2020, 6:16 PM IST


44 - അദ്ധ്യായം :2മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nപെന്തെക്കൊസ്തനാൾ വന്നപ്പോൾ എല്ലാവരും ഒരു സ്ഥലത്തു ഒന്നിച്ചു കൂടിയിരുന്നു.\nപെട്ടെന്നു കൊടിയ കാറ്റടിക്കുന്നതുപോലെ ആകാശത്തനിന്നു ഒരു മുഴക്കം ഉണ്ടായി, അവർ ഇരുന്നിരുന്ന വീടു മുഴുവനും നിറെച്ചു.\nഅഗ്നിജ്വാലപോലെ പിളർന്നിരിക്കുന്ന നാവുകൾ അവർക്കു പ്രത്യക്ഷമായി അവരിൽ ഓരോരുത്തന്റെ മേൽ പതിഞ്ഞു.\nഎല്ലാവരും പരിശുദ്ധാത്മാവു നിറഞ്ഞവരായി ആത്മാവു അവർക്കു ഉച്ചരിപ്പാൻ നല്കിയതുപോലെ അന്യഭാഷകളിൽ സംസാരിച്ചു തുടങ്ങി.\nഅന്നു ആകാശത്തിൻ കീഴുള്ള സകല ജാതികളിൽ നിന്നും യെരൂശലേമിൽ വന്നു പാർക്കുന്ന യെഹൂദന്മാരായ ഭക്തിയുള്ള പുരുഷന്മാർ ഉണ്ടായിരുന്നു.\nഈ മുഴക്കം ഉണ്ടായപ്പോൾ പുരുഷാരം വന്നു കൂടി, ഓരോരുത്തൻ താന്താന്റെ ഭാഷയിൽ അവർ സംസാരിക്കുന്നതു കേട്ടു അമ്പരന്നു പോയി.\nഎല്ലാവരും ഭ്രമിച്ചു ആശ്ചര്യപ്പെട്ടു: ഈ സംസാരിക്കുന്നവർ എല്ലാം ഗലീലക്കാർ അല്ലയോ?\nപിന്നെ നാം ഓരോരുത്തൻ ജനിച്ച നമ്മുടെ സ്വന്ത ഭാഷയിൽ അവർ സംസാരിച്ചു കേൾക്കുന്നതു എങ്ങനെ?\nപർത്ഥരും മേദ്യരും ഏലാമ്യരും മെസപ്പൊത്താമ്യയിലും യെഹൂദ്യയിലും കപ്പദോക്യയിലും\nപൊന്തൊസിലും ആസ്യയിലും പ്രുഗ്യയിലും പംഫുല്യയിലും മിസ്രയീമിലും കുറേനെക്കു ചേർന്ന ലിബ്യാപ്രദേശങ്ങളിലും പാർക്കുന്നവരും റോമയിൽ നിന്നു വന്നു പാർക്കുന്നവരും യെഹൂദന്മാരും യെഹൂദമതാനുസാരികളും ക്രേത്യരും അറബിക്കാരുമായ നാം\nഈ നമ്മുടെ ഭാഷകളിൽ അവർ ദൈവത്തിന്റെ വൻകാര്യങ്ങളെ പ്രസ്താവിക്കുന്നതു കേൾക്കുന്നുവല്ലോ എന്നു പറഞ്ഞു.\nഎല്ലാവരും ഭ്രമിച്ചു ചഞ്ചലിച്ചു; ഇതു എന്തായിരിക്കും എന്നു തമ്മിൽ തമ്മിൽ പറഞ്ഞു.\nഇവർ പുതു വീഞ്ഞു കുടിച്ചിരിക്കുന്നു എന്നു മറ്റു ചിലർ പരിഹസിച്ചു പറഞ്ഞു.\nഅപ്പോൾ പത്രൊസ് പതിനൊന്നുപേരോടുകൂടെ നിന്നുകൊണ്ടു ഉറക്കെ അവരോടു പറഞ്ഞതു: യെഹൂദാപുരുഷന്മാരും യെരൂശലേമിൽ പാർക്കുന്ന എല്ലാവരുമായുള്ളോരേ, ഇതു നിങ്ങൾ അറിഞ്ഞിരിക്കട്ടെ; എന്റെ വാക്കു ശ്രദ്ധിച്ചുകൊൾവിൻ.\nനിങ്ങൾ ഊഹിക്കുന്നതുപോലെ ഇവർ ലഹരി പിടിച്ചവരല്ല; പകൽ മൂന്നാംമണിനേരമേ ആയിട്ടുള്ളുവല്ലോ.\nഇതു യോവേൽ പ്രവാചകൻ മുഖാന്തരം അരുളിച്ചെയ്തതത്രേ; അതെന്തെന്നാൽ:\n“അന്ത്യകാലത്തു ഞാൻ സകല ജഡത്തിന്മേലും എന്റെ ആത്മാവിനെ പകരും; നിങ്ങളുടെ പുത്രന്മാരും പുത്രിമാരും പ്രവചിക്കും; നിങ്ങളുടെ യൌവ്വനക്കാർ ദർശനങ്ങൾ ദർശിക്കും; നിങ്ങളുടെ വൃദ്ധന്മാർ സ്വപ്നങ്ങൾ കാണും.”\nഎന്റെ ദാസന്മാരുടെമേലും ദാസിമാരുടെമേലും കൂടെ ഞാൻ ആ നാളുകളിൽ എന്റെ ആത്മാവിനെ പകരും; അവരും പ്രവചിക്കും.\nഞാൻ മീതെ ആകാശത്തിൽ അത്ഭുതങ്ങളും താഴെ ഭൂമിയിൽ അടയാളങ്ങളും കാണിക്കും; രക്തവും തീയും പുകയാവിയും തന്നേ.\nകർത്താവിന്റെ വലുതും പ്രസിദ്ധവുമായ നാൾ വരുംമുമ്പേ സൂര്യൻ ഇരുളായും ചന്ദ്രൻ രക്തമായും മാറിപ്പോകും.\nഎന്നാൽ കർത്താവിന്റെ നാമം വിളിച്ചപേക്ഷിക്കുന്നവൻ ഏവനും രക്ഷിക്കപ്പെടും എന്നു ദൈവം അരുളിച്ചെയ്യുന്നു.”\nയിസ്രായേൽ പുരുഷന്മാരേ, ഈ വചനം കേട്ടു കൊൾവിൻ. നിങ്ങൾ തന്നേ അറിയുംപോലെ ദൈവം അവനെക്കൊണ്ടു നിങ്ങളുടെ നടുവിൽ ചെയ്യിച്ച ശക്തികളും അത്ഭുതങ്ങളും അടയാളങ്ങളും കൊണ്ടു\nദൈവം നിങ്ങൾക്കു കാണിച്ചു തന്ന പുരുഷനായി നസറായനായ യേശുവിനെ ദൈവം തന്റെ സ്ഥിര നിർണ്ണയത്താലും മുന്നറിവിനാലും ഏല്പിച്ചിട്ടു, നിങ്ങൾ അവനെ അധർമ്മികളുടെ കയ്യാൽ തറെപ്പിച്ചു കൊന്നു;\nദൈവമോ മരണപാശങ്ങളെ അഴിച്ചിട്ടു അവനെ ഉയിർത്തെഴുന്നേല്പിച്ചു. മരണം അവനെ പിടിച്ചു വെക്കുന്നതു അസാദ്ധ്യമായിരുന്നു.\n“ഞാൻ കർത്താവിനെ എപ്പോഴും എന്റെ മുമ്പിൽ കണ്ടിരിക്കുന്നു; അവൻ എന്റെ വലഭാഗത്തു ഇരിക്കയാൽ ഞാൻ കുലുങ്ങിപോകയില്ല. അതുകൊണ്ട് എന്റെ ഹൃദയം സന്തോഷിച്ചു, എന്റെ നാവു ആനന്ദിച്ചു, എന്റെ ജഡവും പ്രത്യാശയോടെ വസിക്കും.”\nനീ എന്റെ പ്രാണനെ പാതാളത്തിൽ വിടുകയില്ല; നിന്റെ പരിശുദ്ധനെ ദ്രവത്വം കാണ്മാൻ സമ്മതിക്കയുമില്ല.\nനീ ജീവമാർഗ്ഗങ്ങളെ എന്നോടു അറിയിച്ചു; നിന്റെ സന്നിധിയിൽ എന്നെ സന്തോഷ പൂർണ്ണനാക്കും” എന്നു ദാവീദ് അവനെക്കുറിച്ചു പറയുന്നുവല്ലോ.\nസഹോദരന്മാരായ പുരുഷന്മാരേ, ഗോത്രപിതാവായ ദാവീദിനെക്കുറിച്ച് അവൻ മരിച്ചു അടക്കപ്പെട്ടു എന്നു എനിക്കു നിങ്ങളോടു ധൈര്യമായി പറയാം; അവന്റെ കല്ലറ ഇന്നുവരെ നമ്മുടെ ഇടയിൽ ഉണ്ടല്ലോ.\nഎന്നാൽ അവൻ പ്രവാചകൻ ആകയാൽ ദൈവം അവന്റെ കടിപ്രദേശത്തിന്റെ ഫലത്തിൽ നിന്നു ഒരുത്തനെ അവന്റെ സിംഹാസനത്തിൽ ഇരുത്തും എന്നു തന്നോടു സത്യം ചെയ്തു ഉറപ്പിച്ചു എന്നു അറഞ്ഞിട്ടു:\nഅവനെ പാതാളത്തിൽ വിട്ടുകളഞ്ഞില്ല: അവന്റെ ജഡം ദ്രവത്വം കണ്ടതുമില്ല എന്നു ക്രിസ്തുവിന്റെ പുനരുത്ഥാനം മുമ്പുകൂട്ടി കണ്ടു പ്രസ്താവിച്ചു. ഈ യേശുവിനെ ദൈവം ഉയിർത്തെഴുന്നേല്പിച്ചു:\nഅവൻ ദൈവത്തിന്റെ വല ഭാഗത്തേക്കു ആരോഹണം ചെയ്തു പരിശുദ്ധാത്മാവു എന്ന വാഗ്ദത്തം പിതാവിനോടു വാങ്ങി, നിങ്ങൾ ഈ കാണുകയും കേൾക്കുകയും ചെയ്യുന്നത് പകർന്നുതന്നു,\nദാവീദ് സ്വർഗ്ഗാരോഹണം ചെയ്തില്ലല്ലോ. എന്നാൽ അവൻ:\n“ഞാൻ നിന്റെ ശത്രുക്കളെ നിന്റെ പാദപീഠം ആക്കുവോളം നീ എന്റെ വലത്തുഭാഗത്തു ഇരിക്ക എന്നു കർത്താവു എന്റെ കർത്താവിനോടു അരുളിച്ചെയ്തു” എന്നു പറയുന്നു.\nആകയാൽ നിങ്ങൾ ക്രൂശിച്ച ഈ യേശുവിനെ തന്നേ ദൈവം കർത്താവും ക്രിസ്തുവുമാക്കിവെച്ചു എന്നു യിസ്രായേൽ ഗൃഹം ഒക്കെയും നിശ്ചയമായി അറിഞ്ഞുകൊള്ളട്ടെ.\nഇതു കേട്ടിട്ടു അവർ ഹൃദയത്തിൽ കുത്തുകൊണ്ടു പത്രൊസിനോടും ശേഷം അപ്പൊസ്തലന്മാരോടും: സഹോദരന്മാരായ പുരുഷന്മാരേ, ഞങ്ങൾ എന്തു ചെയ്യേണ്ടു എന്നു ചോദിച്ചു.\nപത്രൊസ് അവരോടു: നിങ്ങൾ മാനസാന്തരപ്പെട്ടു നിങ്ങളുടെ പാപങ്ങളുടെ മോചനത്തിന്നായി ഓരോരുത്തൻ യേശുക്രിസ്തുവിന്റെ നാമത്തിൽ സ്നാനം ഏല്പിൻ; എന്നാൽ പരിശുദ്ധാത്മാവു എന്ന ദാനം ലഭിക്കും.\nമറ്റു പല വാക്കുകളാലും അവൻ സാക്ഷ്യം പറഞ്ഞു അവരെ പ്രബോധിപ്പിച്ചു; ഈ വക്രതയുള്ള തലമുറയിൽനിന്നു രക്ഷിക്കപ്പെടുവിൻ എന്നു പറഞ്ഞു.\nഅവന്റെ വാക്കു കൈക്കൊണ്ടവർ സ്നാനം ഏറ്റു; അന്നു മുവായിരത്തോളം പേർ അവരോടു ചേർന്നു.\nഅവർ അപ്പൊസ്തലന്മാരുടെ ഉപദേശം കേട്ടും കൂട്ടായ്മ ആചരിച്ചും അപ്പം നുറക്കിയും പ്രാർത്ഥന കഴിച്ചും പോന്നു.\nഎല്ലാവർക്കും ഭയമായി; അപ്പൊസ്തലന്മാരാൽ ഏറിയ അത്ഭുതങ്ങളും അടയാളങ്ങളും നടന്നു.\nവിശ്വസിച്ചവർ എല്ലാവരും ഒരുമിച്ചിരുന്നു\nസകലവും പൊതുവക എന്നു എണ്ണുകയും ജന്മഭൂമികളും വസ്തുക്കളും വിറ്റു അവനവന്നു ആവശ്യം ഉള്ളതുപോലെ എല്ലാവർക്കും പങ്കിടുകയും,\nഒരുമനപ്പെട്ടു ദിനംപ്രതി ദൈവാലയത്തിൽ കൂടിവരികയും വീട്ടിൽ അപ്പം നുറുക്കിക്കൊണ്ടു ഉല്ലാസവും ഹൃദയപരമാർത്ഥതയും പൂണ്ടു ഭക്ഷണം കഴിക്കയും ദൈവത്തെ സ്തുതിക്കയും സകല ജനത്തിന്റെയും കൃപ അനുഭവിക്കയും ചെയ്തു. കർത്താവു രക്ഷിക്കപ്പെടുന്നവരെ ദിനംപ്രതി സഭയോടു ചേർത്തുകൊണ്ടിരുന്നു.


ലോകകപ്പ് യോഗ്യതാ പോരാട്ടം: ധീരജ് സിംഗ് ടീമില്; ഇന്ത്യന് സാധ്യതാ ടീമിനെ പ്രഖ്യാപിച്ചു\nDelhi, First Published Nov 6, 2019, 9:05 PM IST\n26 അംഗ ടീമില് മൂന്ന് മലയാളി താരങ്ങളുണ്ട്. പ്രതിരോധതാരം അനസ് എടത്തൊടിക, വിംഗര് ആഷിക് കുരുണിയന്, മിഡ്ഫീല്‍ഡര് സഹല് അബ്ദുല് സമദ് എന്നീ മലയാളി താരങ്ങളെ ഉള്‍പ്പെടുത്തിയാണ് കോച്ച് ഇഗോര് സ്റ്റിമാക്ക് ഇന്ത്യന് ടീമിനെ പ്രഖ്യാപിച്ചത്.\nകൊല്‍ക്കത്ത: അഫ്ഗാനിസ്ഥാനും ഒമാനുമെതിരായ ലോകകപ്പ് യോഗ്യതാ മത്സരത്തിനുള്ള ഇന്ത്യന് സാധ്യതാ ടീമിനെ പ്രഖ്യാപിച്ചു. അണ്ടര് 17 ലോകകപ്പില് ഇന്ത്യക്കായും ഐഎസ്എല്ലില് കേരളാ ബ്ലാസ്റ്റേഴ്സിനായും മികവു കാട്ടിയ യുവ ഗോള്‍കീപ്പര് ധീരജ് സിംഗ് 26 അംഗ സാധ്യതാ ടീമിലെത്തി.\nധീരജ് ഭാവിയുടെ താരമാണെന്ന് സ്റ്റിമാക് പറഞ്ഞു. അണ്ടര് 17 ലോകകപ്പില് ഇന്ത്യക്കായി കളിച്ച കളിക്കാരില് സീനിയര് ടീമിലെത്തുന്ന മൂന്നാമത്തെ കളിക്കാരനാണ് ധീരജ് സിംഗ്. അമര്‍ജിത് സിംഗ്, അന്‍വര് എലി എന്നിവരാണ് ധീരജിന് മുമ്പ് ഇന്ത്യന് ടീമിലെത്തിയത്.\nനവംബ 14ന് തജക്കിസ്ഥാന് തലസ്ഥാനമായ ദുഷാന്‍ബെയില് അഫ്ഗാനെതിരെയും 19ന് മസ്കറ്റില് ഒമാനെതിരെയുമാണ് ഇന്ത്യയുടെ മത്സരങ്ങള്. ആദ്യപാദത്തില് ഇന്ത്യ ഒമാനോട് 1-2ന് തോറ്റിരുന്നു. മൂന്ന് കളികളില് രണ്ട് പോയന്റുമായി ഗ്രൂപ്പ് ഇയില് മൂന്നാം സ്ഥാനത്താണ് ഇന്ത്യ.\n26 അംഗ സാധ്യതാ ടീം:\nForwards: Sunil Chhetri, Farukh Choudhary, Manvir Singh\nLast Updated Nov 6, 2019, 9:06 PM IST\nWorld Cup qualifiers India


'സര്‍വേക്കല്ല് മാറ്റിയാല് കെ-റെയില് ഇല്ലാതാക്കാനാകില്ല'; കോടിയേരി\n‘സര്‍വേക്കല്ല് മാറ്റിയാല് കെ-റെയില് ഇല്ലാതാക്കാനാകില്ല’; കോടിയേരി\nസര്‍വേക്കല്ല് എടുത്തുമാറ്റിയാല് കെ-റെയില് പദ്ധതി ഇല്ലാതാക്കാനാകില്ലെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്. സര്‍വേക്ക് ആധുനിക സംവിധാനമുണ്ട്. കുറച്ച് കോണ്‍ഗ്രസുകാര് മാത്രമാണ് എതിര്‍ക്കുന്നത്. പദ്ധതി തടയാന് യു.ഡി.എഫിന് കഴിയില്ലെന്നും അദ്ദേഹം പറഞ്ഞു.\nവികസന പദ്ധതികളെ തടസപ്പെടുത്തുന്നവരെ ജനങ്ങള് ഒറ്റപ്പെടുത്തും. ഇത്തരം സമീപനങ്ങളില് നിന്ന് യു.ഡി.എഫ് പിന്തിരിയണം. കെ റെയിലിനെതിരെ യുദ്ധം ചെയ്യാനുള്ള ശേഷിയൊന്നും കേരളത്തിലെ കോണ്‍ഗ്രസിന് ഇപ്പോഴിയില്ലെന്ന് കോടിയേരി പറഞ്ഞു. കേരളത്തില് സി.പി.ഐ.എമ്മും സി.പി.ഐയും തമ്മില് തര്‍ക്കവുമില്ല. അഭ്രിപ്രായ പ്രകടനം കൊണ്ട് ബന്ധം തകരില്ലെന്നും അദ്ദേഹം കൂട്ടിച്ചേർത്തു.\nപാര്‍ട്ടിയുടെ ഇടുക്കി ജില്ലാ സമ്മേളനം സംബന്ധിച്ച് മാധ്യമങ്ങള് തെറ്റായ വാര്‍ത്തകള് നല്‍കുകയാണ്. ആഭ്യന്തര വകുപ്പിന് മാത്രമായി ഒരു മന്ത്രിവേണമെന്ന തരത്തില് സമ്മേളന പ്രതിനിധികള് പറഞ്ഞതായി മാധ്യമങ്ങള് വാര്‍ത്ത നല്‍കി. വാര്‍ത്ത വക്രീകരിക്കുന്നതില് നിന്ന് മാധ്യമങ്ങള് പിന്തിരിയണമെന്നും കോടിയേരി പറഞ്ഞു.\nStory Highlights : project-cannot-be-scrapped\nRead more on: k rail | Kodiyeri Balkrishnan


ഗവർണർ ആയാലും എന്തൊരു എളിമ.. ലാളിത്യം! വേറിട്ടൊരു തൂ വെള്ള പുഷ്പം.. കുമ്മനത്തെ പുകഴ്ത്തി കുറിപ്പ് | Facebook post praising Mizoram Governor Kummanam Rajashekharan - Malayalam Oneindia\nഗവർണർ ആയാലും എന്തൊരു എളിമ.. ലാളിത്യം! വേറിട്ടൊരു തൂ വെള്ള പുഷ്പം.. കുമ്മനത്തെ പുകഴ്ത്തി കുറിപ്പ്\nPublished: June 17 2018, 10:13 [IST]\nമുൻ ബിജെപി സംസ്ഥാന പ്രസിഡണ്ടും ഇപ്പോൾ മിസോറാം ഗവർണറുമായ കുമ്മനം രാജശേഖരന്റെ രാഷ്ട്രീയത്തോട് എതിർപ്പുള്ളവർ പോലും അദ്ദേഹത്തിന്റെ എളിമയും ലാളിത്യ സ്വഭാവവും അംഗീകരിക്കും. ഗവർണറായി നിയോഗിക്കപ്പെട്ടതിന് ശേഷം കേരളത്തിൽ എത്തിയപ്പോഴും കുമ്മനത്തിന്റെ ഇടപെടൽ സാധാരണക്കാരിലും സാധാരണക്കാരനെ പോലെ തന്നെയാണ്.\nഅധികാര ഗർവ് തലയ്ക്ക് പിടിക്കാത്ത കുമ്മനത്തെ നേരിൽ കണ്ടറിഞ്ഞ അനുഭവം മുജീബ് പുരയിൽ എന്നയാൾ ഫേസ്ബുക്കിൽ പങ്കുവെച്ചത് വൈറലാവുകയാണ്. കോഴിക്കോട് ബാലുശ്ശേരി നന്മണ്ടയിലെ പരിപാടിയിൽ പങ്കെടുക്കുമ്പോഴാണ് കുമ്മനം എതിർരാഷ്ട്രീയക്കാരുടെ പോലും കയ്യടി വാങ്ങിയിരിക്കുന്നത്.\nമുജീബ് പുരയിൽ എഴുതിയ കുറിപ്പ് വായിക്കാം: പദവി അലങ്കാരമാകാതിരിക്കാൻ എന്തൊരു കരുതൽ! ഒരു മഹത് വ്യക്തിയെ കുറിച്ച് തീർത്തും വ്യക്തിപരമായി ചിലത് പറയാതിരിക്കാനാകില്ല. നമുക്കിടയിൽ നിന്നും പലരും പഞ്ചായത്ത് മെംബർ തൊട്ട് മുകളിലോട്ട് പല പടവുകൾ കയറിയവരായുണ്ട്. ശേഷം അവരുടെ ഭാവ പരിണാമങ്ങളും നമ്മൾ അടുത്തറിഞ്ഞിട്ടുണ്ട്. ഈയൊരു തലത്തിൽ നിന്നാണ് ബഹു. കുമ്മനം രാജശേഖരനെന്ന ഗവർണറെ വിലയിരുത്തേണ്ടത്.\nഭരണഘടനയുടെ കാവലാളെന്ന അതിവിശിഷ്ട ഗവർണർ പദവി ഉത്തരവാദിത്വം മാത്രമാകാൻ, അലങ്കാരമാകാതിരിക്കാനുള്ള കരുതലിന് നല്ല നമസ്കാരം. മിസോാറം ഗവർണറായ ശേഷം കേരത്തിലെ ആദ്യ പരിപാടി ബാലുശ്ശേരി നൻമണ്ടയിൽ സംസ്കൃതിയുടെ നേതൃത്വത്തിൽ സംഘടിപ്പിച്ചതായിരുന്നു. പരിപാടിക്ക് എത്തിയപ്പോൾ കണ്ട ശരീര ഭാഷ, പെരുമാറ്റം അതിശയിപ്പിച്ചു കളഞ്ഞു ശരിക്കും.\nവേറിട്ടൊരു തൂ വെള്ള പുഷ്പം\nസത്യമായും വിക്ടോറിയൻ മനോഭാവത്തിലെ വേറിട്ടൊരു തൂ വെള്ള പുഷ്പം. അതി വിശിഷ്ടരുടെ കാര്യം പോട്ടെ സാധാരണ വിശിഷ്ടർ ഒരു ചടങ്ങിൽ പങ്കെടുക്കുക എങ്ങിനെ ആയിരിക്കുമെന്ന് നമ്മളൊരുപാട് കണ്ടതും അറിഞ്ഞതുമാണ്. വേദിയിലേക്ക് ആദ്യം എത്തിയ ഗവർണർ മറ്റുള്ള അതിഥികളെ കൈകൂപ്പി സ്വീകരിച്ചു പദവി വച്ച് എത്രയോ നിസാരരായ അവർ ഇരുന്ന ശേഷം ഒരു ഗവർണർ ഇരിക്കുക? മറ്റാരിൽ നിന്നു പ്രതീക്ഷിക്കാനാകും?\nആദരവ് ഏറ്റുവാങ്ങാനെത്തിയവരിൽ നിന്ന് അനുഗ്രഹം തേടുക.. ആൾക്കൂട്ടത്തിനിടയിലൂടെ തലക്കനമില്ലാതെ നടക്കാനാവുക... അധികാരം അലങ്കാരമാക്കാത്തവർക്കു മാത്രമേ സാധിക്കൂ. (വഴിയിലൊന്നു കയറിപ്പോയാൽ ഭേദ്യം ചെയ്യുന്ന ജന പ്രതിനിധി.. അങ്ങനെ പലതരക്കാരെ വെറുതെയൊന്ന് ഓർക്കുക അപ്പോഴാണ് ശരിക്കും ഒരു ഇത് തോന്നുക).\nമാറ്റം ശബ്ദത്തിൽ മാത്രം\nമുൻപും ഈ ശബ്ദം ഒരുപാട് കേട്ടിട്ടുണ്ട്. ആകെയുള്ള മാറ്റവും ശബ്ദത്തിൽ തന്നെ. ഗവർണറെന്ന ഉത്തരവാദിത്വം ഉൾക്കൊണ്ട ശബ്ദം മാത്രം. പദവിയിലെ എളിമ കൊണ്ട് ഇസഡ് പ്ലസിനു പോലും നാണം തോനുന്നുണ്ടാകണം, ഈ മനുഷ്യനെ കുറിച്ചോർത്ത്. ഭരണഘടനാ ചുമതലകൾ വീഴ്ചയില്ലാതെ നിറവേറ്റാൻ അങ്ങേക്കാകട്ടെ, ആശംസകൾ.\nമുജീബ് പുരയിൽ എഴുതിയ കുറിപ്പ്\nമോദിയുടെ സത്യപ്രതിജ്ഞാ ചടങ്ങിന് പോകുന്നില്ലെന്ന് കുമ്മനം! കാരണം ഇതാണ്\nkummanam rajasekharan mizoram governor bjp കുമ്മനം രാജശേഖരന് മിസോറാം ഗവര്‍ണര് ബിജെപി കോണ്‍ഗ്രസ്\nFacebook post praising Mizoram Governor Kummanam Rajashekharan


മണ്ണിടിഞ്ഞു വീണ് ഹോട്ടലിലെ ശുചിമുറിയില് കുടുങ്ങിയ യുവതിയെ രക്ഷപ്പെടുത്തി\nSat Feb 23 2019 21:44:05 GMT+0530 (IST)\nഅടിമാലി: കനത്ത മഴയില് മണ്ണിടിഞ്ഞു വീണ് ഹോട്ടലിലെ ശുചിമുറിയില് കുടുങ്ങിയ യുവതിയെ രക്ഷിച്ചു. അടിമാലി കാംകോ ജങ്ഷനില് വാഴയില് ശ്രീജേഷിന്റെ ഭാര്യ പ്രമീത(27) ആണ് അദ്ഭുതകരമായി രക്ഷപ്പെട്ടത്. പരിക്കേറ്റ ഇവരെ താലൂക്ക് ആശുപത്രിയില് പ്രവേശിപ്പിച്ചു.\nതിങ്കളാഴ്ച രാവിലെ 9.30ന് ദേശീയപാതയില് അടിമാലി അമ്പലപ്പടിയിലാണു സംഭവം. കനത്ത മഴയെ തുടര്‍ന്ന് അടിമാലി ശാന്തഗിരി ക്ഷേത്രത്തിന്റെ പിന്‍ഭാഗത്ത് വന്‍തോതില് മണ്ണിടിഞ്ഞ് ഹോട്ടലിനു മുകളില് വീണു. പ്രമീത ഈ സമയം ശുചിമുറിയിലായിരുന്നു. മണ്ണിടിച്ചിലില് ഹോട്ടലിന്റെ കോണ്‍ക്രീറ്റ് സ്ലാബ് തകര്‍ന്ന് കാലില് പതിക്കുകയും മുറിയില് കുടുങ്ങുകയും അതിനു മുകളിലേക്ക് മണ്ണ് വീഴുകയുമായിരുന്നു. ഹോട്ടലില് ചായകുടിക്കാനെത്തിയവര് കെട്ടിടം തകര്‍ന്നുവീഴുന്നതു കണ്ട് ഇറങ്ങി ഓടിയതിനാലാണു രക്ഷപ്പെട്ടത്. നാട്ടുകാരും പോലിസും ഫയര്‍ഫോഴ്‌സും ചേര്‍ന്ന് ഒന്നരമണിക്കൂറോളം നടത്തിയ കഠിന പ്രയത്‌നത്തിനൊടുവിലാണ് പ്രമീതയെ രക്ഷിച്ചത്.\nഭിത്തിക്കും സ്ലാബിനുമിടയില് പെട്ടതാണ് ജീവന് തിരിച്ചുകിട്ടാന് സഹായകമായതെന്ന് ഫയര്‍ഫോഴ്‌സ് പറഞ്ഞു. മണ്ണു വന്നു മൂടിയ മുറിയിലേക്ക് ഫയര്‍ഫോഴ്‌സ് ഓക്‌സിജന് സിലിണ്ടര് ഇട്ടു നല്‍കിയാണ് ജീവന് നിലനിര്‍ത്തിയത്. രക്ഷാപ്രവര്‍ത്തനത്തിനിടെ ഫയര്‍ഫോഴ്‌സ് ഉദ്യോഗസ്ഥരായ ജിന്‍സന്(29), അനീഷ്(34) എന്നിവര്‍ക്കും പരിക്കേറ്റു.\nകഴിഞ്ഞ മൂന്നു ദിവസമായി ശക്തമായി മഴ തുടരുന്ന ഇവിടെ ഇന്നലെ രാവിലെയുണ്ടായ അതിശക്തമായ മഴയിലാണ് വന് മണ്ണിടിച്ചിലുണ്ടായത്.


യേഹേസ്കേൽ 33 : സത്യവേദപുസ്തകം - പഴയ നിയമം.\nയേഹേസ്കേൽ - അദ്ധ്യായം 33\nയഹോവയുടെ അരുളപ്പാടു എനിക്കുണ്ടായതെന്തെന്നാൽ;\n2 മനുഷ്യപുത്രാ, നീ നിന്റെ സ്വജാതിക്കാരോടു പ്രവചിച്ചു പറയേണ്ടതു: ഞാൻ ഒരു ദേശത്തിന്റെ നേരെ വാൾ വരുത്തുമ്പോൾ, ആ ദേശത്തിലെ ജനം തങ്ങളുടെ കൂട്ടത്തിൽനിന്നു ഒരു പുരുഷനെ തിരഞ്ഞെടുത്തു കാവൽക്കാരനായി വെച്ചാൽ,\n3 ദേശത്തിന്റെ നേരെ വാൾ വരുന്നതു കണ്ടിട്ടു അവൻ കാഹളം ഊതി ജനത്തെ ഓർമ്മപ്പെടുത്തുമ്പോൾ\n6 എന്നാൽ കാവൽക്കാരൻ വാൾ വരുന്നതു കണ്ടു കാഹളം ഊതാതെയും ജനം കരുതിക്കൊള്ളാതെയും ഇരുന്നിട്ടു വാൾ വന്നു അവരുടെ ഇടയിൽനിന്നു ഒരുത്തനെ ഛേദിച്ചുകളയുന്നു എങ്കിൽ, ഇവൻ തന്റെ അകൃത്യംനിമിത്തം ഛേദിക്കപ്പെട്ടുപോയി എങ്കിലും അവന്റെ രക്തം ഞാൻ കാവൽക്കാരനോടു ചോദിക്കും.\n7 അതുപോലെ മനുഷ്യപുത്രാ, ഞാൻ നിന്നെ യിസ്രായേൽഗൃഹത്തിന്നു കാവൽക്കാരനാക്കി വെച്ചിരിക്കുന്നു, നീ എന്റെ വായിൽനിന്നു വചനം കേട്ടു എന്റെ നാമത്തിൽ അവരെ ഓർമ്മപ്പെടുത്തേണം.\n8 ഞാൻ ദുഷ്ടനോടു: ദുഷ്ടാ, നീ മരിക്കും എന്നു കല്പിക്കുമ്പോൾ ദുഷ്ടൻ തന്റെ വഴി വിട്ടുതിരിവാൻ കരുതിക്കൊള്ളത്തക്കവണ്ണം നീ അവനെ പ്രബോധിപ്പിക്കാതെയിരുന്നാൽ ദുഷ്ടൻ തന്റെ അകൃത്യംനിമിത്തം മരിക്കും; അവന്റെ രക്തമോ ഞാൻ നിന്നോടു ചോദിക്കും.\n9 എന്നാൽ ദുഷ്ടൻ തന്റെ വഴി വിട്ടുതിരിയേണ്ടതിന്നു നീ അവനെ ഓർമ്മപ്പെടുത്തീട്ടും അവൻ തന്റെ വഴി വിട്ടുതിരിയാഞ്ഞാൽ, അവൻ തന്റെ അകൃത്യംനിമിത്തം മരിക്കും, നീയോ, നിന്റെ പ്രാണനെ രക്ഷിച്ചിരിക്കുന്നു.\n10 അതുകൊണ്ടു മനുഷ്യപുത്രാ, നീ യിസ്രായേൽ ഗൃഹത്തോടു പറയേണ്ടതു: ഞങ്ങളുടെ അതിക്രമങ്ങളും പാപങ്ങളും ഞങ്ങളുടെ മേൽ ഇരിക്കുന്നു; അവയാൽ ഞങ്ങൾ ക്ഷയിച്ചുപോകുന്നു; ഞങ്ങൾ എങ്ങനെ ജീവിച്ചിരിക്കും എന്നു നിങ്ങൾ പറയുന്നു.\n11 എന്നാണ, ദുഷ്ടന്റെ മരണത്തിൽ അല്ല, ദുഷ്ടൻ തന്റെ വഴി വിട്ടുതിരിഞ്ഞു ജീവിക്കുന്നതിൽ അത്രേ എനിക്കു ഇഷ്ടമുള്ളതെന്നു യഹോവയായ കർത്താവിന്റെ അരുളപ്പാടു; നിങ്ങളുടെ ദുർമ്മാർഗ്ഗങ്ങളെ വിട്ടുതിരിവിൻ, തിരിവിൻ; യിസ്രായേൽഗൃഹമേ, നിങ്ങൾ എന്തിന്നു മരിക്കുന്നു എന്നു അവരോടു പറക.\n12 മനുഷ്യപുത്രാ, നീ നിന്റെ സ്വജാതിക്കാരോടു പറയേണ്ടതു: നീതിമാൻ അതിക്രമം ചെയ്യുന്ന നാളിൽ അവന്റെ നീതി അവനെ രക്ഷിക്കയില്ല; ദുഷ്ടൻ തന്റെ ദുഷ്ടത വിട്ടുതിരിയുന്ന നാളിൽ തന്റെ ദുഷ്ടതയാൽ ഇടറിവീഴുകയില്ല; നീതിമാൻ പാപം ചെയ്യുന്ന നാളിൽ, അവന്നു തന്റെ നീതിയാൽ ജീവിപ്പാൻ കഴികയുമില്ല.\n13 നീതിമാൻ ജീവിക്കുമെന്നു ഞാൻ അവനോടു പറയുമ്പോൾ, അവൻ തന്റെ നീതിയിൽ ആശ്രയിച്ചു അകൃത്യം പ്രവർത്തിക്കുന്നു എങ്കിൽ, അവന്റെ നീതിപ്രവൃത്തികൾ ഒന്നും അവന്നു കണക്കിടുകയില്ല; അവൻ ചെയ്ത നീതികേടുനിമിത്തം അവൻ മരിക്കും.\n14 എന്നാൽ ഞാൻ ദുഷ്ടനോടു: നീ മരിക്കും എന്നു പറയുമ്പോൾ അവൻ തന്റെ പാപം വിട്ടുതിരിഞ്ഞു നീതിയും ന്യായവും പ്രവർത്തിക്കയും\n20 എന്നിട്ടും കർത്താവിന്റെ വഴി ചൊവ്വുള്ളതല്ല എന്നു നിങ്ങൾ പറയുന്നു; യിസ്രായേൽഗൃഹമേ, ഞാൻ നിങ്ങളിൽ ഓരോരുത്തനെയും അവനവന്റെ നടപ്പിന്നു തക്കവണ്ണം ന്യായംവിധിക്കും.\n21 ഞങ്ങളുടെ പ്രവാസത്തിന്റെ പന്ത്രണ്ടാം ആണ്ടു, പത്താം മാസം, അഞ്ചാം തിയ്യതി, യെരൂശലേമിൽനിന്നു ചാടിപ്പോയ ഒരുത്തൻ എന്റെ അടുക്കൽ വന്നു: നഗരം പിടിക്കപ്പെട്ടുപോയി എന്നു പറഞ്ഞു.\n22 ചാടിപ്പോയവൻ വരുന്നതിന്റെ തലെനാൾ വൈകുന്നേരം യഹോവയുടെ കൈ എന്റെമേൽ വന്നു; രാവിലെ അവൻ എന്റെ അടുക്കൽ വരുമ്പോഴേക്കു യഹോവ എന്റെ വായ് തുറന്നിരുന്നു; അങ്ങനെ എന്റെ വായ് തുറന്നതുകൊണ്ടു ഞാൻ പിന്നെ മിണ്ടാതെ ഇരുന്നില്ല.\n23 യഹോവയുടെ അരുളപ്പാടു എനിക്കുണ്ടായതെന്തെന്നാൽ: മനുഷ്യപുത്രാ,\n24 യിസ്രായേൽദേശത്തിലെ ശൂന്യസ്ഥലങ്ങളിൽ പാർക്കുന്നവർ: അബ്രഹാം ഏകനായിരിക്കെ അവന്നു ദേശം അവകാശമായി ലഭിച്ചു; ഞങ്ങളോ പലരാകുന്നു; ഈ ദേശം ഞങ്ങൾക്കു അവകാശമായി ലഭിക്കും എന്നു പറയുന്നു.\n25 അതുകൊണ്ടു നീ അവരോടു പറയേണ്ടതു: യഹോവയായ കർത്താവു ഇപ്രകാരം അരുളിച്ചെയ്യുന്നു: നിങ്ങൾ മാംസം രക്തത്തോടുകൂടെ തിന്നുകയും നിങ്ങളുടെ വിഗ്രഹങ്ങളെ നോക്കി നമസ്കരിക്കയും രക്തം ചൊരികയും ചെയ്യുന്നു;\n26 നിങ്ങൾ ദേശത്തെ കൈവശമാക്കുമോ? നിങ്ങൾ നിങ്ങളുടെ വാളിൽ ആശ്രയിക്കയും മ്ളേച്ഛത പ്രവർത്തിക്കയും ഓരോരുത്തനും തന്റെ കൂട്ടുകാരന്റെ ഭാര്യയെ വഷളാക്കുകയും ചെയ്യുന്നു; നിങ്ങൾ ദേശത്തെ കൈവശമാക്കുമോ?\n27 നീ അവരോടു പറയേണ്ടതു: യഹോവയായ കർത്താവു ഇപ്രകാരം അരുളിച്ചെയ്യുന്നു: എന്നാണ, ശൂന്യസ്ഥലങ്ങളിൽ പാർക്കുന്നവർ വാൾകൊണ്ടു വീഴും; വെളിൻ പ്രദേശത്തുള്ളവരെ ഞാൻ മൃഗങ്ങൾക്കു ഇരയായി കൊടുക്കും; ദുർഗ്ഗങ്ങളിലും ഗുഹകളിലും ഉള്ളവരോ മഹാമാരികൊണ്ടു മരിക്കും.\n28 ഞാൻ ദേശത്തെ പാഴും ശൂന്യവും ആക്കും; അതിന്റെ ബലത്തിന്റെ പ്രതാപം നിന്നുപോകും; യിസ്രായേൽപർവ്വതങ്ങൾ ആരും വഴിപോകാതവണ്ണം ശൂന്യമായിത്തീരും.\n29 അവർ ചെയ്ത സകല മ്ളേച്ഛതകളും നിമിത്തം ഞാൻ ദേശത്തെ പാഴും ശൂന്യവുമാക്കുമ്പോൾ ഞാൻ യഹോവ എന്നു അവർ അറിയും.\n30 മനുഷ്യപുത്രാ, നിന്റെ സ്വജാതിക്കാർ മതിലുകൾക്കരികത്തും വീട്ടുവാതിൽക്കലുംവെച്ചു നിന്നെക്കുറിച്ചു സംഭാഷിച്ചു: യഹോവയിങ്കൽനിന്നുണ്ടായ അരുളപ്പാടു എന്തെന്നു വന്നു കേൾപ്പിൻ എന്നു തമ്മിൽതമ്മിലും ഓരോരുത്തൻ താന്താന്റെ സഹോദരനോടും പറയുന്നു.\n31 സംഘം കൂടിവരുന്നതുപോലെ അവർ നിന്റെ അടുക്കൽവന്നു എന്റെ ജനമായിട്ടു നിന്റെ മുമ്പിൽ ഇരുന്നു നിന്റെ വചനങ്ങളെ കേൾക്കുന്നു; എന്നാൽ അവർ അവയെ ചെയ്യുന്നില്ല; വായ്കൊണ്ടു അവർ വളരെ സ്നേഹം കാണിക്കുന്നു; ഹൃദയമോ, ദുരാഗ്രഹത്തെ പിന്തുടരുന്നു.\n32 നീ അവർക്കു മധുരസ്വരവും വാദ്യനൈപുണ്യവും ഉള്ള ഒരുത്തന്റെ പ്രേമഗീതംപോലെ ഇരിക്കുന്നു; അവർ നിന്റെ വചനങ്ങളെ കേൾക്കുന്നു; ചെയ്യുന്നില്ലതാനും.\n33 എന്നാൽ അതു സംഭവിക്കുമ്പോൾ--ഇതാ, അതു വരുന്നു--അവർ തങ്ങളുടെ ഇടയിൽ ഒരു പ്രവാചകൻ ഉണ്ടായിരുന്നു എന്നു അറിയും.


Driving license | ഒന്നിലധികം ഡ്രൈവിങ് ലൈസൻസുകൾ ഉള്ളവർ ഇനി കുടുങ്ങും; ഓൺലൈൻ പരിശോധന തുടങ്ങിയതോടെ ആപ്പിലായത് നിരവധി പേർ - MarunadanMalayalee.com\nഒന്നിലധികം ഡ്രൈവിങ് ലൈസൻസുകൾ ഉള്ളവർ ഇനി കുടുങ്ങും; ഓൺലൈൻ പരിശോധന തുടങ്ങിയതോടെ ആപ്പിലായത് നിരവധി പേർ\nJune 13, 202007:30 AM IST Permalink\nതിരുവനന്തപുരം: ഒന്നിലധികം ഡ്രൈവിങ് ലൈസൻസുകൾ കരസ്ഥമാക്കിയവർ ഇനി കുടുങ്ങും. സംസ്ഥാനത്തെ ഡ്രൈവിങ് ലൈസൻസുകൾ 'സാരഥി'യിലേക്കു മാറ്റി തുടങ്ങിയതോടെയാണ് ഒരു പേരിൽ, ഒരേ വിലാസത്തിൽ ഒന്നിൽക്കൂടുതൽ ലൈസൻസുള്ളവരുടെ പട്ടിക തെളിയുന്നത്. ഡേറ്റാ കൈമാറ്റം പൂർത്തിയാകുന്നതോടെ ഇത്തരം ലൈസൻസുകൾ എല്ലാം അസാധുവാകും.\nവാഹനനിയമ ലംഘനക്കുറ്റത്തിന് ശിക്ഷിക്കപ്പെട്ട് ലൈസൻസ് സസ്‌പെൻഡ് ചെയ്യപ്പെട്ടവർ ശിക്ഷാകാലാവധി കഴിഞ്ഞ് ലൈസൻസ് പുനഃസ്ഥാപിക്കപ്പെട്ടാലും പുതിയതിന് അപേക്ഷിക്കാറുണ്ട്. വീണ്ടും പിടിക്കപ്പെട്ടാൽ ഒരിക്കൽ ശിക്ഷിക്കപ്പെട്ടത് അയോഗ്യതയായി കണക്കാക്കി ശിക്ഷ ഉയരുന്നത് ഒഴിവാക്കാനാണ് ഇങ്ങനെ ചെയ്യുന്നത്. എന്നാൽ സംസ്ഥാനം കേന്ദ്രീകൃത സംവിധാനമായ സാരഥിയിലേക്ക് മാറിയതോടെ ഇത്തരത്തിൽ രണ്ടാമതൊരു ലൈസൻസ് കരസ്ഥമാക്കിയവരെല്ലാം പിടിക്കപ്പെടുകയും ലൈസൻസ് അസാധുവാകുകയും ചെയ്യും.\nമുൻപ് ലൈസൻസ് എടുത്തതല്ലാത്ത ഡ്രൈവിങ് സ്‌കൂളിൽനിന്ന് പഴയ വിലാസത്തിൽത്തന്നെ പുതിയ ലൈസൻസ് എടുക്കാം. പലരും ഈ പഴുത് ഉപയോഗിച്ച് രണ്ടാമതൊന്നു കരസ്ഥമാക്കുകയും ചെയ്തിട്ടുണ്ട്. മോട്ടോർവാഹനവകുപ്പ് മുമ്പ് ഉപയോഗിച്ചിരുന്ന സ്മാർട്ട് മൂവ് സോഫ്റ്റ്‌വേറിലെ ന്യൂനതകാരണം ഈ ക്രമക്കേട് തടയാൻ കഴിഞ്ഞിരുന്നില്ല. ഉദ്യോഗസ്ഥനു സംശയംതോന്നി പരിശോധിച്ചാൽ മാത്രമേ മറ്റേതെങ്കിലും ഓഫീസിൽനിന്ന് ലൈസൻസ് നൽകിയിട്ടുണ്ടോ എന്നു കണ്ടുപിടിക്കാനാകൂ. എന്നാൽ സാരഥിയിലേക്ക് മാറിയതോടെ ഒറ്റക്ലിക്കിൽ ഇതെല്ലാം കണ്ടുപിടിക്കപ്പെടുംയ\nലൈസൻസ് പുതുക്കാൻശ്രമിക്കുമ്പോഴോ പുതുതായി കൂട്ടിച്ചേർക്കാൻ അപേക്ഷ നൽകുമ്പോഴോ ആകും തടസ്സമുണ്ടാകുക. ഇത് മാറ്റണമെങ്കിൽ ഏതെങ്കിലും ഓഫീസിൽ അസൽ രേഖകളുമായി ഹാജരാകണം. ഓഫീസുകൾ തുറന്നപ്പോൾ ലൈസൻസ് പുതുക്കാൻ അപേക്ഷ സമർപ്പിച്ച പലർക്കും ഇത്തരത്തിൽ തടസ്സങ്ങളുണ്ടായി. സന്ദർശകരെ ഒഴിവാക്കണമെന്നു നിർദേശിക്കുമ്പോഴും ഇത്തരക്കാരെ ഒഴിവാക്കാൻ പറ്റാത്ത അവസ്ഥയിലാണ് അധികൃതർ. ഇ-മെയിലിൽ സത്യവാങ്മൂലം സ്വീകരിച്ച് കരിമ്പട്ടികയിൽനിന്ന് മാറ്റുന്നതും പരിഗണനയിലുണ്ട്.


ഇടത് എംപിമാരുടെ സംഘം ഇന്ന് ഹാഥ്റസിൽ; പെൺകുട്ടിയുടെ കുടുംബാംഗങ്ങളിൽ നിന്ന് വിവരങ്ങൾ തേടും | left mps visit hathras today\nഇടത് എംപിമാരുടെ സംഘം ഇന്ന് ഹാഥ്റസിൽ; പെൺകുട്ടിയുടെ കുടുംബാംഗങ്ങളിൽ നിന്ന് വിവരങ്ങൾ തേടും\nസിപിഎം, സിപിഐ, എൽജെഡി പാർട്ടികളുടെ എംപിമാരാണ് ഹാഥ്റസ് പെൺകുട്ടിയുടെ വീട് സന്ദർശിക്കുക. കുടുംബാംഗങ്ങളിൽ നിന്നും ഗ്രാമവാസികളിൽ നിന്നും സംഘം വിവരങ്ങൾ ചോദിച്ചറിയും.\nHathras, First Published Oct 11, 2020, 6:53 AM IST\nദില്ലി: രാജ്യത്തെ ഇടത് എംപിമാരുടെ സംഘം ഇന്ന് ഹാഥ്റസിൽ എത്തും. സിപിഎം, സിപിഐ, എൽജെഡി പാർട്ടികളുടെ എംപിമാരാണ് ഹാഥ്റസ് പെൺകുട്ടിയുടെ വീട് സന്ദർശിക്കുക. കുടുംബാംഗങ്ങളിൽ നിന്നും ഗ്രാമവാസികളിൽ നിന്നും സംഘം വിവരങ്ങൾ ചോദിച്ചറിയും.\nജില്ലാ കളക്ടറുമായും പൊലീസ് മേധാവിയുമായും എംപിമാരുടെ സംഘം കൂടിക്കാഴ്ച നടത്തും. സന്ദർശന ശേഷം രാഷ്ട്രപതി, സുപ്രീം കോടതി ചീഫ് ജസ്റ്റിസ്, പ്രധാനമന്ത്രി എന്നിവർക്ക് വസ്തുതാന്വേഷണ റിപ്പോർട്ട് സമർപ്പിക്കും. എളമരം കരീം, ബികാശ് രഞ്ജൻ ഭട്ടാചാര്യ ബിനോയ് വിശ്വം, എം വി ശ്രേയാംസ് കുമാർ എന്നീ എംപിമാരാണ് സംഘത്തിൽ ഉള്ളത്.\nഹാഥ്റാസ് പെണ്‍കുട്ടിയുടെ മരണം ദുരഭിമാനക്കൊലയാണെന്ന ആക്ഷേപത്തില് അന്വേഷണം ആരംഭിച്ചിരുന്നു. പ്രതികളുടെ കത്തിന്‍റെ പശ്ചാത്തലത്തിലാണ് പ്രത്യേക സംഘത്തിന്റെ അന്വേഷണം. എന്നാൽ സഹോദരന്‍റെ മര്‍ദ്ദനമേറ്റാണ് പെണ്‍കുട്ടി മരിച്ചതെന്ന പ്രതികളുടെ ആരോപണം കുടുംബം നിഷേധിച്ചു.\nLast Updated Oct 11, 2020, 6:53 AM IST\nഇടത് എംപിമാരുടെ സംഘം


ജാടതെണ്ടി.കോം : ഡാ തടിയാ....\nആഷിക് അബുവിന്റെ 'ഡാ തടിയാ ' കാണുമ്പോൾ എനിക്കു ആദ്യം ഓർമ്മ വന്നത് ഞങ്ങടെ തടിയൻ ആനയെ കുറിച്ചാണ് . കോട്ടയം കഞ്ഞികുഴി ജിം ജോസഫ് എന്ന ഈ ചെറിയ മനുഷ്യൻ ആയിരുന്നു അന്നൊക്കെ ഞങ്ങടെ NSS Electrical 2004 ബാച്ചിന്റെ എല്ലാം എല്ലാമായ തടിയൻ . എന്നെയും ഗിരീഷിനെ പോലെ ഉള്ള ചിലരും തടിയന്മാർ ആണെങ്കിലും തടി ഒരു ഐശ്വര്യമായി കൊണ്ട് നടക്കാൻ ഇവനെ പറ്റിയിരുന്നുള്ളൂ .. ആന എന്നും ആന തന്നെ ' he was and is just plain happy being fat '. ഞങ്ങടെ കോളേജ് കാലത്തെ എല്ലാ 'സില്ലി' പ്രോബ്ലെംസ് പറയാനും പിന്നീട് അത് റിസോള്വ് ചെയ്യാനും ഇവൻ ഒരുത്തനെ ഉള്ളു . രഘു എപ്പോളും പറയും ആനയോട് പറഞ്ഞാൽ തന്നെ പകുതി പ്രശ്നവും തീരും . ആനയക്ക് അറിയാത്ത പ്രേമങ്ങൾ ഇല്ല , ആനയ്ക്ക് അറിയാത്ത പൊളിറ്റിക്സ് ഇല്ല , ആനയ്ക്ക് അറിയാത്ത പരിഭവങ്ങൾ ഇല്ല . അതാണ് ഞമ്മടെ ആന . എന്തിനു കൂടുതൽ പറയുന്നു പെണ്‍കുട്ടികൾ പോലും അവനോടു ആണ് കുമ്പസാരം . അന്നൊക്കെ ഞങ്ങൾക്ക് കട്ട അസൂയ ആയിരുന്നെങ്കിലും , പിന്നീട് ആണ് അവൻറെ listening പവർ ഞങ്ങൾക്ക് പിടി കിട്ടിയത് . ചുരുക്കി പറഞ്ഞാൽ 2004 ഇലക്ട്രിക്ൽ ബാച്ചിന്റെ എല്ലാ കറുത്ത രഹസ്യങ്ങളും അറിയാവുന്ന ഏക വ്യക്തി :)\nറോക്ക് മ്യൂസിക്കും കേട്ട് ആന തല ആട്ടി വരുന്നത് കാണാൻ തന്നെ ഒരു രസം ആയിരുന്നു . ജൂനിയർ പിള്ളേരെ റാഗ് ചെയ്യാൻ പോകുമ്പോൾ ഇവനെയും കൂട്ടിനു കൂട്ടും, ആന ചുമ്മാ അവിടെ നിന്നാൽ മതി പിള്ളേരുടെ പകുതി കാറ്റ് പോകും ബാക്കി പകുതി ഞങ്ങൾ ഊരി എടുത്തോളും . ആന കുറച്ചു കാലം പഠിക്കാൻ എന്നും പറഞ്ഞു വെളിയിൽ ഒരു വീടെടുത്തു , എല്ലാവരും കൂടെ അതിനു ആനകൂപ്പാ എന്ന് പേരും ഇട്ടു . അന്ന് അത് ഒരു licensed ബാർ ആക്കി ഇരുന്നെങ്കിൽ ആന ഇപ്പൊ വെള്ളാപള്ളി നടേശൻ ആയെന്നെ . മദ്യം അങ്ങട്ട് ഒഴുകുകയല്ലേ ? പിന്നീട് അവനെ നന്നാക്കാൻ അവൻറെ അമ്മ പാലക്കാട്ടേക്ക് ട്രാൻസ്ഫർ മേടിച്ചു വന്ന\nപ്പോൾ ആണ് ഞാൻ ആയിട്ട് കമ്പനി . എന്നും ഒരുമിച്ഹുള്ള ബൈക്ക് യാത്ര, ഫുഡ് അടി , തെണ്ടി തിരിയൽ , വായ്നോട്ടം അങ്ങനെ അങ്ങനെ പലതും ... അപ്പോളാണ് ഡേ സ്കോളർ ഉഴപ്പൽ എങ്ങനെ ആണെന്ന് അവനു മനസിലായത് . പടത്തിൽ പറയുന്ന മേഘരൂപൻ ഹഗ് ഇല്ലെങ്കിലും അതിനു പകരം ഇവനെയും പിന്നിൽ ഇരുത്തി ബൈക്കിൽ പോകാൻ നല്ല സുഖമാണ് . ശെരിക്കും പഞ്ഞി മെത്ത പക്ഷെ ബ്രേക്ക് ഇടുമ്പോൾ മുടിഞ്ഞ വെയ്റ്റ് ആണ് പന്നിക്ക് I mean പഞ്ഞിക്ക് . വലതു വശത്ത് കാണുന്ന ചിത്രം ഞങ്ങൾ മൈസൂർ ട്രിപ്പ് പോയപ്പോൾ എടുത്തതാണ് , ആന കിടന്ന കട്ടിൽ ഒടിഞ്ഞത് ആണ് ആ കാണുന്നത് .\nചില വ്യക്തികളെ കുറിച്ച് ഒരു കാര്യം ഓർത്താൽ പിന്നെ അങ്ങോട്ടു കുറെ ഓർമ്മകൾ ഓടി വരും . ഞങ്ങടെ ആന അത് പോലെ ഉള്ള ഒരു പേഴ്സണാലിറ്റി ആയിരുന്നു. ഡാ തടിയാ പാർട്ട്2ഇറക്കാൻ കഥ വേണമെങ്കിൽ ആന കഥകൾ ഇനിയും കുറെ ഉണ്ട് , പലതും ബ്ളോഗിൽ ഇട്ടാൽ പലരുടെയും കഥ ഗോവിന്ദാ ഗോവിന്ദാ .\nഞാൻ മിസ്സ് ആക്കിയ കഥകൾ നമുക്ക് സമയം പോലെ ആഡ് ചെയ്യാം . ഇപ്പോളും എപ്പോളും തടി ആണ് ഫാഷൻ :)\nPosted by Shabbu at Thursday, April 18, 2013\nപാവം പാവം രാജകുമാരൻ\nഅമേരിക്കൻ കാഴ്ചകൾ - ചെറി ബ്ളോസ്സം ഫെസ്റ്റിവൽ


ജനാധിപത്യവും മതേതരത്വവും ഭരണകൂടത്തില് നിന്ന് സംരക്ഷിക്കുക\nഭരണഘടന ഒരു മൗലികാവകാശമായി ഇന്ത്യന് പൗരന് തോന്നിതുടങ്ങിയിട്ട് അധിക കാലമായിട്ടില്ല. സര്‍ക്കാരിനോട് നിരന്തരം ഭരണഘടന ബാധ്യതകളെ കുറിച്ച് ഓര്‍മപ്പെടുത്തേണ്ട ഒരു സമൂഹമായി നമ്മള് മാറുന്നു എന്നത് ജനാധിപത്യത്തില് ഗൗരവമായ ഒന്നാണ്.\nഡോ. എസ് മുഹമ്മദ് ഇർഷാദ്\n31 May 2022 5:15 AM GMT\nഗ്യാന്‍വാപി പള്ളി മറ്റൊരു 'തര്‍ക്കഭൂമി' യായി മാറാനാണ് കൂടുതല് സാധ്യത. കാരണം, സംഘ്പരിവാര് രാഷ്ട്രീയത്തിന്റെ മേധാവിത്തം മാത്രമല്ല, ജനാധിപത്യ സംവിധാനത്തിന്റെ നിശബ്ദതയും വലിയതോതില് സംഘ്പരിവാറിന് പിന്തുണ നല്‍കുന്നതാണ്. രാഷ്ട്രീയ പാര്‍ട്ടികള്‍ക്ക് അഭിപ്രായം പറയാന് കഴിയാത്തവിധത്തില് വര്‍ഗീയ ധ്രുവീകരണം നടക്കുന്നുണ്ട്, അത് കൊണ്ട് തന്നെ ബി.ജെ.പി ഇതര രാഷ്ട്രീയ പാര്‍ട്ടികള് പള്ളി വിഷയത്തില് നിശബ്ദത പാലിക്കും. കേരളത്തില് ഇടതുപക്ഷംപോലും ഈ പ്രശ്‌നത്തെ സമീപിക്കുന്നതില് വളരെയേറെ സൂക്ഷ്മത പാലിക്കുന്നുണ്ട്. മുസ്ലിം പള്ളികള് എന്നാല് മുസ്‌ലിംകള് അധികാരം സ്ഥാപിക്കുന്ന ഇടം എന്നൊരു വലതുപക്ഷ നിരീക്ഷണം നമ്മുടെ പൊതു ബോധത്തിലേക്ക് കടന്നു വരുന്നുണ്ട്. മുഗള് ചരിത്രത്തെ മുന്‍നിര്‍ത്തിക്കൊണ്ടാണ് സംഘ്പരിവാര് രാഷ്ട്രീയം ഇത്തരം ഒരു രാഷ്ട്രീയ വീക്ഷണം രൂപപ്പെടുത്തിയെടുക്കുന്നത്. എന്നാല്, ബാബരി മസ്ജിദ് വിധിയോടെ മുസ്ലിം സമൂഹം സ്വീകരിച്ച നിസ്സംഗത സംഘ്പരിവാര് വാദത്തെ നിരാകരിക്കുന്നതാണ്.\nന്യുനപക്ഷാവകാശത്തെകുറിച്ചുള്ള വികലമായ ഒരു നിരീക്ഷണത്തിന്റെ പിന്‍ബലത്തിലാണ് ഇത്തരമൊരു നിരീക്ഷണം തന്നെയുണ്ടാകുന്നത്. ഈ അടുത്തകാലം ഈ വീക്ഷണം ഒരു ഭരണകൂട വീക്ഷണമായി തോന്നിയിരുന്നില്ല. എന്നാല്, ഈയൊരു വീക്ഷണത്തിന് ഇന്ന് മാറ്റം ഉണ്ടാകുന്നു. സര്‍ക്കാര് നേരിട്ട് ഇത്തരം ആശയങ്ങള് പ്രചരിപ്പിക്കുന്നില്ല എന്ന് ഒരു വാദത്തിന് വേണമെങ്കില് നമുക്ക് അംഗീകരിക്കാം. എന്നാല്, ഇത്തരം ആശയപ്രചാരണത്തെ പ്രതിരോധിക്കണം എന്ന് നമ്മുടെ ഭരണകൂടങ്ങള്‍ക്ക് തോന്നുന്നില്ല എന്നിടത്താണ് ഈ പ്രശ്‌നത്തിന്റെ ജനാധിപത്യ പ്രതിസന്ധി. ആരാധനാലയങ്ങള് അധികാര കേന്ദ്രങ്ങള് ആയി തീരുന്ന ഒരു സാഹചര്യം ഒരു ജനാധിപത്യ സംവിധാത്തിത്തില് രൂപപ്പെടുക സ്വാഭികമായും ബുദ്ധിമുട്ടാണ്, എന്നാല് ഇന്ത്യന് സാഹചര്യത്തില് ഈ കാഴ്ചപ്പാടിന് ഒരു മറുവശം കൂടിയുണ്ട്. ഇന്ത്യന് സാഹചര്യത്തില് മതം കേവലം വ്യക്തിപരമായി ഇടത്തില് മാത്രമല്ല നിലനില്‍ക്കുന്നത് പകരം നമ്മുടെ സാമൂഹിക ജീവിതത്തിലും മതം നിര്‍ണായാകമായ പങ്ക് വഹിക്കുന്നുണ്ട്. നമ്മുടെ പൗരബോധത്തെ അപരവല്‍കരിക്കാന് കഴിയാത്തവിധമായിരുന്നു ദീര്‍ഘകാലം മതം പൊതുജീവിതത്തില് ഇടപെട്ടിരുന്നത്. എന്നാല്, അതാത് മതസമൂഹത്തില് നിലനിന്നിരുന്ന അധികാരത്തെ രാഷ്ട്രീയ അധികാരമാക്കി തീര്‍ക്കുന്ന പ്രവണതക്ക് കിട്ടിയ രാഷ്ട്രീയ പ്രാധാന്യം ഫലത്തില് അധികാര രാഷ്ട്രീയമെന്നാല് മതധ്രുവീകരണമായി പരിണമിക്കപ്പെടുന്നു. മതധ്രുവീകരണത്തിലൂടെ അധികാരം പിടിച്ചെടുക്കാന് കഴിയും എന്നും അതുവഴി ജനാധിപത്യത്തെതന്നെ സങ്കുചിതമാക്കും എന്ന തിരിച്ചറിവ് നമ്മുടെ സംവിധാനത്തില് വലിയ പ്രതിസന്ധികള് ഉണ്ടാക്കുന്നതാണ്.\nധ്രുവീകരണ രാഷ്ട്രീയമാണ് അയോദ്ധ്യയില് തുടങ്ങി ഗ്യാന്‍വാപിയില് എത്തിനില്‍ക്കുന്നത്. ഇതൊരു തുടക്കമായിവേണം കാണേണ്ടത്. കാരണം, അയോദ്ധ്യ വിധിയോടെ ഇന്ത്യയില് ഇത്തരം കേസുകളില് വിധികല്‍പിക്കുന്നതിന് തെളിവുകളേക്കാള് പ്രാധ്യാനം വര്‍ത്തമാനകാലത്തെ സാമൂഹിക-രാഷ്ട്രീയ സാഹചര്യമാണ് പ്രാധ്യാനം എന്ന കാഴ്ചപ്പാട് ആരാധനകേന്ദ്ര അടിസ്ഥാനമാക്കിയ പുതിയ രാഷ്ട്രീയത്തിന് പിന്‍ബലം നല്‍കുന്നതാണ്. ഗ്യാന്‍വാപി പള്ളിയില് പരിശോധന നടത്താനും, മധുര പള്ളിയെ കുറിച്ചുള്ള പരാതിയില് അന്വേഷണം നടത്താനുമുള്ള നിയമ പിന്തുണ കിട്ടുന്നത് അയോദ്ധ്യ വിധി നല്‍കിയ വലിയ സ്വാധീനമാണ്.\nകോടതിയില് അസ്തിത്വം ചോദ്യം ചെയ്യപ്പെടുന്ന എല്ലാ മുസ്ലിം പള്ളികളും ഒരു തരത്തില് മുഗള് കാലവുമായി ബന്ധപ്പെട്ടതാണ്. അതുകൊണ്ട് തന്നെ വലതുപക്ഷ രാഷ്ട്രീയത്തിന് ശക്തി നല്‍കുന്നതും കൂടിയാണ്. ഇന്ത്യന് ഭൂതകാലത്തെ കുറിച്ചുള്ള പുത്തന് ചരിത്ര വായനയില് മുഗള് കാലത്തെ അടിമത്തത്തിന്റെ കാലമായി കണക്കാക്കുന്നതും അതോടൊപ്പം മുസ്ലിം തീവ്രവാദത്തെ കുറിച്ചുള്ള എല്ലാ വലതുപക്ഷ വിശകലനങ്ങളും മുഗള് അധികാരവുമായി ബന്ധപ്പെടുത്തി വായിക്കുന്നതുമായ രീതി ഈ പ്രതിസന്ധിയെ ഗൗരവമാക്കി തീര്‍ക്കുന്നു. അതുകൊണ്ട് തന്നെ ഇന്ത്യയിലെ ഭരണകൂട രാഷ്ട്രീയ പാര്‍ട്ടികള് ഈ വിഷയത്തില് മൗനം പാലിക്കും. ഇതൊരു സാമൂഹിക പ്രശനം കൂടിയാണ്. കാരണം, ചരിത്രവും മിത്തും പരസ്പരം ഇഴചേര്‍ന്നതാണ് വര്‍ത്തമാനകാല ഇന്ത്യന് രാഷ്ട്രീയം. അതുകൊണ്ട് തന്നെ നിയമ സംവിധാനങ്ങള്‍ക്ക് മിത്തുകളെയും 'പൊതു ബോധത്തെയും' മുന്‍നിര്‍ത്തി വിധിപറയുന്നതിന് തടസ്സങ്ങള് ഇല്ല. മൗലികമായ പ്രശ്‌നം ഇത്തരം വിധികളും നിരീക്ഷണങ്ങളും ഭരണഘടനയെ ദുര്‍ബലപെടുത്താനേ ഉപകരിക്കൂ എന്നതാണ്. ഭരണഘടന ഒരു മൗലികാവകാശമായി ഇന്ത്യന് പൗരന് തോന്നിതുടങ്ങിയിട്ട് അധിക കാലമായിട്ടില്ല. അതിനര്‍ഥം ഭരണഘടന നമുക്ക് അന്യമായി ഒന്നായിരുന്നില്ല എന്നല്ല, പകരം ഭരണഘടനയെ ചേര്‍ത്ത് പിടിക്കേണ്ട ആവശ്യത്തിലേക്ക് സമൂഹം എത്തിനില്‍ക്കിന്നു എന്നതാണ് വസ്തുത. സര്‍ക്കാരിനോട് നിരന്തരം ഭരണഘടന ബാധ്യതകളെ കുറിച്ച് ഓര്‍മപ്പെടുത്തേണ്ട ഒരു സമൂഹമായി നമ്മള് മാറുന്നു എന്നത് ജനാധിപത്യത്തില് ഗൗരവമായ ഒന്നാണ്.\nവൈരുധ്യങ്ങളെ ജനാധിപത്യത്തിന്റെ സ്വാഭാവമായി കാണുന്നതിന് പകരം അധികാര കേന്ദ്രീകരണത്തിന് തടസ്സമായി കാണുന്നതാണ് പുതിയ കാലത്തെ പ്രവണത. ജനാധിപത്യ വിരുദ്ധമായ ഒരു രാഷ്ട്രീയത്തിന് മാത്രമാണ് ഇതുകൊണ്ട് പ്രയോജനമുള്ളു. ഇത്തരം അധികാര ബന്ധങ്ങള് നിലനിര്‍ത്തുക എന്നത് ആയാസരഹിതമായ ഒന്നല്ല. സമൂഹത്തില് അസ്ഥിരത സൃഷ്ട്ടിച്ചുകൊണ്ട് മാത്രമേ ഇത്തരം രാഷ്ട്രീയത്തിന് നിലനില്‍പ്പുള്ളു. അഥവാ, അസ്ഥിരമായ ഒരു സാമൂഹിക അന്തരീക്ഷത്തില് മാത്രമേ ഇത്തരം രാഷ്ട്രീയത്തിന് നിലനില്‍പ്പുള്ളൂ. കേവലം അധികാരത്തിനപ്പുറം ജനാധിപത്യത്തിന് മുകളില് അപരവത്കരണത്തേയും സവര്‍ണാധികാരത്തേയും പ്രതിഷ്ഠിക്കുക എന്നതാണ് ഇതുമൂലം ഉണ്ടാകുന്ന രാഷ്ട്രീയ നേട്ടം. ഇതുണ്ടാക്കുന്ന നേട്ടം ബി.ജെ.പിക്ക് മാത്രമല്ല, നേരിട്ടും അല്ലാതെയും ഇന്ത്യ മഹാരാജ്യത്തെ രാഷ്ട്രീയ പാര്‍ട്ടികള് കൂടി ഈ അധികാര ബന്ധത്തിന്റെ ഗുണഭോക്താക്കളാണ്. ആഴത്തില് വേരൂന്നാന് കഴിവുള്ളതാണ് ഇത്തരം അധികാര ബന്ധങ്ങള്. അതുകൊണ്ട് തന്നെ ഈ അധികാര ബന്ധത്തിന് കീഴില് വരുന്ന നമ്മുടെ നിയമ സംവിധാനങ്ങളും ബ്യുറോക്രസിയും ഒക്കെ സ്വതന്ത്രമാണ് എന്ന് കരുതാന് കഴിയില്ല.\nഭരണകൂടമാണ് ശരി എന്ന് വിശ്വസിക്കുന്ന ഒരു സമൂഹതോട് മാത്രമാണ് ഇന്ന് സര്‍ക്കാര്'സംവദിക്കുന്നത്, അതുകൊണ്ടാണ് തങ്ങളുടെതല്ല എന്ന് കരുതുന്ന എല്ലാത്തിനോടും വെറുപ്പും, അതെല്ലാം തന്നെ ഭൂരിപക്ഷ/ ഭരണകൂട വിരുദ്ധമാണ് എന്ന തോന്നല് ഉണ്ടാകുന്നതും. കോടതില് ഈ വിഷയത്തില് കൂടുതല് ഇടപെടലുകള്‍ക്ക് തയ്യറാവുന്ന ഒരു കാലംകൂടിയാണ് വരാന് പോകുന്നത്. ജനാധിപത്യവും മതേതരത്വവും ഭരണകൂടത്തില് നിന്നും സംരക്ഷിക്കുക എന്ന വൈരുധ്യത്തിലേക്കാണ് നമ്മള് നീങ്ങികൊണ്ടിരിക്കുന്നത്.\nTAGS :Select A Tag IndianDemocracy secularism Babari Masjid GyanvapiMasjid\nകോട്ടയത്ത് യുഡിഎഫ് കലക്ട്രേറ്റ് മാർച്ചിൽ സംഘർഷം; ഡിവൈഎസ്പിക്ക് പരിക്ക്


കോടികള് ചെലവഴിച്ച് മോദിയുടെ ഫിറ്റ്‌നെസ് ചലഞ്ച്\nTue Nov 20 2018 03:01:27 GMT+0530 (IST)\nHome > News > India > കോടികള് ചെലവഴിച്ച് മോദിയുടെ ഫിറ്റ്‌നെസ് ചലഞ്ച്\nPublished On: 2018-07-02 06:00:00.0\nവെബ് ഡെസ്‌ക്: പ്രധാനമന്ത്രി നരേന്ദ്ര മോദിയുടെ ഫിറ്റ്നെസ് ചാലഞ്ച് വീഡിയോയുടെ നിര്‍മാണത്തിനും ഫോട്ടോ ഷൂട്ടിനും ചെലവാക്കിയത് 35 ലക്ഷം രൂപ. പൊതുഖജനാവില് നിന്നാണ് മോദിയുടെ വീഡിയോ നിര്‍മിക്കാന് പണം അനുവദിച്ചതെന്നും ഇന്ത്യസ്‌കൂപ്പ്‌സ് ഡോട്ട് കോം റിപ്പോര്‍ട്ട് ചെയ്യുന്നു. എന്നാല്, മോദിയെ കേന്ദ്ര കഥാപാത്രമാക്കി നിര്‍മിച്ച ആനിമേഷന് കാര്‍ട്ടൂണുകള് നിര്‍മിച്ചത് ബിജെപി മീഡിയ സെല്ലാണ്.\nപ്രധാനമന്ത്രിയുടെ പബ്ലിസിറ്റി സ്റ്റണ്ടിന്റെ ചെലവുകള് സംബന്ധിച്ച് പ്രധാനമന്ത്രിയുടെ ഓഫീസ് വ്യക്തമായ മറുപടി നല്‍കിയില്ല. ചിത്രത്തിന്റെ നിര്‍മാണത്തിനായി പ്രധാനമന്ത്രിയുടെ ഓഫീസ് ഒരു ചില്ലിക്കാശ് പോലും അനുവദിച്ചിട്ടില്ലെന്ന് പറയുമ്പോഴും സത്യാവസ്ഥ അതല്ലെന്ന് ഉദ്യോഗസ്ഥര് തന്നെ വ്യക്തമാക്കുന്നു. അനൗദ്യോഗികമായി പിഎം ഓഫീസ് യോഗ വീഡിയോയുടെ ചിത്രീകരണത്തിനായി 35 ലക്ഷം രൂപ ചെലവഴിച്ചിട്ടുണ്ടെന്ന് സ്ഥിരീകരിച്ചു. മറ്റൊരു ഏജന്‍സി സ്‌പോണ്‍സര് ചെയ്യുകയായിരുന്നെന്നാണ് വിശദീകരണം. എന്നാല്, ആ ഏജന്‍സി ഏതെന്ന് പിഎംഒ വ്യക്തമാക്കുന്നില്ല.\n2015ലെ അന്താരാഷ്ട്ര യോഗാദിനാചരണത്തോടനുബന്ധിച്ച് കേന്ദ്ര സര്‍ക്കാര് ചെലവാക്കിയത് 15.87 കോടി രൂപയായിരുന്നു. അതോടൊപ്പം, രാജ്പഥ് വീഥിയില് യോഗ പ്രദര്‍ശനത്തിന് 7.59 കോടിയും അന്താരാഷ്ട്രതലത്തിലുള്ള ദിനാചരണത്തിന് 1.83 കോടിയുമാണ് ചെലവഴിച്ചത്. എന്നാല് ഇക്കഴിഞ്ഞ ജൂണ് 21ലെ അന്താരാഷ്ട്ര യോഗാ ദിനത്തോടനുബന്ധിച്ചുമാത്രം വിവിധ പ്രമോഷനുകള്‍ക്കും പരസ്യങ്ങള്‍ക്കുമായി കേന്ദ്ര ആയുഷ് മന്ത്രാലയം വിനിയോഗിച്ചത് 20 കോടി രൂപയാണെന്ന് എന്‍ഡിടിവി റിപ്പോര്‍ട്ട് ചെയ്യുന്നു. എന്നാല് ഇതില് പരിപാടിയോടനുബന്ധിച്ച് ഒരുക്കിയ സുരക്ഷയുടെ ചെലവുകള് ഉള്‍പെടുത്തിയിട്ടില്ല.\nഅനുവദിച്ച തുകയില് പകുതിയും പരസ്യങ്ങള്‍ക്കും ക്യാപെയിനുകള്‍ക്കുമാണ് വിനിയോഗിച്ചത്. കൂടാതെ അന്താരാഷ്ട്രതലത്തില് പരിപാടിയോടനുബന്ധിച്ച് വിതരണം ചെയ്ത ടീ-ഷര്‍ട്ടുകള്, തൊപ്പികള്, യോഗചെയ്യാനുള്ള വിരിപ്പ് എന്നിവയ്ക്കുമാണ് തുകചെലവാക്കിയത്. യോഗ ചെയ്യാനുള്ള വിരിപ്പുകള് ചൈനയില് നിന്ന് ഇറക്കുമതിചെയ്തതാണെന്ന് വിവരാവകാശരേഖയില് പറയുന്നു. ഇത്തരത്തില് 36,000 വിരിപ്പുകളാണ് പരിപാടിക്കായി സര്‍ക്കാര് വാങ്ങിയത്. ഇതിനായി 1.02 കോടിയും വിനിയോഗിച്ചു. കഴിഞ്ഞ വര്‍ഷം യോഗാദിനാചരണവുമായി ബന്ധപ്പെട്ട് ആയുഷ് മന്ത്രാലയം ചെലവാക്കിയത് 32.5 കോടിരൂപയായിരുന്നു. ഈ വര്‍ഷം ഐക്യരാഷ്ട്രസഭയ്ക്ക് കീഴിലുള്ള 193 രാജ്യങ്ങളിലാണ് അന്താരാഷ്ട്ര യോഗാദിനാചരണം സംഘടിപ്പിച്ചത്.


കുടുംബത്തിലെ നാലുപേര് ആത്മഹത്യ ചെയ്തു :: Janmabhumi Daily\nWednesday 23 July 2014 11:24 pm IST\nകൊടകര: ഒരു കുടുംബത്തിലെ നാലുപേരെ ആത്മഹത്യ ചെയ്ത നിലയില് കണ്ടെത്തി. മറ്റത്തൂര് വാസുപുരത്താണ് സംഭവം. സ്വകാര്യ ബസ്സിലെ കണ്ടക്ടറായ കുറ്റിപ്പറമ്പില് സുരേഷ്ബാബു (46) ഭാര്യ സജില (40) മകന് ആദര്‍ശ് (16) മകള് ദൃശ്യ (15) എന്നിവരാണ് മരിച്ചത്. ഗുരുതരാവസ്ഥയില് തൃശ്ശൂര് ജൂബിലി മിഷന് ആശുപത്രിയില് പ്രവേശിപ്പിച്ചിരുന്ന ആദര്‍ശ് ഇന്നലെ രാത്രി വൈകിയാണ് മരിച്ചത്. രാവിലെ കിടപ്പുമുറിയില് നിന്നും ഞരക്കം കേട്ട് വൃദ്ധരായ അച്ഛനും അമ്മയും ചെന്ന് നോക്കിയപ്പോഴാണ് ഗുരുതരാവസ്ഥയിലായ ആദര്‍ശിനെയും മരിച്ച നിലയില് മറ്റു മൂന്നു പേരെയും കണ്ടത്. സുരേഷ്ബാബു ബെഡ് റൂമിലെ ഫാനില് തൂങ്ങിമരിച്ച നിലയിലും ഭാര്യയും മകളും തറയില് വിഷം ഉള്ളില് ചെന്ന് മരിച്ച നിലയിലുമാന്മായിരുന്നു. ഇവര്‍ക്കരികില് അബോധാവസ്ഥയില് കിടക്കുകയായിരുന്നു ആദര്‍ശ്. കുട്ടിയെ നാട്ടുകാര് ഉടന് ആശുപത്രിയിലെത്തിക്കുകയായിരുന്നു. ഇരിഞ്ഞാലക്കുട വെള്ളിക്കുളങ്ങര റൂട്ടിലോടുന്ന സ്വകാര്യ ബസ്സിലെ കണ്ടക്ടറായിരുന്നു മരിച്ച സുരേഷ്ബാബു. മകള് ദൃശ്യ കൊടകര ഡോണ് ബോസ്‌കോ സ്‌കൂളിലെ പത്താംതരം വിദ്യാര്‍ഥിനിയാണ്.കൊടകര സി.ഐ. കെ.സുമേഷ്, എസ്.ഐ. കെ.കെ.ഷണ്മുഖന് എന്നിവരുടെ നേതൃത്വത്തില് പോലീസ് സ്ഥലത്തെത്തി മേല്‍നടപടികള് സ്വീകരിച്ചു. മൃതദേഹങ്ങള് പോസ്‌റ്‌മോര്‍ട്ടത്തിനായി തൃശൂര് മെഡിക്കല് കോളേജ് മോര്‍ച്ചറിയിലേക്ക് മാറ്റി. കട ബാദ്ധ്യതയാണ് ജീവനൊടുക്കാന് കാരണമെന്നാണ് സൂചന.\nതൃശൂരില് കുടുംബത്തിലെ നാലുപേര് മരിച്ച നിലയില്\nവീടിന് തീപിടിച്ച് കുടുംബത്തിലെ നാലുപേര് വെന്തുമരിച്ചു\nകണ്ണൂരില് ആത്മസുഹൃത്തുക്കള് ആത്മഹത്യ ചെയ്തു\nപതിനെട്ടുകാരൻ ആത്മഹത്യ ചെയ്തു


Sreyas Jyothisha Kendram » 2019 » May\nഉത്തരേന്ത്യന് പൂര്‍ണിമാന്ത കലണ്ടറിലെ ജ്യേഷ്ഠ മാസത്തിലെ അമാവാസി തിഥിയിലാണ് ശനീശ്വരജയന്തി ആചരിക്കുന്നത്. തന്റെ ജന്മ ദിനത്തില് തന്നെ ആരാധിക്കുന്നവരില് ശനി ഭഗവാന് സംപ്രീതനാകും എന്ന് വിശ്വസിക്കപ്പെടുന്നു. ശനി ന്യായത്തിന്റെയും നീതിയുടെയും ധര്‍മത്തിന്റെയും ദേവനാണ്. ശനി പ്രീതി നഷ്ടമായാല് ചെയ്യുന്ന\nഈ വര്‍ഷം നരസിംഹ ജയന്തി കൊല്ലവര്‍ഷം 1195 മേട മാസം 23 -ആം തീയതി ബുധനാഴ്ചയാണ്. (ക്രിസ്തു വര്ഷം 2020 മെയ് 06 ) നരസിംഹ ജയന്തി വ്രതം അനുഷ്ടിക്കുന്നവരുടെ സകല പാപങ്ങളും നശിക്കും. അവരുടെ ശത്രുക്കള് നിഷ്പ്രഭരാകും. തടസ്സങ്ങള് അകലും. ജീവിത വിജയം ഉണ്ടാകും. രോഗങ്ങള് അകലും. ആഗ്രഹങ്ങള് സാധിക്കും. അന്നേ ദിവസം ഋണ മോചന\nപരമ പുണ്യകാരകമായ വൈശാഖ മാസത്തിലെ ശുക്ല പക്ഷ തൃതീയ തിഥിയാണ് അക്ഷയ തൃതീയ. ഈ വര്‍ഷം 2019 മെയ് മാസം ഏഴാം തീയതി ചൊവ്വാഴ്ചയാണ്. അക്ഷയ തൃതീയ എന്ന് കേള്‍ക്കുമ്പോള് സ്വര്‍ണ്ണ വ്യാപാര ശാലകള്‍ക്കു മുന്‍പില് വരി നില്‍ക്കാന് തിക്കിത്തിരക്കുന്ന മലയാളികളെയാണ് ഓര്‍മ്മ വരിക. സത്യത്തില് ഈ പുണ്യ ദിവസവും സ്വര്‍ണ്ണം വാങ്ങുന്നതും


വിരണ്ടോടിയ ആന നാട്ടില് ഭീതിപടര്‍ത്തി :: Janmabhumi Daily\nSunday 27 December 2015 8:20 pm IST\nചേര്‍ത്തല: വിരണ്ടോടിയ ആന നാട്ടുകാരില് ഭീതിപടര്‍ത്തി.മൂന്നുമണിക്കൂറോളം ആനയുടെ മുകളില് കുടുങ്ങിപോയ പാപ്പാന് അത്ഭുതകരമായിരക്ഷപ്പെട്ടു. ഇന്നലെ രാവിലെ ഒമ്പതോടെയാണ് സംഭവം.കടക്കരപ്പള്ളി കൊട്ടാരംക്ഷേത്രത്തില് നിന്നും ദേശീയപാതയിലൂടെ നടത്തികൊണ്ടുവരുകയായിരുന്ന ആനയെ പുറകെ വരുകയായിരുന്ന ചകിരി കയറ്റിവന്ന ലോറി ഉരസിയതായി പറയുന്നു. ഇതേ തുടര്‍ന്ന് പരിഭ്രാന്തിയിലായ ആന റെയില്‍വേസ്റ്റേഷനു സമീപമുള്ള പുരയിടത്തിലേക്ക് ഓടി കയറുകയായിരുന്നു. അവിടെയുണ്ടായിരുന്ന കൃഷികളൊക്കെ ആന നശിപ്പിച്ചു. ആനയുടെ മുകളില് കുടുങ്ങിപോയ പാപ്പാന്‍കിണഞ്ഞുശ്രമിച്ചിട്ടും താഴെ ഇറങ്ങാന് കഴിഞ്ഞില്ല. വിവരമറിഞ്ഞ് നാട്ടുകാരും പോലീസും സ്ഥലെത്തെത്തി. ദേശീയപാതയിലും വാഹനഗതാഗതം തടസപ്പെട്ടു. മണിക്കൂറുകള് ശ്രമിച്ചിട്ടും ആന വഴങ്ങിയില്ല. ഇതിനിടയില് രണ്ടാംപാപ്പാന് സമര്‍ത്ഥമായി സമീപമുള്ള തെങ്ങില് ആനയെ ചങ്ങലയുമായി ബന്ധിക്കുകയായിരുന്നു. മൂന്നുമണിക്കൂറോളം ആനയുടെ മുകളില് കുടുങ്ങിപോയ പാപ്പാന് ആനയെ തളച്ചതിനുശേഷമാണ് രക്ഷപ്പെടാനായത്. ആനയെ ഉത്സവസ്ഥലത്തേക്ക് കൊണ്ടുപോകുന്നതിനായി വേളോര്‍വട്ടത്തിനു സമീപമുള്ളലോറിയിലേക്ക് കയറ്റുന്നതിനായി നടത്തിക്കൊണ്ടുപോകുമ്പോഴായിരുന്നു അപകടം. തളച്ച ആനയെ പിന്നീട് ലോറിയില് കൊണ്ടുപോയി.\nകഥകളിത്തമ്പുരാന്റെ നാട്ടില് അംഗനമാര്‍ക്ക് അങ്കത്തട്ടൊരുക്കി\nമാവോയുടെ നാട്ടില് ബുദ്ധസ്മരണകളുമായി പ്രധാനമന്ത്രി\nകാട്ടുമൃഗങ്ങള് നാട്ടില് ഭീതിയില് ജനം\nകഥകളിയുടെ നാട്ടില്: നടനവേദികള് ഉണരുന്നു\nകൊതുകുപടയുടെ നാട്ടില് ജയില്‍തടവുകാര്‍ക്ക് സുഖനിദ്ര


ജലന്ധര് ബിഷപ്പിനെതിരായ ലൈംഗീകാരോപണം: കന്യാസ്തീ പീഡിപ്പിക്കപ്പെട്ടുവെന്ന് വൈദ്യപരിശോധന നടത്തിയ ഡോക്ടറുടെ മൊഴി | Reporter Live\nBy Web Desk\tJuly 10, 2018 8:42 am A+ A-\nകോട്ടയം: കന്യാസ്ത്രീയെ ജലന്തര് ബിഷപ്പ് ഫ്രാങ്കോ മുളക്കല് പീഡിപ്പിച്ചതായി പൊലീസിന്റെ പ്രാഥമിക അന്വേഷണത്തില് സ്ഥിരീകരണം. പീഡനം നടന്നതായി കന്യാസ്ത്രീയുടെ വൈദ്യപരിശോധന നടത്തിയ ഡോക്ടറും അന്വേഷണ സംഘത്തിന് മൊഴി നല്‍കി. വ്യക്തമായ തെളിവുകളുടെ അടിസ്ഥാനത്തില് ജലന്തറിലെത്തി ബിഷപ്പിനെ അറസ്റ്റ് ചെയ്യാനും നീക്കമുണ്ട്. കന്യാസ്ത്രിക്കെതിരെ ബിഷപ്പ് നല്‍കിയ പരാതി കെട്ടിച്ചമച്ചതാണെന്നും അന്വേഷണ സംഘം കണ്ടെത്തി. പ്രാഥമിക റിപ്പോര്‍ട്ട് ജില്ലാ പൊലീസ് മേധാവിക്ക് കൈമാറിയ ശേഷമായിരിക്കും അന്വേഷണ സംഘത്തിന്റെ തുടര് നടപടികള്.\nവൈദ്യപരിശോധന നടത്തിയ ഡോക്ടറും പീഡനം സ്ഥിരീകരിച്ചതോടെയാണ് ബിഷപ്പ് ഫ്രാങ്കോ മുളയ്ക്കലിനെ അറസ്റ്റ് ചെയ്യാന് അന്വേഷണ സംഘംനീക്കം ആരംഭിച്ചത്. ജില്ലാ പൊലീസ് മേധാവിക്ക് പ്രാഥമിക റിപ്പോര്‍ട്ട് കൈമാറിയ ശേഷം അന്വേഷണ സംഘം ജലന്തറിലേക്ക് തിരിക്കും. ബിഷപ്പ് കന്യാസ്ത്രീയെ ഫോണില് വിളിച്ചും ശല്യപ്പെടുത്തിയിരുന്നു. എന്നാല് ഇതിന്റെ തെളിവുകള് ഉള്‍പ്പെടുന്ന കന്യാസ്ത്രീയുടെ ഫോണ് ജലന്തറില്‍വെച്ച് നഷ്ടമായി. ഇത് കണ്ടെത്താനും നടപടികള് ഊര്‍ജിതമാക്കി.\nകുറവിലങ്ങാട് നാടുകുന്നിലെ മഠത്തില്‍വെച്ച് ജലന്തര് ബിഷപ്പ് ഫ്രാങ്കോ മുളയ്ക്കല് 13 തവണ പീഡിപ്പിച്ചുവെന്നായിരുന്നു കന്യാസ്ത്രീയുടെ പരാതി. വ്യക്തമായ തെളിവുകളുടെ അടിസ്ഥാനത്തില് പീഡനം നടന്നുവെന്ന് സ്ഥിരീകരിക്കുകയാണ് അന്വേഷണ സംഘം.2014നും 16നും ഇടയില് കന്യാസ്ത്രീ പീഡനത്തിനിരയായ 13 ദിവസങ്ങളിലും ബിഷപ്പ് മഠത്തില് താമസിച്ചതായി സന്ദര്‍ശക രജിസ്റ്ററില് നിന്ന് വ്യക്തമായി. ഈ കാലയളവില് പരാതിക്കാരിയോടൊപ്പം മഠത്തിലുണ്ടായിരുന്ന കന്യാസ്ത്രീകളുടെ മൊഴിയും നിര്‍ണായകമായി.\nകോടതിയില് നല്‍കിയ രഹസ്യമൊഴിയിലും പീഡനം നടന്ന വിവരം കന്യാസ്ത്രീ ആവര്‍ത്തിച്ചിരുന്നു. പൊലീസിനു നല്‍കിയ പരാതി 150 പേജുള്ള രഹസ്യമൊഴിയിലും ആവര്‍ത്തിച്ചുവെന്നാണ് സൂചന. അതേസമയം കന്യാസ്തീക്കെതിരെയും ബന്ധുക്കള്‍ക്കെതിരെയും ബിഷപ്പ് നല്‍കിയ പരാതി വ്യാജമാണെന്ന് അന്വേഷണ സംഘത്തിന്റെ പരിശോധനയില് വ്യക്തമായി. കാര്യമായ സമ്മര്‍ദങ്ങള് ഉണ്ടായില്ലെങ്കില് ഈ ആഴ്ചതന്നെ ജലന്തര് ബിഷപ്പിനെ അറസ്റ്റ് ചെയ്യാനാണ് അന്വേഷണ സംഘത്തിന്റെ തീരുമാനം.\nJul 10, 2018 8:42 am


പുലിക്കോട്ടില് ഹൈദര് തൂലികയില് തീ നിറച്ച മാപ്പിള കവി - Shabab Weekly\nപുലിക്കോട്ടില് ഹൈദര് തൂലികയില് തീ നിറച്ച മാപ്പിള കവി\nHomeപുലിക്കോട്ടില് ഹൈദര് തൂലികയില് തീ നിറച്ച മാപ്പിള കവി\nവര: സിഗ്‌നി ദേവരാജ്\nമാപ്പിള സാഹിത്യം മലയാള സാഹിത്യത്തിലെ സവിശേഷമായൊരു ശാഖയാണ്. മാപ്പിള സാഹിത്യത്തിന് ഉജ്വലമായ അധ്യായങ്ങള് സമ്മാനിച്ച മറക്കാനാവാത്ത സാഹിത്യകാരനാണ് പുലിക്കോട്ടില് ഹൈദര്. മാപ്പിളപ്പാട്ടുകളിലൂടെയും കത്തുപാട്ടുകളിലൂടെയും സര്‍ഗശേഷിയും ധിഷണയും സാമൂഹിക പരിഷ്‌കരണത്തിനും നവോത്ഥാന മുന്നേറ്റങ്ങള്‍ക്കും വേണ്ടി വിനിയോഗിച്ച അതുല്യ പ്രതിഭ!\nഏറനാട് താലൂക്കിലെ പുന്നപ്പാലക്കടുത്ത തിരുവാലിയിലെ ഐത്തു അധികാരിയുടേയും മമ്മാദ്യയുമ്മയുടെയും മകനായി 1879-ലാണ് പുലിക്കോട്ടില് ഹൈദറിന്റെ ജനനം. അറബി-മലയാള ഭാഷയിലായിരുന്നു അദ്ദേഹം എഴുതിയിരുന്നത്. ഔപചാരിക വിദ്യാഭ്യാസം കൂടുതലായൊന്നും ലഭിച്ചിരുന്നില്ല. പിതാവിന്റെ സുഹൃത്തുക്കളായ മഹാകവി മോയിന്‍കുട്ടി വൈദ്യരും കാഞ്ഞിരാല കുഞ്ഞിരായിന് സാഹിബും അദ്ദേഹത്തിന്റെ വീട്ടിലെ നിത്യസന്ദര്‍ശകരായിരുന്നു. അവരുടെ സംഭാഷണങ്ങളും ഇടപെടലുകളും അദ്ദേഹത്തില് സ്വാധീനം ചെലുത്തി.\nപുല്ലാര പൂക്കോയ തങ്ങള്, കമ്മുട്ടി മരക്കാര് എന്നിവരും രചനാലോകത്ത് പ്രോത്സാഹനം നല്‍കി. മാപ്പിളപ്പാട്ട് ശാഖ ഏറ്റവും സജീവമായിരുന്ന കാലത്താണ് പുലിക്കോട്ടില് ഹൈദര് ജീവിച്ചത്. 1910-ല് സ്വന്തം നാട്ടില് അരങ്ങേറിയ കോല്‍ക്കളിയിലെ നിലവാരത്തകര്‍ച്ചയെ പരിഹസിച്ചു കൊണ്ടെഴുതിയ പാട്ടാണ് ആദ്യ രചന. ദുരാചാരമാല, കലിയുഗം, കാതുകുത്തു മാല, സ്ത്രീ മര്‍ദിത മാല, വിവാഹ ദോഷം, മാരന്‍മാരുടെ തകരാറ്, പ്രസിദ്ധ ചരിത്ര ഗ്രന്ഥമായ ശൈഖ് സൈനുദ്ദീന് മഖ്ദൂമിന്റെ തുഹ്ഫത്തുല് മുജാഹിദീന് ഇതിവൃത്തമായുള്ള കേരള ചരിത്രം, ബദര്‍മാല, ഉഹ്ദ് ശുഹദാക്കള്, ടിപ്പുവിന്റെ മൂന്നാം പടയോട്ടം, 1857-ലെ ശിപായി ലഹള തുടങ്ങിയവ അദ്ദേഹത്തിന്റെ ശ്രദ്ധേയ രചനകളാണ്.\n1914-18 കാലത്ത് ഒന്നാം ലോക മഹായുദ്ധത്തെ തുടര്‍ന്നുണ്ടായ അരക്ഷിതാവസ്ഥയും ദാരിദ്ര്യവും രോഗവും സ്ത്രീകളുടേയും കുട്ടികളുടേയും കഷ്ടപ്പാടുകളും പുലിക്കോട്ടിലിന്റെ രചനകളെ സ്വാധീനിച്ചിരുന്നു. അതേവരെയുള്ള മാപ്പിളപ്പാട്ടുകളുടെ ഇതിവൃത്തം ഇസ്ലാമിക ചരിത്രങ്ങളോ മതവിഷയങ്ങളോ പേര്‍ഷ്യന് കഥകളോ ആയിരുന്നുവെങ്കില് ആദ്യമായി ഒരു മാപ്പിളപ്പെണ്ണിന്റെ നോവും നൊമ്പരങ്ങളും മാപ്പിളപ്പാട്ടിന് ഇതിവൃത്തമാക്കിയത് പുലിക്കോട്ടില് ഹൈദറാണ്. നാട്ടിന്‍പുറങ്ങളിലെ ചായമക്കാനിയും ആനപിടുത്തവും നരിനായാട്ടും കാളപൂട്ടും തെരപ്പംകുത്തലും തെരഞ്ഞെടുപ്പും വെള്ളപ്പൊക്കവുമെല്ലാം അദ്ദേഹത്തിന്റെ രചനകളില് ഇടം നേടി.\nബ്രിട്ടീഷുകാരുടെ ഭരണത്തിന് കീഴിലുള്ള അധികാരിയുടെ മകനും ഭൂവുടമയുമായ ഹൈദര്, ആദ്യകാലത്ത് സ്വഭാവികമായും സ്വാതന്ത്ര്യ പ്രസ്ഥാനങ്ങളോട് അനുഭാവമുള്ള ആളായിരുന്നില്ല. എന്നാല്, കെ പി സി സി പ്രസിഡന്റായിരുന്ന മുഹമ്മദ് അബ്ദുറഹിമാന് സാഹിബിനെ പരിചയപ്പെട്ടതിനെ തുടര്‍ന്ന് അദ്ദേഹം ഒരു കോണ്‍ഗ്രസ് അനുഭാവിയായി. 1935-ല് അബ്ദുറഹിമാന് സാഹിബ് തിരഞ്ഞെടുപ്പില് മത്സരിക്കാനിറങ്ങിയപ്പോള് പ്രചാരണ ഗാനങ്ങള് രചിച്ച് പുലിക്കോട്ടില് ഹൈദര് തെരഞ്ഞെടുപ്പ് ഗോദയില് ആവേശം വിതറി. എന്നാല്, 1937-ല് രാഷ്ട്രീയപരമായ അഭിപ്രായഭിന്നത കാരണം അദ്ദേഹം കോണ്‍ഗ്രസില് നിന്നകന്നു.\n1937-ല് കേരളത്തില് മുസ്ലിംലീഗ് രൂപം കൊണ്ടപ്പോള് അതില് അംഗമായി. ലീഗില് ഔദ്യോഗിക സ്ഥാനങ്ങള് വഹിക്കുകയും പോക്കര് സാഹിബ്, സീതി സാഹിബ് തുടങ്ങിയ നേതാക്കളോടൊപ്പം പ്രവര്‍ത്തിക്കുകയും ചെയ്തു. അക്കാലത്ത് ഏറനാട്ടിലെ മുഴുവന് ലീഗ് യോഗങ്ങള്‍ക്കും വേണ്ടി അദ്ദേഹം രചിച്ച ഗാനങ്ങള് പ്രവര്‍ത്തകര് നേഞ്ചോട് ചേര്‍ത്തു. ഏറനാട്ടിലെ മാപ്പിളമാരുടെ രാഷ്ട്രീയ നവോത്ഥാനത്തിന്റെ ശക്തനായ വക്താവായി അദ്ദേഹം മാറി. 1947 മുതല് 1961 വരെയുള്ള ഹൈദറിന്റെ രാഷ്ട്രീയ ഗാനങ്ങള് ധന്യമായ ചരിത്രത്തിന്റെ ഭാഗമായത് അവയുടെ ആശയസമ്പന്നതകൊണ്ടും ആഖ്യാന മികവ് കൊണ്ടുമായിരുന്നു.\n”എന്റെ രണ്ടു മണിക്കൂര് പ്രസംഗത്തെക്കാള് ഹൈദര്‍ക്കാന്റെ രണ്ടു വരി കവിതകള്‍ക്കാണ് സംഘടനാ ബോധം ജനഹൃദയങ്ങളില് പകര്‍ന്നു നല്‍കാന് കഴിയുക” എന്ന് കെ എം സീതി സാഹിബ് പ്രസ്താവിച്ചിരുന്നു. മാപ്പിളപ്പാട്ടിലെ കുഞ്ചന് നമ്പ്യാര് എന്നാണ് പുലിക്കോട്ടില് ഹൈദറിനെ സി എച്ച് മുഹമ്മദ് കോയ സാഹിബ് വിശേഷിപ്പിച്ചത്.\n1922 ല് കേരള മുസ്ലിം ഐക്യസംഘം രൂപീകൃതമായപ്പോള് പുലിക്കോട്ടില് ഹൈദര് സംഘടനയുടെ അനുഭാവിയായിരുന്നു. ഐക്യസംഘത്തിന്റെ ശക്തമായ പ്രചാരണായുധമായിരുന്നു പുലിക്കോട്ടില് ഹൈദറിന്റെ പാട്ടുകള്. പില്‍ക്കാലത്ത് ഇസ്‌ലാഹി പ്രസ്ഥാനം രൂപം കൊണ്ടപ്പോള് അദ്ദേഹവും നവോത്ഥാന പ്രസ്ഥാനത്തിന്റെ പ്രവര്‍ത്തകനായി. അദ്ദേഹത്തിന്റെ പ്രശസ്തമായ ‘ദുരാചാരമാല’ എന്ന രചന സമുദായ പരിഷ്‌കരണ ശ്രമങ്ങളെ കളിയാക്കി കൊണ്ട് കോഴിക്കോട്ടുകാരനായ ആലിക്കോയ മാസ്റ്റര് രചിച്ച പരിഷ്‌കാരമാല എന്ന പാട്ടിനുള്ള മറുപടിയാണ്.\nപെണ്‍കുട്ടികളുടെ കാതില് നിറയെ ദ്വാരങ്ങളുണ്ടാക്കി സ്വര്‍ണ ചിറ്റിടുന്ന ആചാരത്തിനെതിരെയും കാതുകുത്ത് കല്ല്യാണത്തിനു വേണ്ടി ഉള്ളതെല്ലാം വിറ്റ് തുലച്ച് പാപ്പറാകുന്ന പൊങ്ങച്ചത്തിനെതിരെയും പുലിക്കോട്ടില് ഹൈദര് ശക്തമായ രചനകള് നടത്തി. അദ്ദേഹത്തിന്റെ പരിഷ്‌കരണ ഗാനങ്ങളില് ഏറ്റവും പ്രസിദ്ധമാണ് 1931-ല് രചിച്ച കലിയുഗം. അക്കാലത്തെ മലബാറിലെ മാപ്പിള ജീവിതത്തിന്റെ ധര്‍മച്യുതിയുടെ നേര്‍കാഴ്ചയാണ് ഈ ഗാനം. ഡി സി ബുക്സ് ‘100 വര്‍ഷം 100 കവിത’ എന്ന പേരില് പ്രസിദ്ധീകരിച്ച നൂറ്റാണ്ടിന്റെ കാവ്യസമാഹാരത്തില് ‘കലിയുഗം’ ചേര്‍ത്തിട്ടുണ്ട്.\nപച്ച മലയാളത്തില് കോര്‍ത്തിണക്കിയ പ്രാസങ്ങളും ഉള്‍പ്രാസങ്ങളും ഉള്‍ച്ചേര്‍ന്ന ശ്രവണ മധുരമായ നിരവധി കെസ്സുപാട്ടുകള് പുലിക്കോട്ടില് ഹൈദര് രചിച്ചിട്ടുണ്ട്. കെസ്സുപാട്ടുകളിലൂടെ സാമൂഹിക തിന്മകളെ അദ്ദേഹം നിശിതമായി വിമര്‍ശിച്ചു.\nമാപ്പിളപ്പാട്ടുകള്‍ക്ക് പുതിയ പല ഇശലുകളും പുലിക്കോട്ടില് ഹൈദര് നല്‍കിയിട്ടുണ്ട്. അദ്ദേഹത്തിന്റെ പല ഇശലുകളും പിന്നീട് പ്രശസ്ത കവികളായ ടി ഉബൈദും മെഹറും അവരുടെ മാപ്പിളപ്പാട്ടുകള്‍ക്ക് ഇശലുകളായി എടുത്തിട്ടുണ്ട്. സുഹൃത്തുക്കള്‍ക്കും കുടുംബാംഗങ്ങള്‍ക്കും അദ്ദേഹം കത്തുകളെഴുതിയിരുന്നത് പാട്ടുകളിലൂടെയായിരുന്നു. അദ്ദേഹത്തിന്റെ സമകാലിക കവികളായ നല്ലളം ബീരാന്, പി ടി ബീരാന്‍കുട്ടി മൗലവി എന്നിവര്‍ക്കും മമ്പാട് അധികാരിയെപ്പോലുള്ള ചില സുഹൃത്തുക്കള്‍ക്കും അദ്ദേഹം എഴുതിയ പാട്ടു കത്തുകള് പ്രശസ്തമാണ്.\nപുലിക്കോട്ടില് ഹൈദര് എഴുതിയ ‘മറിയക്കുട്ടി കത്ത് പാട്ട്’ അഥവാ ‘ബല്ലാരി ജയിലിലേക്ക് ഒരു കത്ത് പാട്ട്’ എന്ന കവിത കാലിക്കറ്റ് യൂണിവേഴ്‌സിറ്റി ബിരുദ ക്ലാസ്സുകളിലെ മലയാളം പുസ്തകത്തില് പാഠ്യഭാഗമായിട്ടുണ്ട്. 1924-ലാണ് രണ്ട് ഭാഗങ്ങളായുള്ള ഈ കവിത രചിച്ചത്. ഇതിന്റെ ആദ്യ ഭാഗമാണ് പാഠ്യപദ്ധതിയില് ചേര്‍ത്തിട്ടുള്ളത്.\n1921-ലെ മലബാര് സമരത്തിന് ശേഷമുള്ള കാലമാണ് മറിയക്കുട്ടി കത്തുപാട്ടിന്റെ പശ്ചാത്തലം. സമരം നടന്ന പ്രദേശങ്ങളിലെ പുരുഷന്മാര് കൊല്ലപ്പെടുകയോ ജയിലുകളില് അടയ്ക്കപ്പെടുകയോ ചെയ്തു. ഈ പശ്ചാത്തലത്തില് പാണ്ടിക്കാട്ടെ മറിയക്കുട്ടിയെന്ന യുവതി ജയിലില് കഴിയുന്ന ഭര്‍ത്താവിന് എഴുതുന്ന ഈ കത്തുപാട്ട് വികാര നിര്‍ഭരമാണ്.\nരണ്ട് ഇശലിലുള്ള ഹൈദറിന്റെ കത്തുപാട്ടിനെ സംബന്ധിച്ച് ഡോ. അയ്യപ്പപ്പണിക്കര് 1979-ല് പ്രൗഢമായ ഒരു ലേഖനം എഴുതിയിരുന്നു. എം എന് കാരശ്ശേരി ഈ കത്തുപാട്ട് ഇംഗ്ലീഷിലേക്ക് മൊഴിമാറ്റി പ്രസിദ്ധീകരിച്ചിട്ടുണ്ട്. 1979-ല് വണ്ടൂരില് നടന്ന പുലിക്കോട്ടില് ഹൈദര് ജന്മശതാബ്ദി ആഘോഷവേളയില് ‘പുലിക്കോട്ടില് ഹൈദറിന്റെ സമ്പൂര്‍ണകൃതികള്’ വണ്ടൂര് മാപ്പിള കലാ സാഹിത്യവേദി പ്രസിദ്ധികരിച്ചിരുന്നു.\nകൊണ്ടോട്ടിയിലെ മഹാകവി മോയിന്‍കുട്ടി വൈദ്യര് മാപ്പിളകല അക്കാദമി കാഴ്ച പരിമിതര്‍ക്കായി പുറത്തിറക്കിയ മാപ്പിളപ്പാട്ട് ബ്രെയിലി പതിപ്പില് പുലിക്കോട്ടില് ഹൈദറിന്റെ രചനയും പ്രാധാന്യപൂര്‍വം ഉള്‍പ്പെടുത്തിയിട്ടുണ്ട്. വിശ്രമമില്ലാതെ തന്റെ ധിഷണ പരിഷ്‌കരണ യജ്ഞങ്ങള്‍ക്കായി സമര്‍പ്പിച്ച പുലിക്കോട്ടില് ഹൈദര് നീണ്ട പതിനെട്ടു വര്‍ഷങ്ങള് രോഗശയ്യയിലായിരുന്നു.\nഈ പ്രതിസന്ധി ഘട്ടത്തിലും വിലപ്പെട്ട പല രചനകളുടെയും പണിപ്പുരയിലായിരുന്നു ആ നിഷ്‌കാമ കര്‍മയോഗി! മലപ്പുറം ജില്ലയിലെ വണ്ടൂരിനടുത്ത തായംകോട് എന്ന പ്രദേശത്ത് ജീവിച്ച പുലിക്കോട്ടില് ഹൈദര് 1975 ജൂണ് 23-ന് നിര്യാതനായി.


വെള്ളാപ്പള്ളി നടത്തിയത് പകല്‍കൊള്ള: ഡി. രാജ്കുമാര് ഉണ്ണി • Suprabhaatham\nവെള്ളാപ്പള്ളി നടത്തിയത് പകല്‍കൊള്ള: ഡി. രാജ്കുമാര് ഉണ്ണി\nSeptember 8, 2018 | 10:10 am IST\nകൊല്ലം:എസ്.എന്.ഡി.പി യോഗത്തിന് പുതിയ ആസ്ഥാനമന്ദിരം നിര്‍മിക്കുമെന്ന് പറഞ്ഞ് സമുദായാംഗങ്ങളില് നിന്നും കോടി കണക്കിന് രൂപ ഫണ്ട് സ്വരൂപിച്ചതിന് ശേഷം ആര്.ശങ്കര് പണിത പഴയ കെട്ടിടം മോടി പിടിപ്പിച്ച് ഉദ്ഘാടനം നടത്തിയത് അംഗീകരിച്ച് കൊടുക്കുവാനാകില്ല.\nഎസ്.എന്.ഡി.പി യോഗം സംരക്ഷണ സമിതി നേതാവ് ഡി. രാജ്കുമാര് ഉണ്ണി ആവശ്യപ്പെട്ടു. യോഗം കേന്ദ്ര ഓഫിസിലേക്ക് എസ്.എന്.ഡി.പി യോഗം സംരക്ഷണസമിതിയുടെ നടത്തിയ പ്രതിഷേധ മാര്‍ച്ച് ഉദ്ഘാടനം ചെയ്യുകയായിരുന്നു അദ്ദേഹം.\nഒരു കോടി രൂപയില് താഴെ മാത്രമേ ഇതിന് ചിലവാക്കിയിട്ടുള്ളൂ. മന്ദിരഫണ്ടായി പിരിച്ച 5.5 കോടി രൂപയും ചിലവാക്കിയെന്ന വെള്ളാപ്പള്ളി നടേശന്റെ അവകാശവാദം പകല്‍കൊള്ള നടത്തിയതിന് തുല്യമാണ്. പിരിച്ച പണം മുഴുവന് കൈക്കലാക്കുന്നതിന് വേണ്ടിയാണിത്. ഇതിനെതിരേ നിയമനടപടി സ്വീകരിക്കും.\nസുനാമി-ലാത്തൂര്-എസ്.എന് കോളജ് ജൂബിലി ഫണ്ട് എന്നിവ ഇതുപോലെ നടേശന് കവര്‍ന്നിട്ടുണ്ടെന്നും അദ്ദേഹം പറഞ്ഞു. പ്രഫ.ജെ. ചിത്രാംഗദന്, കടകംപള്ളി മനോജ്, അഡ്വ.എസ്. ചന്ദ്രസേനന്,ഡോ.ആര് മണിയപ്പന്,പാട്രാരാഘവന്, പ്രഫ.എന്. അനിരുദ്ധന് എന്നിവര് സംസാരിച്ചു.\nസുനില് കൂട്ടിക്കട, ഡോ.എസ്. അശോക്, ജാന്‍സ്.ആര്.നാഥ്, ആര്.രാജേഷ്, അനില് പോപ്പി, ഡോ.എസ് ലെനിന്, ഡോ.എന് ഉണ്ണികൃഷ്ണന്, സാംമ്പന് ഓട്ടുപുരയില്, അന്‍വര് സാദത്ത്, മുണ്ടയ്ക്കല് പ്രമോജ്, ഗണേശന് പ്രകടനത്തിന് നേതൃത്വം നല്‍കി.\nകറുത്ത കൊടിയും, പ്ലകാര്‍ഡും, ചൂലുമായി നൂറുകണക്കിന് സ്ത്രീകള് ഉള്‍പ്പെടെയുള്ള പ്രകടനം എസ്.എന് വനിതാ കോളജിനു മുന്നില് ഈസ്റ്റ് സി.ഐ.മഞ്ചുലാലിന്റെ നേതൃത്വത്തില് പൊലിസ് സംഘം തടഞ്ഞു. തുടര്‍ന്ന് പ്രവര്‍ത്തകര് വെള്ളാപ്പള്ളിയുടെ കോലം കത്തിച്ചു.


ഈ കണക്ക് നമുക്ക് ഏപ്രിലിൽ തീർക്കാം നീഷാം ബ്രോ'; ട്വിറ്റർ പോരിൽ രാഹുൽ| Malayala Manorama\n'ഈ കണക്ക് നമുക്ക് ഏപ്രിലിൽ തീർക്കാം നീഷാം ബ്രോ'; ട്വിറ്റർ പോരിൽ രാഹുൽ\nസ്വന്തം ലേഖകൻ February 13, 2020 01:34 PM IST\nന്യൂസിലൻഡിൽ നടന്ന മൂന്നാം ഏകദിനത്തിനിടെ ഉണ്ടായ കുഞ്ഞൻ ഉരസലിൽ നീഷാമിന് മറുപടി നൽകി കെ.എൽ. രാഹുൽ. മത്സരത്തിന്റെ 20–ാം ഓവറിൽ സിംഗിളെടുക്കാൻ ഓടിയ രാഹുലിനെ നീഷാം തടഞ്ഞതോടെയാണ് രണ്ടാളും ഉടക്കിയത്. വഴി തടഞ്ഞ് നീഷാം നിന്നതോടെ മാറിയോടിയാണ് രാഹുൽ റൺസെടുത്തത്. ഇതോടെ തിരിച്ചെത്തി ഇരുവരും വാക്കേറ്റമായി. ഒടുവിൽ നീഷാം തന്നെ പിന്തിരിഞ്ഞ് ബോൾ ചെയ്യാൻ പോയതോടെയാണ് രംഗം ശാന്തമായത്. മത്സരം ജയിച്ച കിവീസ് പരമ്പര തൂത്തുവാരിയിരുന്നു.\nകളിയൊക്കെ കഴിഞ്ഞതിന് പിന്നാലെയാണ് രണ്ടാളും നേർക്കുനേർ നിൽക്കുന്ന ചിത്രം ട്വിറ്ററിലിട്ട് പേപ്പർ, സിസേഴ്സ്, റോക്ക് എന്ന് തലക്കെട്ട് നൽകിയത്. ഇതോടെ താഴെ ' ഈ കണക്ക് നമുക്ക് ഏപ്രിലിൽ തീർക്കാം' എന്ന് രാഹുലും മറുപടി നൽകി. ഐപിഎല്ലിൽ കിങ്സ് ഇലവൻ പഞ്ചാബിലാണ് ഇരുതാരങ്ങളും.ഇത്തവണയാണ് നീഷാം കിങ്സ് ഇലവനിലേക്ക് എത്തിയത്. ആർ. അശ്വിൻ ഡൽഹി ടീമിലേക്ക് പോയതോടെ ഇത്തവണ രാഹുലാകും പഞ്ചാബിനെ നയിക്കുക. ഇത് സൂചിപ്പിച്ചാണ് സൗഹൃദത്തോടെ രാഹുലിന്റെ കമന്റ്.\nഇന്ത്യാ–ന്യൂസിലൻഡ് മത്സരത്തിൽ 63/3 എന്ന ദയനീയ നിലയിൽ നിന്ന് രാഹുലിന്റെ ക്ഷമാപൂർവമുള്ള ബാറ്റിങാണ് ഇന്ത്യയെ രക്ഷിച്ചത്. ശ്രേയസ് അയ്യരുമായി ചേർന്ന് 100 തികച്ച രാഹുൽ പിന്നാലെയെത്തിയ മനീഷ് പാണ്ഡയ്ക്കൊപ്പം ചേർന്ന് 107 റൺസെടുത്തിരുന്നു. പക്ഷേ രാഹുലിന്റെ ചെറുത്ത് നിൽപ്പിന് ഇന്ത്യയെ രക്ഷിക്കാൻ കഴിഞ്ഞിരുന്നില്ല.


അടിമുടി മാറ്റങ്ങളോടെ ഷെവര്‍ലേ ക്രൂസ് – malabarinews.com\nഅടിമുടി മാറ്റങ്ങളോടെ ഷെവര്‍ലേ ക്രൂസ്\nഎതിരാളികള്‍ക്ക് വെല്ലുവിളിയായി പരിഷ്‌കരിച്ച ഷെവര്‍ലേ ക്രൂസ് ജനറല് മോട്ടോര്‍സ് പുറത്തിറക്കുന്നു. 2009 ല് ഇന്ത്യയിലെത്തിയ ക്രൂസിനെ മൊത്തത്തില് ഒന്ന് പരിഷ്‌കരിച്ചിരിക്കുകയാണ് . ഹണികോംപ് ഗ്രില്ലിന് പകരം വരയന് ഗ്രില്ല് , ഫോഗ് ലാമ്പുകള്‍ക്ക് ക്രോം ഫിനിഷുള്ള ചട്ടക്കൂട്, ടേണ് ഇന്റിക്കേറ്റര് ഉറപ്പിച്ച മീറ്ററുകള് ബാഹ്യ മീറ്റുകള് എന്നിവയാണ് പുതുക്കിയ ക്രൂസിന്റെ പുറം മോടിയിലെ പുതുമകള്. രണ്ട് എയര് ബാഗുകള്, അധികം നല്‍കി ഇന്റീരിയറിന്റെ സുരക്ഷ വര്‍ദ്ധിപ്പിച്ചിട്ടുണ്ട്. ഇതോട് കൂടി ആകെ എയര് ബാഗുകളുടെ എണ്ണം നാലായിട്ടുണ്ട്. എന്നാല് ഇത് മുന്തിയ വകഭേദമായ എല്‍ടിസെഡിനു മാത്രമാണ് ലഭിക്കുക.\nകൂടാതെ ഓട്ടോമേറ്റിക് വകഭേദത്തിന് അധിക മൈലേജ് ഉറപ്പാക്കുന്ന തരത്തില് ഗിയര്‍ബോക്‌സും പരിഷ്‌കരിച്ചിട്ടുണ്ട്. മുമ്പ് ലിറ്ററിന് 14.70 കിലോമീറ്റര് മൈലേജ് കിട്ടിയിരുന്നത് ഇപ്പോള് 14.81 കിലോമീറ്റര്/മീറ്ററായി.6സ്പീഡ് മാന്വല് ഗിയര്‍ബോക്‌സുള്ള വകഭേദത്തിന് 17.30 കി.മി / ലിറ്ററാണ് മൈലേജ്. ക്രൂസിന്റെ2ലിറ്റര് കോമണ് റയില് ഡീസല് എഞ്ചിന് 164 വിഎച്ച്പിയാണ് കരുത്ത്.\nഏപ്രിലില് നടക്കുന്ന ബീജിങ് മോട്ടോര് ഷോയില് അവതരിപ്പിക്കാനാരിക്കുന്ന ഈ പരിഷ്‌കരിച്ച ക്രൂസിന്റെ വില എല്‍ടി – 13.70 ലക്ഷം രൂപ യും എല്‍ടിസെഡ് 15.19 ലക്ഷം രൂപ യും എല്‍ടിസെഡ് ഓട്ടോമാറ്റിക് 16.19 ലക്ഷം രൂപ എന്നിങ്ങനെയാണ്. 2015 ലാണ് ഈ മോഡല് വിപണിയിലെത്തുക.\nഡീസല് വില സര്‍വകാല റെക്കോര്‍ഡിലേക്ക്\ncar, chevrolet, cruze, new, road\nPrevious PostPrevious അശ്ലീല സൈറ്റുകള് കാണുന്നത് ഒരു ലക്ഷത്തോളം സ്‌കൂള് കുട്ടികള്\nNext PostNext തിരൂരങ്ങാടി സ്വദേശി റിയാദില് കൊല്ലപ്പെട്ടു


പോക്കിമോന് കളിച്ച് പോലീസ് സ്റ്റേറ്റഷനില് എത്തിയ പിടികിട്ടാപ്പുള്ളി\nNew Delhi, First Published Jul 24, 2016, 3:38 AM IST\nപോക്കിമോന് ഗോ ഗെയിം കളിച്ച് പരിസരം മറന്ന പിടികിട്ടാപ്പുള്ളി പോലീസ് സ്‌റ്റേഷനില് എത്തിയപ്പോള് പിടിയിലായി. അമേരിക്കയിലെ മിഷിഗണില് മില്‍ഫോര്‍ഡ് നഗരത്തിലാണ് സംഭവം. പോക്കിമോന് കളിച്ച് പരസരം മറന്ന വില്ല്യം വില്‍കോക്‌സ് എന്ന പിടികിട്ടാപ്പുള്ളിയാണ് പോലീസ് സ്‌റ്റേഷനടുത്തെത്തിയത്. ഇയാളെ കണ്‍മുന്നില് കിട്ടിയ ഉടനെ പോലീസ് അറസ്റ്റ് ചെയ്യുകയും ചെയ്യ്തു.\nസാധാരണ ഗെയിമുകളില് നിന്ന് വ്യത്യസ്തമായി കളിക്കുന്നയാളുടെ പരിസരത്ത് തന്നെ നടക്കുന്ന രീതിയിലാണ് പോക്കിമോന് ഗെയിം. ഗെയിമില് പോലീസ് സ്‌റ്റേഷനില് പ്രവര്‍ത്തിക്കുന്ന ജിം മാത്രമേ അടയാളപ്പെടുത്തിയിരുന്നുള്ളു. ജിം എന്ന് കണ്ടു തെറ്റിദ്ധരിച്ചാണ് വില്ല്യം ഇവിടെ എത്തിയത്.\nജനസംഖ്യ 6500 മാത്രമുള്ള മില്‍ഫോര്‍ഡില് പോലീസ് പിടികിട്ടാപ്പുള്ളിയെ പെട്ടെന്ന് തിരിച്ചറിഞ്ഞു. എന്നാല് ഗെയിം തടസ്സപ്പെട്ടതിലാണ് വില്ല്യമിന് വിഷമം. ഭവന ഭേദനമാണ് ഇരുപത്താറുകാരനായ വില്ല്യമിന്‍റെ പേരിലുള്ള കേസ്.\nവാറണ്ടനുസരിച്ച് എത്താതിരുന്നതിനാലാണ് ഇയാളെ പിടികിട്ടാപ്പുള്ളിയായ് പ്രഖ്യാപിച്ചത്. അറസ്റ്റിലായ ശേഷം കോടതിയില് ഹാജരാക്കി ഇയാളെ ജാമ്യത്തില് വിട്ടു.


സംയമനം എന്ന ധാര്‍മ്മിക സുകൃതം നമുക്കെങ്ങനെ സ്വന്തമാക്കാം? : Marian Pathram\nആത്മസംയമനം ആത്മീയ ജീവിതത്തില് പ്രധാനപ്പെട്ട ഒന്നാണ്. സുഖഭോഗങ്ങളുടെ ആകര്‍ഷണത്തെ മിതപ്പെടുത്തുകയും സൃഷ്ടവസ്തുക്കളുടെ ഉപയോഗത്തില് സന്തുലിതാവസ്ഥ പാലിക്കുകയും ചെയ്യുന്ന ധാര്‍മ്മികസുകൃതമാണ് സംയമനം. അത് വാസനകളുടെ മേല് ഇച്ഛാശക്തിയുടെ അധീശത്വത്തെ ശക്തിപ്പെടുത്തുകയും മാന്യതയുടെ പരിധികള്‍ക്കുള്ളില് ആഗ്രഹങ്ങളെ പിടിച്ചുനിര്‍ത്തുകയും ചെയ്യുന്നു.\nസംയമനമുള്ള വ്യക്തി ഐന്ദ്രിക തൃഷ്ണകളെ നന്മയിലേക്ക് നയിക്കുകയും ആരോഗ്യകരമായ വിവേചനം പുലര്‍ത്തുകയും തന്റെ ഹൃദയത്തിന്റെ ദുരാഗ്രഹങ്ങളനുസരിച്ച ചരിക്കാന് ധൈര്യപ്പെടാതിരിക്കുകയും ചെയ്യുന്നു.\nപഴയ നിയമം പലപ്പോഴും ആത്മസംയമനത്തെ പുകഴ്ത്തുന്നുണ്ട്. മിതത്വം, സമചിത്തത എന്നീ വാക്കുകളോടെയാണ് അതിനെ വിശേഷിപ്പിക്കുന്നത്. ഈ ലോകത്തില് സമചിത്തതയോടും നീതിനിഷ്ഠയോടും ദൈവഭക്തിയോടും കൂടെ ജീവിക്കേണ്ടവരാണ് നാം. ആത്മസംയമനത്തോടെ ജീവിക്കുക എന്നാല് ഒരുവന് തന്റെ പൂര്‍ണ്ണഹൃദയത്തോടും പൂര്‍ണ്ണാത്മാവോടും പൂര്‍ണ്ണമനസ്സോടും കൂടെ ദൈവത്തെ സ്‌നേഹിക്കുക എന്നതാണ്.\nസ്‌നേഹം സമഗ്രമായും അകലുഷിതമായും സുക്ഷിക്കപ്പെടുന്നു. ഇതാണ് സംയമനം.


സംസ്ഥാനത്ത് വ്യാപക മഴ: നിസർഗ ചുഴലിക്കാറ്റിന്‍റെ...\nചെറിയ തൊണ്ടവേദന, ജലദോഷം , തുമ്മല് , ശരീരവേദന, തലവേദന എന്നിവയായിരുന്നു എനിക്കുണ്ടായിരുന്നത് ; ശബ്ദത്തിനും ചെറിയ മാറ്റം തോന്നി ; കൊവിഡ് ബാധിതരായ രോഗികകള് പ്രായമായവര് ആയതിനാല് കൂടുതല് അടുത്തിടപഴകേണ്ടി വന്നു ; അവര് ചുമക്കുകയും തുമ്മുകയും ചെയ്യും ; കൊറോണയെ അതിജീവിച്ച നഴ്‌സ് പറയുന്നു\nകോട്ടയം : കോവിഡ് പൂര്‍ണമായും ഭേദമായ രേഷ്മ മോഹൻദാസ് എന്ന നഴ്‌സ് മാസ്കും ധരിച്ച് തോളിൽ ഒരു ബാഗുമിട്ട് വീട്ടിലേക്കു മടങ്ങുന്ന ചിത്രം വൈറലായിരുന്നു .രേഷ്മ കോട്ടയം മെഡിക്കൽ കോളജിൽ സ്റ്റാഫ് നഴ്സായി ജോലി ചെയ്യാൻ തുടങ്ങിയിട്ട് മൂന്നു വർഷമാകുന്നു. ബിഎസ്‌സി നഴ്സിങ് കഴിഞ്ഞുള്ള ആദ്യ പോസ്റ്റിങ്ങും ഇവിടെത്തന്നെയായിരുന്നു.\nഎന്തായാലും ഈ മൂന്നു വർഷത്തിനിടയിൽ ലഭിച്ച ഏറ്റവും വലിയ അനുഭവസമ്പത്ത് ഈ കോവിഡ് രോഗീശുശ്രൂഷ തന്നെയായിരുന്നെന്ന് രേഷ്മ പറയുന്നു. ഇപ്പോൾ 14 ദിവസത്തെ ഹോം ക്വാറന്റീനിൽ ചോറ്റാനിക്കര തിരുവാങ്കുളം വീട്ടിൽ ഭർത്താവിനും ഭർത്താവിന്റെ അമ്മയ്ക്കും ഒപ്പമാണ് രേഷ്മ ഉള്ളത്.\nഎന്റെ വീട് കോട്ടയത്താണ്. ഭർത്താവ് ഉണ്ണികൃഷ്ണന്റെ തിരുവാങ്കുളത്തെ വീട്ടിൽ നിന്നായിരുന്നു ഞാൻ ജോലിക്കു വന്നുകൊണ്ടിരുന്നത്. കോവിഡ് വാർഡിലേക്കു മാറിയതിൽപ്പിന്നെ വീട്ടിലേക്കു പോയില്ല, ഹോസ്റ്റലിലായിരുന്നു താമസം.\nഓപ്പറേഷൻ തിയറ്ററിലായിരുന്നു ഞാൻ ജോലി ചെയ്തിരുന്നത്. കോവിഡ് പ്രത്യേക വിഭാഗം വന്നപ്പോൾ താൽപര്യമുള്ളവർ അറിയിക്കാൻ പറഞ്ഞതിന്റെ അടിസ്ഥാനത്തിൽ പേരു നൽകി ഡ്യൂട്ടിക്കു ചേരുകയായിരുന്നു. ഏറെ താൽപര്യത്തോടെയാണ് കോവിഡ് ബാധിച്ചവരെ ശുശ്രൂഷിക്കാനുള്ള ഉത്തരവാദിത്തം ഏറ്റെടുത്തത്. പത്തനംതിട്ടയിൽനിന്നു വന്ന വയോധിക ദമ്പതികളെ ഒരിക്കലും മറക്കാൻ കഴിയില്ല.\nമാർച്ച് 12 മുതൽ 22 വരെ, കോവിഡ് ബാധിച്ച രോഗികളെ ശുശ്രൂഷിക്കുന്നുണ്ടായിരുന്നു. 22ന് ഈവനിങ് ഷിഫ്റ്റിനു പോയി തിരിച്ചു വരുന്നതുവരെയും എനിക്ക് ബുദ്ധിമുട്ടുകളൊന്നുമുണ്ടായിരുന്നില്ല. 23ന് രാവിലെ എഴുന്നേറ്റപ്പോൾ ചെറിയ ലക്ഷണങ്ങൾ തോന്നി. പനിയുടെ ലക്ഷണമായാണ് തോന്നിയത്. കോവിഡ് പോസിറ്റീവ് രോഗികളെ നോക്കുന്നതുകൊണ്ടുതന്നെ എന്തെങ്കിലും ബുദ്ധിമുട്ട് തോന്നുകയാണെങ്കിൽ അപ്പോൾതന്നെ അറിയിക്കണമെന്ന നിർദേശം ലഭിച്ചിരുന്നു.\nഅതിനാൽത്തന്നെ രാവിലെ നേരേ മെഡിക്കൽകോളജിലെ ഫീവർ ക്ലിനിക്കിലേക്കു പോയി. ഡോക്ടറെ കണ്ടപ്പോൾ നേരേ ടെസ്റ്റിനു വിട്ടു. ശേഷം ഐസലേഷൻ വാർഡിലേക്കു മാറി. അടുത്ത ദിവസമാണ് പോസിറ്റീവാണെന്ന ഫലം വന്നത്. ചെറിയ തൊണ്ടവേദന, ജലദോഷം, തുമ്മൽ, ശരീരവേദന, തലവേദന എന്നിവയായിരുന്നു എനിക്കുണ്ടായിരുന്നത്. ശബ്ദത്തിനും ചെറിയ മാറ്റം തോന്നിയിരുന്നു. വലിയ ശാരീരിക അസ്വസ്ഥതകളൊന്നും ഉണ്ടായിരുന്നില്ല.\nപിപിഇ, മാസ്ക് ഉൾപ്പടെയുള്ള സുരക്ഷാകവചങ്ങളെല്ലാം അണിഞ്ഞായിരുന്നു രോഗികളുടെ അടുത്ത് എത്തിയിരുന്നത്. എങ്കിലും പ്രായമായവർ ആയിരുന്നതിനാൽ കൂടുതൽ അടുത്തിടപഴകേണ്ടി വന്നിരുന്നു. അവരുടെ ഏറ്റവും അടുത്തായിരുന്നു നിന്നിരുന്നതും. അവർ തുമ്മുകയും ചുമയ്ക്കുകയുമൊക്കെ ചെയ്യും. ബെഡിൽതന്നെ കിടപ്പായതിനാൽ ആഹാരം കഴിപ്പിക്കുകയും ഡയപ്പർ മാറ്റുകയുമൊക്കെ ചെയ്യണമായിരുന്നു. ഇങ്ങനെ കൂടുതൽ അടുത്തിടപഴകേണ്ടി വന്നതുവഴിയാകാം എനിക്കു രോഗം കിട്ടിയത്.\nനമമ്മുടെ വീട്ടിലുള്ളവർ എന്ന രീതിയിലായിരുന്നു അവരോടു സംസാരിച്ചതും ശുശ്രൂഷിച്ചതുമെല്ലാം. സ്നേഹിച്ചാൽ തിരിച്ചും അതുപോലെ വർത്തമാനം പറയും. ആഹാരം കഴിക്കാതിരിക്കുമ്പോഴെങ്ങാനും ദേഷ്യപ്പെട്ടാൽ പിന്നെ തീർന്നു. കൂട്ടത്തിൽ അപ്പച്ചനായിരുന്നു ഇത്തിരി ദേഷ്യവും വാശിയുമൊക്കെ. ആഹാരം വേണ്ടെന്നു പറയുമ്പോൾ വീട്ടിൽ പോകണ്ടേന്നു ചോദിച്ചാൽ അപ്പച്ചൻ കഴിക്കും. അമ്മച്ചിക്കാണെങ്കിൽ മീൻകറി നിർബന്ധം. അതിനാൽ ഹോസ്റ്റലിൽ നിന്നൊക്കെ മീൻകറി കൊടുത്തും വീട്ടിൽ നിന്നു കൊണ്ടുവന്ന ആഹാരമാണെന്നുമൊക്കെ പറഞ്ഞായിരുന്നു ഇരുവരെയും കഴിപ്പിച്ചിരുന്നത്.\nതങ്ങൾ കോവിഡ് രോഗികളാണെന്ന് ഇരുവർക്കും അറിയില്ലായിരുന്നു. അവരെ വെറുതേ പിടിച്ച് അവിടെ കിടത്തിയിരിക്കുകയാണെന്നായിരുന്നു ഇരുവരുടെയും പരാതി.\nരോഗലക്ഷണം കണ്ട് ഐസലേഷനിലേക്കു മാറിയപ്പോഴും പ്രാർഥന എന്റെ കൂടെയുള്ളവർക്ക് ഒന്നും സംഭവിക്കരുതേ എന്നായിരുന്നു. കൂടെ അപ്പച്ചനും അമ്മച്ചിയും മിടുക്കരായി പഴയതുപോലെ തിരിച്ചു വരുന്നതു കാണാനും ആഗ്രഹമുണ്ടായിരുന്നു.\nകോവിഡ് രോഗം സ്ഥിരീകരിച്ചപ്പോൾ വീട്ടിൽ എല്ലാവർക്കും ആദ്യം ചെറിയ പേടിയായിരുന്നു. കാരണം പുറത്തു കേൾക്കുന്ന വാർത്തകൾ, മറ്റു രാജ്യങ്ങളിലെ കണക്കുകൾ ഒക്കെ അവരെ ഭീതിയിലാക്കിയിരുന്നു. വീട്ടിൽനിന്നു മാറി കുറച്ചു ദിവസം നിൽക്കുന്നതിന്റെ പ്രശ്നമേ ഉള്ളുവെന്നും പേടിക്കേണ്ട യാതൊരു ആവശ്യവുമില്ലെന്നുമൊക്കെ പറഞ്ഞു മനസ്സിലാക്കിയപ്പോൾ അവരുടെയും പേടി മാറി. പിന്നെ ദിവസവും വിഡിയോകോൾ വഴി കാണുന്നുമുണ്ടായിരുന്നു.\nസർക്കാരും ആരോഗ്യപ്രവർത്തകരും നൽകുന്ന നിർദേശങ്ങൾ എല്ലാവരും പാലിക്കുക. രോഗം വരുന്നത് ആരുടെയും കുറ്റം കൊണ്ടല്ല, പേടിക്കേണ്ട കാര്യമില്ല. നമ്മുടെ ആരോഗ്യവകുപ്പ് നല്ല സപ്പോർട്ടാണ്. വേണ്ട ചികിത്സ കൃത്യമായി നൽകുന്നുണ്ട്. നാം കാരണം നമുക്കു ചുറ്റുമുള്ളവർക്ക് രോഗം വരാതിരിക്കാൻ ശ്രദ്ധിക്കുക എന്നതാണ് പ്രധാനം.\nസംസ്ഥാനത്ത് വ്യാപക മഴ: നിസർഗ ചുഴലിക്കാറ്റിന്‍റെ ഭാഗമായി കാലവർഷം ശക്തി പ്രാപിച്ചു: ...


കരിപ്പൂർ സ്വർണ കടത്ത്: സജേഷിനെ ചോദ്യം ചെയ്തശേഷം വിട്ടയച്ചു – News18 Malayalam\nകരിപ്പൂർ സ്വർണ കടത്ത്: സജേഷിനെ ചോദ്യം ചെയ്തശേഷം വിട്ടയച്ചു\nകരിപ്പൂർ വിമാനത്താവളത്തിൽ നിന്ന് സ്വർണ്ണം പിടിച്ച ദിവസം സജേഷിന്റെ കാറിലാണ് അർജുൻ ആയങ്കി വിമാനത്താവളത്തിലെത്തിയത്\nLast Updated : June 30, 2021, 21:09 IST\nകൊച്ചി: കരിപ്പൂർ സ്വർണക്കടത്ത് കേസിൽ ഡി വൈ എഫ് ഐ ചെമ്പിലോട് മേഖല മുൻ സെക്രട്ടറി സി സജേഷിനെ കസ്റ്റംസ് ചോദ്യം ചെയ്ത ശേഷം വിട്ടയച്ചു. സ്വർണക്കടത്തുമായി തനിക്ക് ബന്ധമില്ലെന്നാണ് സജേഷ് കസ്റ്റംസിന് നൽകിയ മൊഴി. സജേഷിന്റെ മൊഴി വിശദമായി പഠിച്ച ശേഷമാകും വീണ്ടും ചോദ്യം ചെയ്യണമോയെന്ന കാര്യത്തിൽ തീരുമാനമെടുക്കുക.\nകരിപ്പൂർ വിമാനത്താവളത്തിൽ നിന്ന് സ്വർണ്ണം പിടിച്ച ദിവസം സജേഷിന്റെ കാറിലാണ് അർജുൻ ആയങ്കി വിമാനത്താവളത്തിലെത്തിയത്. സജേഷിന്‍റെ കാർ എങ്ങനെ അർജുൻ ആയങ്കി ഉപയോഗിച്ചു, സ്വർണക്കടത്തിൽ സജേഷിനു പങ്കുണ്ടോ തുടങ്ങിയ കാര്യങ്ങളാണ് കസ്റ്റംസ് ചോദിച്ചറിഞ്ഞത്. സ്വർണക്കടത്തിൽ തനിക്ക് പങ്കില്ലെന്ന് സജേഷ് പറഞ്ഞു. ഒരു സുഹൃത്ത് വഴിയാണ് അർജ്ജുനിനെ പരിചയപ്പെടുന്നത്. അർജുൻ ആയങ്കിക്ക് കാർ വാങ്ങുന്നതിന് സിബിൽ റേറ്റ് കുറവായിരുന്നു. അതിനാലാണ് തന്റെ പേരിൽ വാഹനം എടുത്തു നൽകിയത്.\nപിന്നീട് തന്റെ പേരിൽ നിന്നും മാറ്റണമെന്ന് ആവശ്യപ്പെട്ടെങ്കിലും അർജുനൻ അതിന് തയ്യാറായില്ല. ഇക്കാര്യം ചൂണ്ടിക്കാട്ടി കേസ് കൊടുത്തിരുന്നതായും സജേഷ് കസ്റ്റംസിനോട് പറഞ്ഞു.\nസജേഷിനോട് രാവിലെ 11ന് കസ്റ്റംസ് ഓഫീസിൽ ഹാജരാകാനാണ് നോട്ടീസ് നൽകിയിരുന്നത്. രണ്ടു മണിക്കൂർ നേരത്തെ ഒമ്പത് മണിക്ക് സജേഷ് കസ്റ്റംസ് ഒഫീസിലെത്തി. തുടർന്ന് ഏഴു മണിക്കൂർ ചോദ്യം ചെയ്ത ശേഷമാണ് രാജേഷിനെ വിട്ടയച്ചത്.\nAlso Read- മഹാരാഷ്ട്രയിൽ നിന്നും എത്തിയ ആ കറുത്ത കാർ എവിടെ? കാറിനായുള്ള അന്വേഷണത്തിൽ പൊലീസ്\nഅതേസമയം നേരത്തെ നൽകിയ മൊഴിയിൽ ഉറച്ചു നിൽക്കുകയാണ് ഇടനിലക്കാരൻ മുഹമ്മദ് ഷെഫീഖ്. സ്വർണവുമായി വരുന്ന ദിവസം അർജുൻ 25ലേറെ തവണ വിളിച്ചിരുന്നുവെന്നും, കൂടുതലും വാട്സാപ്കോളുകൾ ആയിരുന്നുവെന്നുമാണ് മൊഴി. അർജുനേയും ഷെഫീഖിനേയും ഒരുമിച്ചിരുത്തിയുള്ള ചോദ്യം ചെയ്യലിലാണ് ഇത് പറഞ്ഞത്.കള്ളകടത്തിനായി അർജുൻ ആയങ്കിക്ക് കീഴിൽ യുവാക്കളുടെ വൻ സംഘം ഉണ്ടായിരുന്നുവെന്നാണ് കസ്റ്റംസിന്‍റെ കണ്ടെത്തൽ. സ്വർണക്കടത്തിലെ പങ്ക് വ്യക്തമായതോടെ സജേഷിനെ ഡിവൈഎഫ്ഐയിൽ നിന്നും സിപിഎമിന്റെ പ്രാഥമികഅംഗത്വത്തിൽ നിന്നും പുറത്താക്കിയിരുന്നു.\nസി. സജേഷിനെ കുരുക്കുന്നതാണ് കസ്റ്റംസിന്റെ റിമാൻഡ് റിപ്പോർട്ട്. അർജുൻ ഉപയോഗിച്ചിരുന്ന സജേഷിന്റെ കാർ യഥാർത്ഥത്തിൽ അർജുന്റെ കാർ തന്നെയാണെന്നും സജേഷ് അർജുന്റെ ബിനാമിയാണെന്നുമാണ് കണ്ടെത്തൽ. ബിനാമി ഇടപാടുകളിലടക്കം ചോദ്യം ചെയ്യാനാണ് സജേഷിനെ വിളിപ്പിച്ചത്. അർജുൻ ആയങ്കിയെ ജൂലൈ6വരെയും മുഹമ്മദ് ഷഫീക്കിനെ ജൂലൈ5വരെയുമാണ് കസ്റ്റംസിന്‍റെ കസ്റ്റഡിയിൽ വിട്ടിട്ടുള്ളത്.\nFirst published: June 30, 2021, 21:09 IST


കൊവിഡ് 19 ബാധിച്ച് മരിച്ചവരുടെ എണ്ണം നാലായിരം കടന്നു\nകൊവിഡ് 19 ബാധിച്ച് മരിച്ചവരുടെ എണ്ണം നാലായിരം കടന്നു. ഇറ്റലിയിലാണ് കഴിഞ്ഞ ദിവസങ്ങളിലായി ഏറ്റവും കൂടുതല് പേര് മരിച്ചത്. 463 പേരാണ് ഇറ്റലിയില് ഇതുവരെ മരിച്ചത്. അതേസമയം ചൈനയില് മരിച്ചവരുടെ എണ്ണം 3,136 ആയി.\nകഴിഞ്ഞ 24 മണിക്കൂറിനിടെ 97 പേരാണ് കൊവിഡ് 19 മൂലം ഇറ്റലിയില് മരിച്ചത്. ഇവിടെ രോഗം ബാധിച്ചവരുടെ എണ്ണം ഒന്‍പതിനായിരം കടന്നു. രാജ്യം മുഴുവന് യാത്രാ നിരോധനം ഏര്‍പ്പെടുത്തി. അതേസമയം, ചൈനയില് മരണനിരക്ക് ഏറെ കുറഞ്ഞിട്ടുണ്ട്. ചൈനയില് എണ്‍പതിനായിരത്തിലധികം പേര്‍ക്ക് വൈറസ് ബാധ സ്ഥിരീകരിച്ചപ്പോള് മരണസംഖ്യ 3,136 ആണ്.\nഇറാനില് മരണസംഖ്യ 291 ആയി. 7,161 പേര്‍ക്കാണ് ഇവിടെ രോഗം സ്ഥിരീകരിച്ചിരിക്കുന്നത്. വൈറസ് പടരുന്ന സാഹചര്യത്തില് ഇറാനില് 70,000 തടവുകാരെ മോചിപ്പിച്ചു. ദക്ഷിണ കൊറിയയില് 54 പേര് മരിച്ചപ്പോള് രോഗം സ്ഥിരീകരിച്ചവരുടെ എണ്ണം 7513 ആയി.\nഅമേരിക്കയില് മരിച്ചവരുടെ എണ്ണം 24 ആയപ്പോള് ഫ്രാന്‍സില് മരണസംഖ്യ 25 ആയി. അമേരിക്കയില് രോഗം ബാധിച്ചവരുടെ എണ്ണം 525 ഉം ഫ്രാന്‍സില് 1,412 ഉം ആണ്. ഫ്രാന്‍സില് സാംസ്‌കാരിക മന്ത്രിക്കും രോഗം സ്ഥിരീകരിച്ചു. സ്‌പെയിനില് 28 പേരും ബ്രിട്ടനില് അഞ്ച് പേരും നെതര്‍ലന്റ്‌സില് മൂന്ന് പേരും ജപ്പാനില് ഒന്‍പത് പേരുമാണ് കൊവിഡ് 19 മൂലം മരിച്ചത്. ഓസ്‌ട്രേലിയയിലെ രോഗബാധിതരുടെ എണ്ണം 100 ആയി. 104 രാജ്യങ്ങളിലാണ് ഇതുവരെ രോഗം സ്ഥിരീകരിച്ചത്.


കത്തോലിക്കരുടെയും രാഷ്ട്രീയ നേതാക്കളുടെയും രാജ്യാന്തര സമ്മേളനം നാളെ സമാപിക്കും : Marian Pathram\nസ്‌പെയ്ന്: കത്തോലിക്കരുടെയും രാഷ്ട്രീയ നേതാക്കളുടെയും രാജ്യാന്തര സമ്മേളനം നാളെ സമാപിക്കും. പ്രതിസന്ധിയിലാണ്ട ഒരു ലോകത്തില് സമാഗമത്തിന്റെയും പൗരസൗഹൃദത്തിന്റെയും സംസ്‌കാരികസംഗമം എന്ന വിഷയത്തില് വത്തിക്കാന് സ്റ്റേറ്റ് സെക്രട്ടറി കര്‍ദിനാള് പരോളിന് പ്രസംഗിക്കും.\nനമ്മുടെ ജനത്തിന്റെ സേവനത്തിനുള്ള രാഷ്ട്രീയജീവിതത്തില് ഒരു സാംസ്‌കാരികസമാഗമം എന്നതാണ് ഈ സമ്മേളനത്തിന്റെ വിഷയം. മാഡ്രിഡ് അതിരൂപതയുടെയും കത്തോലിക്കാ നേതാക്കളുടെ വിദ്യാപീഠത്തിന്റെയും സംയുക്താഭിമുഖ്യത്തിലാണ് സമ്മേളനം നടക്കുന്നത്. വെളളിയാഴ്ചയാണ് സമ്മേളനം ആരംഭിച്ചത്.\nഭയവും ഉത്കണ്ഠയുമുണ്ടോ? കൊച്ചുത്രേസ്യ പുണ്യവതിയുടെ ലളിതമായ ഈ പ്രാര്‍ത്ഥന ചൊല്ലൂ…


F വീട്ടിലിരുന്ന് ബാങ്കിൽ നിന്നും പണം പിൻവലിക്കാൻ സഹായിക്കുന്ന മൈക്രോ എടിഎം സേവനവുമായി ഏയ്‌സ് വെയർ ഫിൻടെക് സർവീസസ് - PAYYANUR NEWS\nHome NATIONAL വീട്ടിലിരുന്ന് ബാങ്കിൽ നിന്നും പണം പിൻവലിക്കാൻ സഹായിക്കുന്ന മൈക്രോ എടിഎം സേവനവുമായി ഏയ്‌സ് വെയർ ഫിൻടെക് സർവീസസ്\nവീട്ടിലിരുന്ന് ബാങ്കിൽ നിന്നും പണം പിൻവലിക്കാൻ സഹായിക്കുന്ന മൈക്രോ എടിഎം സേവനവുമായി ഏയ്‌സ് വെയർ ഫിൻടെക് സർവീസസ്\nPAYYANUR NEWS Saturday, December 12, 2020 NATIONAL,\nവീട്ടിലിരുന്ന് ബാങ്കിൽ നിന്നും പണം പിൻവലിക്കാൻ സഹായിക്കുന്ന മൈക്രോ എടിഎം സേവനവുമായി ഏയ്‌സ് വെയർ ഫിൻടെക് സർവീസസ്. ഏയ്‌സ് മണി എന്ന ആപ്ലിക്കേഷൻ വഴിയാണ് ഈ സേവനം ലഭിക്കുക.ആപ്പിന്റെ സേവനം നാളെ മുതൽ ലഭ്യമാകും.\nആദ്യ ഘട്ടത്തിൽ കൊച്ചി നഗരത്തിൽ മാത്രമായിരിക്കും ഏയ്‌സ് മണിയുടെ സേവനം. ഐസിഐസിഐ ബാങ്കുമായി സഹകരിച്ചാണ് മൈക്രോ എടിഎം സേവനം അവതരിപ്പിക്കുന്നത്. ബാങ്ക് ഉപഭോക്താക്കൾക്ക് വീട്ടിലിരുന്നു തന്നെ പണത്തിന് ഓർഡർ നൽകാവുന്നതാണ്. ഓർഡർ നൽകി 40 മിനിറ്റിനുള്ളിൽ കമ്പനി എക്‌സിക്യൂട്ടീവ് വീട്ടിലെത്തും.\nഏത് ബാങ്കിൻറെ ഡെബിറ്റ് കാർഡ് ഉപയോഗിച്ചും പണം പിൻവലിക്കാം. ഒരുതവണ എടുക്കാവുന്ന പരമാവധി തുക 10,000 രൂപയാണ്. എടിഎം സേവനത്തിന് പുറമേ നൂറിലേറെ മറ്റു സേവനങ്ങളും ആപ്പിലുടെ ലഭ്യമാകുമെന്നും, ഏസ് വെയർ ഫിൻ ടെക് സർവീസസ് എംടിനിമിഷ ജെ വടക്കൻ പറഞ്ഞു. ഗൂഗിൾ പ്ലേ സ്റ്റോറിലും ആപ്പ് സ്റ്റോറിലും ഏസ് മണി ആപ്പ് ലഭിക്കും.\nBy PAYYANUR NEWS at Saturday, December 12, 2020


ഏഴായിരം കോടി നഷ്ടം; 'കോഫി കിങ്' വി ജി സിദ്ധാർത്ഥയുടെ തകര്‍ച്ചയ്ക്കു പിന്നിലെ കാരണം എന്ത്?\nകര്‍ണാടകയിലെ ചിക്കമംഗലൂര് ജില്ലയിലെ മലനാട് ഭാഗത്താണ് സിദ്ധാര്‍ത്ഥ ജനിച്ചത്.\nചൊവ്വ, 30 ജൂലൈ 2019 (15:37 IST)\nആരെയും അതിശയിപ്പിക്കുന്നതായിരുന്നു കഫേ കോഫി ഡേ സ്ഥാപകൻ വി ജി സിദ്ധാർത്ഥയുടെത്. കര്‍ണാടകയിലെ ചിക്കമംഗലൂര് ജില്ലയിലെ മലനാട് ഭാഗത്താണ് സിദ്ധാര്‍ത്ഥ ജനിച്ചത്. കോഫി ബിസിനസുമായി അദ്ദേഹത്തിന് കുട്ടിക്കാലം മുതല് തന്നെ ബന്ധമുണ്ടായിരുന്നു. സിദ്ധാര്‍ത്ഥയുടെ അച്ഛന് കോഫി പ്ലാന്റേഷന് ഉടമയായിരുന്നു. 1993ലാണ് അദ്ദേഹം അമല്‍ഗമേറ്റ് ബീന് കമ്പനി എന്ന പേരില് ഒരു കോഫി വില്‍പ്പന കമ്പനി തുടങ്ങിയത്. ചിക്കമംഗലൂരില് അറിയപ്പെടുന്ന കോഫി കമ്പനിയായി ഇത് വളര്‍ന്നു. 28000 ടണ്ണിന്റെ കയറ്റുമതിയും 2000 ടണ്ണിന്റെ പ്രാദേശിക വില്പനയുമായി വര്‍ഷം 350 മില്യണിന്റെ കച്ചവടം നടക്കുന്ന സ്ഥാപനമായി അത് മാറി. ഏറ്റവും അധികം ഗ്രീന് കോഫി കയറ്റുമതി ചെയ്യുന്ന സ്ഥാപനമാണിത്.\n24ആം വയസിലാണ് സിദ്ധാര്‍ത്ഥയുടെ കരിയര് ആരംഭിക്കുന്നത്. മുംബൈയിലെ ജെഎം ഫിനാന്‍ഷ്യല് ലിമിറ്റഡില് അദ്ദേഹം മാനേജ്‌മെന്റ് ട്രെയിനിയായി പ്രവേശിച്ചു. രണ്ടുവര്‍ഷത്തെ ജോലിക്കുശേഷം അദ്ദേഹം ബെംഗളുരുവിലേക്ക് തിരിച്ചുവരികയും സ്വന്തമായി ബിസിനസ് തുടങ്ങുകയും ചെയ്തു.ശിവന് സെക്യൂരിറ്റീസ് പ്രൈവറ്റ് ലിമിറ്റഡ് എന്ന സ്ഥാപനത്തിലൂടെ അദ്ദേഹം നിക്ഷേപ രംഗത്തും കടന്നുകയറി. ഈ കമ്പനിക്ക് മൂന്ന് ഉപ കമ്പനികളുണ്ട്. ചേതന് വുഡ് പ്രോസസിങ് ലിമിറ്റഡ്, ഹോസ്പിറ്റാലിറ്റി ബിസിനസ് ബെയര്‍ഫൂട്ട് റിസോര്‍ട്ട്, ഡാര്‍ക്ക് ഫോറസ്റ്റ് ഫര്‍ണിച്ചല് കമ്പനി.\nകഴിഞ്ഞ കുറച്ചുവര്‍ഷങ്ങളായാണ് സിദ്ധാര്‍ത്ഥ കടക്കെണിയിലായത്. സെപ്റ്റംബര് 21ന് ഐടി ഡിപ്പാര്‍ട്ട്‌മെന്റ് മുംബൈയിലും ചെന്നൈയിലും ബെംഗളുരുവിലും ചിക്കമംഗളുരുവിലുമുള്ള അദ്ദേഹത്തിന്റെ വീട്ടിലും ഓഫീസുകളിലും മറ്റ് 20 ഇടങ്ങളിലും റെയ്ഡ് നടത്തിയിരുന്നു.കഫേ കോഫി ഡേ ഓഹരികള് കൊക്കക്കോളയ്ക്ക് വില്‍ക്കാനായി ചര്‍ച്ചകള് നടക്കുന്നതായി അടുത്തിടെ റിപ്പോര്‍ട്ടുകള് വന്നിരുന്നു. ഇതിനു പിന്നാലെയാണ് സിദ്ധാര്‍ത്ഥിന്റെ തിരോധാനം\nജീവനക്കാര്‍ക്ക് ഒരു കത്തും എഴുതിവെച്ച് അദ്ദേഹം നേത്രാവതി പുഴയിലേക്ക് പോയെന്നാണ് ഡ്രൈവര് ഉള്‍പ്പെടെയുള്ളവര് പറയുന്നത്. കഫേ കോഫി ഡേ പതിയെ പതിയെ നഷ്ടത്തിലേക്ക് പോയതും ഓഹരി ഉടമകള് ഓരോരുത്തരായി ഷെയര് ചോദിച്ചു തുടങ്ങിയതും സിദ്ധാര്‍ത്ഥിനെ വലിയ പ്രതിസന്ധിയിലാക്കിയെന്നാണ് അദ്ദേഹം കത്തില് പറയുന്നത്. ആദായ നികുതി വകുപ്പില് നിന്ന് വലിയ സമ്മര്‍ദ്ദം നേരിട്ടെന്നും അദ്ദേഹം കത്തിൽ വിവരിക്കുന്നുണ്ട്. ഏഴായിരം കോടിയുടെ നഷ്ട്മാണ് ഉണ്ടായതെന്നും ഇനിയും ഇത് ആവർത്തിക്കപ്പെടാൻ ആഗ്രഹിക്കുന്നില്ലെന്നും അദ്ദേഹം കത്തിൽ വിവരിക്കുന്നുണ്ട്.\nകഫേ കോഫി ഡേ സ്ഥാപകനെ കാണാതായി; പുഴയിൽ ചാടി ആത്മഹത്യ ചെയ്തിരിക്കാമെന്ന് നിഗമനം\nഅടുത്ത ലേഖനം ആൽപ്സിന്റെ പർവത ശിഖരത്തിൽ വിള്ളൽ, ആശങ്കയോടെ ശാസ്ത്രലോകം !


ചട്ടയും മുണ്ടും ധരിച്ചു, മുണ്ടു മടക്കി കുത്തി അനാർക്കലിയുടെ മാസ്സ് ഫോട്ടോ; ചിത്രങ്ങൾ ഏറ്റെടുത്ത് സോഷ്യൽ മീഡിയ..!! – Online Malayali\nBy Revathi S On Oct 29, 2020\nവിനീത് ശ്രീനിവാസൻ നിർമ്മിച്ച ആനന്ദം എന്ന ചിത്രത്തിൽ കൂടി അഭിനയ ലോകത്തേക്ക് എത്തിയ താരം ആണ് അനാർക്കലി മരക്കാർ. ആസിഫ് അലിയുടെ നായികയായി രണ്ടാം ചിത്രം മന്ദാരത്തിൽ എത്തി എങ്കിൽ കൂടിയും ചിത്രം വലിയ പരാജയമായി മാറി.\nതുടർന്ന് വലുതും ചെറുതുമായ കുറച്ചേറെ വേഷം ചെയ്തു എങ്കിൽ കൂടിയും ഫോട്ടോഷൂട്ട് ചിത്രങ്ങളിൽ കൂടിയും മറ്റും ആണ് താരം കൂടുതൽ ശ്രദ്ധ നേടിയത്. വിവാദങ്ങൾ നോക്കാതെ അഭിപ്രായങ്ങൾ പറയുന്ന താരം കൂടി ആയ അനാർക്കലി താൻ ഒരു ഫെമിനിസ്റ്റ് ആണെന്ന് പലപ്പോഴും പറഞ്ഞിട്ടുണ്ട്. പള്ളിപ്പെരുന്നാൾ വൈബ് സ് എന്ന തലക്കെട്ടോടെ ചട്ടയും മുണ്ടും ധരിച്ചു നിൽക്കുന്ന അനാർക്കലിയുടെ ചിത്രങ്ങൾ ആണ് ഇപ്പോൾ വൈറൽ ആകുന്നത്.\nകാളി എന്ന പേരിൽ അനാർക്കലിയുടെ ഫോട്ടോഷൂട്ട് ചിത്രങ്ങൾ കഴിഞ്ഞ മാസം പുറത്ത് വന്നിരുന്നു. ഈ ചിത്രങ്ങൾ ഏറെ വിവാദങ്ങൾക്ക് കാരണമായിരുന്നു. ആരാധകർ ഏറെ ആവേശത്തോടെയാണ് ഈ ചിത്രങ്ങൾ സ്വീകരിച്ചത്. കാളി എന്ന ഫോട്ടോഷൂട്ട് ഉണ്ടാക്കിയ വിവാദങ്ങൾക്ക് മറുപടി ആയി അനാർക്കലി പറഞ്ഞത് ഇങ്ങനെയാണ്. ‘ഒരു തെറ്റ് ചെയ്യുന്നു എന്ന പൂർണ്ണ അറിവോടെയാണ് താൻ ഫോട്ടോ ഷൂട്ടിൽ പങ്കെടുത്തത്. ഇത്തരം പിഴവ് ഇനി എന്റെ ഭാഗത്ത് നിന്നുണ്ടാകില്ല.’ എന്നാണ് താരം അന്ന് പറഞ്ഞത്.\nമോഹൻലാൽ ബി ഉണ്ണികൃഷ്ണൻ കൂട്ടുകെട്ട് വീണ്ടും; 18 കോടിയിൽ ഒരുങ്ങുന്ന ചിത്രത്തിൽ പ്രധാന വേഷത്തിൽ ശ്രദ്ധ ശ്രീനാഥും..!!


ജയിലിലെത്തി സ്വപ്നയെ ഭീഷണിപ്പെടുത്തിയ സംഭവം, അന്വേഷിക്കാന് ജയില് മേധാവിയുടെ ഉത്തരവ് - RoundupKerala.com\nHome Current Affairs Crime ജയിലിലെത്തി സ്വപ്നയെ ഭീഷണിപ്പെടുത്തിയ സംഭവം, അന്വേഷിക്കാന് ജയില് മേധാവിയുടെ ഉത്തരവ്\nജയിലിലെത്തി സ്വപ്നയെ ഭീഷണിപ്പെടുത്തിയ സംഭവം, അന്വേഷിക്കാന് ജയില് മേധാവിയുടെ ഉത്തരവ്\nസ്വപ്‌ന സുരേഷിനെ ജയിലില് ഭീഷണിപ്പെടുത്തിയെന്ന പരാതിയില് അന്വേഷണത്തിന് ജയില് വകുപ്പ്. ദക്ഷിണ മേഖലാ ജയില് ഡി.ഐ.ജിക്കാണ് അന്വേഷണ ചുമതല. അന്വേഷണത്തിനുശേഷം വിശദമായ റിപ്പോര്‍ട്ട് സര്‍ക്കാരിനു സമര്‍പ്പിക്കുമെന്ന് ജയില് മേധാവി ഋഷിരാജ് സിംഗ് പറഞ്ഞു.\nകൊച്ചി: സ്വര്‍ണ്ണക്കടത്ത് കേസ് പ്രതി സ്വപ്‌ന സുരേഷിനു സുരക്ഷയൊരുക്കാന് ജയില് വകുപ്പിന് കോടതി നിര്‍ദേശം. ജീവനു ഭീഷണിയുണ്ടെന്നും ജയിലില് സുരക്ഷയൊരുക്കണമെന്നും ആവശ്യപ്പെട്ടു സ്വപ്‌ന സമര്‍പ്പിച്ച ഹര്‍ജിയിലാണ് കോടതിയുടെ ഉത്തരവ്.\nനാലു ദിവസമായി തുടരുന്ന സ്വപ്‌നയുടെ രഹസ്യമൊഴി രേഖപ്പെടുത്തലിനിടെയാണ് ചൊവ്വാഴ്ച പ്രത്യേക അപേക്ഷ കോടതിക്കു മുന്നിലെത്തിയത്. നാലു പേര് ജയിലില് വന്നു കണ്ടതായും ഉന്നതരുടെ പേരുകള് വെളിപ്പെടുത്തരുതെന്നും അന്വേഷണ സംഘത്തോടു സഹകരിക്കരുതെന്നും ഇവര് ആവശ്യപ്പെട്ടതായി സ്വപ്‌ന കോടതിയെ അറിയിച്ചു. പോലീസ് ഉദ്യോഗസ്ഥരോ ജയില് ഉദ്യോഗസ്ഥരോയെന്ന് സംശയിക്കേണ്ട ആളുകളാണ് വന്നു കണ്ടത്. കഴിഞ്ഞമാസം 25ന് ജയിലില് എത്തി പലതവണ ഭീഷണിപ്പെടുത്തിയെന്നും സ്വപ്‌ന കോടതിയെ അറിയിച്ചിട്ടുണ്ട്.\nമൊഴി വായിച്ചശേഷം പ്രതികളുടെ ജീവനു ഭീഷണിയുണ്ടാകാമെന്ന ആശങ്ക കോടതിയും രേഖപ്പെടുത്തിയിരുന്നു. അതിനു പിന്നാലെയാണ് പ്രതിതന്നെ ഭീഷണികാര്യം ഹര്‍ജിയായി കോടതിയില് അറിയിച്ചത്. തുടര്‍ന്നാണ് ജയില് അധികൃതര്‍ക്ക് കോടതിയുടെ കര്‍ശനമായ നിര്‍ദേശം. ജുഡീഷ്യല് കസ്റ്റഡിയില് റിമാന്‍ഡ് ചെയ്ത സ്വപ്നയെ വീണ്ടും ജയിലിലേക്കു മാറ്റി.\nPrevious articleമറീനമൈക്കിളിന്റെ സൂപ്പര് സെല്‍ഫി\nNext articleതമിഴ്‌നടി തൂങ്ങിമരിച്ചനിലയില്; ഞെട്ടലോടെ ആരാധകര്


തൃശൂരിൽ മുന് കൗൺസിലറുള്‍പ്പടെ9പേരെ ബിജെപി പുറത്താക്കി - Malayalam News\nതൃശൂർ: തദ്ദേശ തെരഞ്ഞെടുപ്പിൽ പാർട്ടിയെ തോൽപിക്കാൻ ശ്രമിച്ചതിന് തൃശൂരിലെ മുന് കൗൺസിലർ ഉള്‍പ്പടെ ഒൻപത് പേരെ ബിജെപിയിൽ നിന്ന് പുറത്താക്കി. ഹിന്ദു ഐക്യവേദി ജില്ലാ സെക്രട്ടറി കെ കേശവദാസ്, കോർപ്പറേഷൻ മുൻ കൗൺസിലർ ലളിതാംബിക തുടങ്ങി ഒൻപത് പേരെയാണ് പുറത്താക്കിയത്. ആറ് വർഷത്തേയ്ക്കാണ് അച്ചടക്ക നടപടി. ബിജെപി സംസ്ഥാന വക്താവ് ബി ഗോപാലകൃഷ്ണൻ തോറ്റ വാർഡിലെ സിറ്റിങ്ങ് കൗൺസിലറായിരുന്നു ലളിതാംബിക.\nകുട്ടൻകുളങ്ങരയിൽ തോറ്റത് താൻ കാരണമെന്ന് ഗോപാലകൃഷ്ണനും കൂട്ടരും സമൂഹമാധ്യമത്തിലൂടെ പ്രചരിപ്പിക്കുന്നതായും ഇത് മാനഹാനി ഉണ്ടാക്കുന്നതായും കാണിച്ച് കേശവദാസ് നേരത്തെ സൈബർ സെല്ലിൽ പരാതി നൽകിയിരുന്നു. കേശവദാസിൻ്റെ ഭാര്യാമാതാവ് ലളിതാംബികയെ മാറ്റിയാണ് ഗോപാലകൃഷ്ണനെ കുട്ടൻകുളങ്ങരയിൽ മത്സരിപ്പിച്ചത്. ഇതിൽ പ്രതിഷേധിച്ച് ലളിതാംബിക ബിജെപിയിൽ നിന്ന് രാജി വെച്ചിരുന്നു.\nഇവിടെ വിജയിച്ച യുഡി ഫ് സ്ഥാനാർത്ഥി സുരേഷിനൊപ്പം കേശവദാസും കുടുംബവും കേക്ക് മുറിക്കുന്ന ഫോട്ടോയാണ് ഗോപാലകൃഷ്ണൻ പ്രചരിപ്പിച്ചത്. തന്റെ കുടുംബം കാരണമാണ് തോറ്റതെന്ന് പ്രചരിപ്പിക്കാൻ ഫോട്ടോ ദുരുപയോഗം ചെയ്യുകയാണെന്നാണ് കേശവദാസ് നൽകിയ പരാതിയിൽ പറയുന്നത്.\nതൊടുപുഴ നഗരസഭ യുഡിഎഫ് ഭരിക്കും; ചെയർമാൻ സ്ഥാനത്തെ ചൊല്ലി തർക്കം


Cuba Car Import Restrictions To Be Lifed Soon - Malayalam DriveSpark\nക്യൂബ കാര്‍വാങ്ങല് നിയന്ത്രണം പൂര്‍ണമായും നീക്കുന്നു\nPublished: Saturday, December 21, 2013, 12:31 [IST]\nഅമ്പതു വര്‍ഷത്തോളമായി ക്യൂബയില് നിലനില്‍ക്കുന്ന കാര് ഇറക്കുമതി നിയന്ത്രണങ്ങള് പൂര്‍ണമായും എടുത്തുമാറ്റി. കഴിഞ്ഞ വര്‍ഷം മുതല് നടപ്പാക്കിത്തുടങ്ങിയ ചില 'ഉദാര' നടപടികളുടെ ഭാഗമായാണ് പുതിയ തീരുമാനം വരുന്നത്. നേരത്തെ കാറുടമകള് തമ്മിലുള്ള വില്‍പന ഇടപാടുകള് ക്യൂബ ഉദാരീകരിച്ചിരുന്നു.\n1959ല് ക്യൂബയില് തൊഴിലാളിവര്‍ഗ സര്‍വ്വാധിപത്യം സ്ഥാപിക്കപ്പെട്ടതിനു ശേഷം അമേരിക്ക നിരവധി ഉപരോധങ്ങള് കൊണ്ടുവന്നു. അവയിലൊന്ന് 1962ല് രണ്ട് രാജ്യങ്ങളും തമ്മിലുള്ള വ്യാപാരങ്ങള് അവസാനിപ്പിക്കുന്നതായിരുന്നു. അമേരിക്കയില് നിന്നുള്ള കാറുകളുടെ ഇറക്കുമതിയും ഇതോടൊപ്പം അവസാനിച്ചു. പിന്നീട് ക്യൂബന് സര്‍ക്കാര് ഏര്‍പ്പെടുത്തിയ നിയന്ത്രണങ്ങള് കൂടി വന്നതോടെ ക്യൂബയില് പുതിയ കാര് എന്നൊരു സങ്കല്‍പം തന്നെ ഇല്ലാതായി. വളരെക്കുറച്ച് കാറുകള് മാത്രമാണ് സര്‍ക്കാര് നേരിട്ട് ഇറക്കുമതി ചെയ്തിരുന്നത്. ചില കാര് കമ്പനികള്‍ക്ക് ക്യൂബയില് ഡീലര്‍ഷിപ്പുകളുണ്ടെങ്കിലും സര്‍ക്കാരിന് മാത്രമേ കാര് വില്‍ക്കാവൂ എന്നതിനാല് കച്ചവടവും ലാഭവുമെല്ലാം നിയന്ത്രിതമാണ്.\nക്യൂബയുടെ നിരത്തുകളില് കഴിഞ്ഞ അമ്പതു വര്‍ഷക്കാലമായി യാങ്ക് ടാങ്കുകള് എന്നറിയപ്പെടുന്ന പഴയ അമേരിക്കന് ക്ലാസിക് കാറുകള് മാത്രമാണുള്ളത്. 60കള്‍ക്കു മുമ്പ് സാമ്പത്തികമായി വളരെ മികച്ച നിലയിലായിരുന്ന ക്യൂബന് ഇടത്തരക്കാര് ഇറക്കുമതി ചെയ്തവയാണ് ഈ കാറുകളില് അധികവും.\nസോവിയറ്റ് യൂണിയനില് നിലനിന്നിരുന്നതിന് സമാനമായ നിയമങ്ങളാണ് ക്യൂബ കാറുകളുടെ കാര്യത്തില് കൊണ്ടുവന്നത്. കാര് സ്വന്തമാക്കുന്നതിന് ഗതാഗതവകുപ്പില് നിന്ന് പ്രത്യേക അനുമതി ആവശ്യമായിരുന്നു. എല്ലാവര്‍ക്കും ഈ അനുമതി നേടാന് കഴിഞ്ഞിരുന്നില്ല. കാര് സ്വന്തമാക്കാന് ആവശ്യമായ സാമ്പത്തികശേഷി തനിക്കുണ്ടെന്ന് അപേക്ഷകന് തെളിയിക്കേണ്ടതുണ്ട്. സര്‍ക്കാര് സര്‍വീസിലുള്ള ഡോക്ടര്‍മാക്കും കലാകരന്മാര്‍ക്കുമെല്ലാമാണ് ക്യൂബയില് കാര് സ്വന്തമാക്കാന് സാധിച്ചിരുന്നത്. വിദേശത്തു നിന്ന് ബന്ധുക്കളയയ്ക്കുന്ന പണമുപയോഗിച്ചും കാര് വാങ്ങാന് സാധിക്കില്ലായിരുന്നു.\nഈ നിയന്ത്രണങ്ങള് വലിയ അഴിമതിക്കും കരിഞ്ചന്തയ്ക്കും വഴിവെക്കുകയും ചെയ്തു. ഘടകഭാഗങ്ങളുടെ കരിഞ്ചന്ത വളരെ വിപുലമാണ് ക്യൂബയില്.\nകാറുടമകളായ വ്യക്തികള്‍ക്ക് സര്‍ക്കാരിന്റെ അനുമതിയില്ലാതെ തന്നെ വാഹനങ്ങള് കൈമാറാന് കഴിയുന്ന വിധത്തില് കഴിഞ്ഞവര്‍ഷം നിയമങ്ങള് പുതുക്കിയിരുന്നു. എന്നാല് കൈമാറാന് മാത്രം കാറുകളില്ലാത്തത് വന് വിലക്കയറ്റം വിപണിയില് സൃഷ്ടിച്ചു.\nഇത്തരം കടുത്ത നിയന്ത്രണങ്ങള് വാഹനപ്രേമികളായ ക്യൂബക്കാരെ കരിഞ്ചന്തയിലേക്കാണ് നയിച്ചത്. കാറുകളുടെ ഘടകഭാഗങ്ങള് റിപ്പയര് ചെയ്യുന്നതിന് തനതായ മാര്‍ഗങ്ങള് അവര്‍ക്ക് കണ്ടെത്തേണ്ടി വന്നു. കാര് സ്വന്തമാക്കാന് യോഗ്യതയുള്ളവര്‍ക്കു പോലും വര്‍ഷങ്ങള് കാത്തിരുന്നാലാണ് അനുമതി ലഭിക്കാറുള്ളത്. സോവിയറ്റ് യൂണിയന് തകര്‍ന്നതോടെ അവിടെനിന്നുള്ള എന്‍ജിന് ഇറക്കുമതി അവസാനിച്ചു. ഇപ്പോഴും സോവിയറ്റ് നാടുകളില് നിന്നു കൊണ്ടുവന്ന ഡീസല് എന്‍ജിനുകളാണ് വലിയ വിഭാഗം കാറുകളുടെയും ബോണറ്റിനടിയിലുള്ളത്.\nതൊഴിലാളിവര്‍ഗ സര്‍വാധിപത്യം നടപ്പായതിനു ശേഷം ധൃതിപിടിച്ചുള്ള സോഷ്യലിസ്റ്റുവല്‍ക്കരണ നീക്കങ്ങള് നടപ്പാക്കിയതിന്റെ ഭാഗമായി ക്യൂബ നിരവധി സാമ്പത്തിക നിയന്ത്രണങ്ങള് ഏര്‍പ്പാടുത്തിയിരുന്നു. സോവിയറ്റ് യൂണിയനായിരുന്നു മാതൃക. ഇതിനിടയില് സോഷ്യലിസം നടപ്പാവുന്നതിന് സാമ്പത്തികമിച്ചം ആവശ്യമാണെന്ന തിരിച്ചറിവില് സോവിയറ്റ് യൂണിയന് സ്വയം ഉദാരവല്‍ക്കരിക്കുകയും അതിന്റെ പാളിച്ചകള് രാഷ്ട്രത്തെ തകര്‍ക്കുകയും ചെയ്തു. ക്യൂബയും ചൈനയുമടക്കമുള്ള തൊഴിലാളി സര്‍വ്വാധിപത്യം നിലനില്‍ക്കുന്ന രാഷ്ട്രങ്ങള് ഇതോടെ ജാഗ്രതയിലായി. എന്നാല് ചൈന 'നിയന്ത്രിതമുതലാളിത്തം' എന്ന തന്ത്രപരമായ വഴിയിലേക്ക് നീങ്ങുന്നതാണ് പിന്നീടു കണ്ടത്. ഈ മാതൃക തെറ്റല്ലെന്ന് ക്യൂബന് കമ്മ്യൂണിസ്റ്റ് പാര്‍ടിയിലെ ഒരു പ്രബലവിഭാഗം വാദിച്ചു തുടങ്ങി. ഇതിന്റെ പ്രതിഫലനങ്ങളാണ് ഇപ്പോള് കാണുന്നത്.\nമാറിയ ലോകസാമ്പത്തികക്രമത്തില് പിടിച്ചു നില്‍ക്കാനാവശ്യമായ നയങ്ങളാണ് റൗള് കാസ്‌ട്രോയുടെ നേതൃത്വത്തിലുള്ള ക്യൂബന് സര്‍ക്കാര് കൊണ്ടുവരുന്നത്. ഈയടുത്ത കാലത്തായി ക്യൂബ അനുഭവിക്കുന്ന സാമ്പത്തിക പ്രതിസന്ധികളെ മറികടക്കാന് ഇത്തരം നയങ്ങള്‍ക്ക് കഴിഞ്ഞേക്കും. വിദേശത്തു ജോലി ചെയ്യുന്ന ബന്ധുക്കളുള്ള നിരവധി ക്യൂബക്കാര്‍ക്ക് ആഹ്ലാദം പകരുന്നതാണ് പുതിയ നീക്കം.\nവ്യക്തികള് തമ്മിലുള്ള കാര്‍വില്‍പനകള് സര്‍ക്കാര് നല്‍കുന്ന കര്‍ശനമായ അനുമതികളെ ആശ്രയിച്ച് നടക്കുന്നത് ഉദ്യോഗസ്ഥര് ചൂഷണം ചെയ്യുന്നതായി ക്യൂബന് കമ്മ്യൂണിസ്റ്റ് പാര്‍ടിയുടെ മുഖപത്രമായ ഗ്രാന്‍മ ചൂണ്ടിക്കാട്ടുന്നു.\nക്യൂബയിലെ ക്ലാസിക് കാറുകള്: ഒരു ഡോക്യുമെന്ററി\n\nകൂടുതല്... #off beat #auto facts #ഓഫ് ബീറ്റ്\nThe communist island country of Cuba isaparadise for classic car lovers from outside the country.\nStory first published: Saturday, December 21, 2013, 12:31 [IST]


Copa america: Uruguay held by Japan - Malayalam MyKhel\n» കോപ്പ അമേരിക്ക: ക്വാര്‍ട്ടര് ബെര്‍ത്തിന് കാത്തിരിക്കണം, ഉറുഗ്വേയെ പൂട്ടി ജപ്പാന് (2-2)\nPublished: Friday, June 21, 2019, 8:59 [IST]\nസാവോപോളോ: കോപ്പ അമേരിക്ക ഫുട്‌ബോള് ചാംപ്യന്‍ഷിപ്പില് വമ്പന് ടീമുകളില്‍ക്ക് ക്വാര്‍ട്ടര് ഫൈനല് ബെര്‍ത്തിനായുള്ള കാത്തിരിപ്പ് തുടരുന്നു. ബ്രസീല്, അര്‍ജന്റീന എന്നിവര്‍ക്കു പിന്നാലെ ഉറുഗ്വേയ്ക്കും രണ്ടാം റൗണ്ട് കഴിഞ്ഞപ്പോള് ക്വാര്‍ട്ടറിലെത്താനായില്ല. ഗ്രൂപ്പ് സി മല്‍സരത്തില് അതിഥികളായെത്തിയ ഏഷ്യന് ടീം ജപ്പാനോടേറ്റ സമനിലയാണ് ഉറുഗ്വേയ്ക്കു തിരിച്ചടിയായത്. മല്‍സരം 2-2ന് അവസാനിക്കുകയായിരുന്നു. ഇതോടെ ഗ്രൂപ്പിലെ അവസാന കളിയില് നിലവിലെ ചാംപ്യന്‍മാരായ ചിലിക്കെതിരേ ഉറുഗ്വേയ്ക്ക് നിര്‍ണായകമായി മാറി. ഈ കളിയില് ജയിച്ചാല് മാത്രമേ ഉറുഗ്വേയ്ക്കു സാധ്യതയുള്ളൂ.\nആദ്യ കളിയില് ഇക്വഡോറിനെ 4-0ന് തകര്‍ത്തു കൊണ്ട് തുടങ്ങിയ ഉറുഗ്വേയ്ക്ക് ഈ മികവ് ജപ്പാനെതിരേ പുറത്തെടുക്കാനായില്ല. തകര്‍പ്പന് പ്രകടനത്തിലൂടെ ജപ്പാന് മുന് ചാംപ്യന്‍മാരെ ഞെട്ടിക്കുകയായിരുന്നു. ഓരോ തവണയും പിന്നില് നിന്ന ശേഷമാണ് ഉറുഗ്വേ കളിയില് സമനില കൈക്കലാക്കിയത്. ജപ്പാന്റെ രണ്ടു ഗോളുകളും കൊയ് മയോഷിയുടെ വകയായിരുന്നു. സൂപ്പര് താരം ലൂയിസ് സുവാരസും ജോസ് ജിമനെസും ഉറുഗ്വേയുടെ ഗോളുകള് മടക്കുകയായിരുന്നു.\n25ാം മിനിറ്റിലാണ് മയോഷിയിലൂടെ ജപ്പാന് അക്കൗണ്ട് തുറക്കുന്നത്. എന്നാല് ഈ ലീഡിന് ഏഴു മിനിറ്റിന്റെ ആയുസ്സ് മാത്രമേ ഉണ്ടായിരുന്നുള്ളൂ. 32ാം മിനിറ്റില് സുവാരസ് പെനല്‍റ്റിയിലൂടെ ഉറുഗ്വേയെ ഒപ്പമെത്തിച്ചു. വിആറിന്റെ സഹായത്തോടെയാണ് റഫറി പെനല്‍റ്റി നല്‍കിയത്. രണ്ടാം പകുതി തുടങ്ങി 14 മിനിറ്റിനുള്ളില് ജപ്പാന് ലീഡ് തിരിച്ചുപിടിച്ചു. മയോഷി തന്നെയാണ് ഇത്തവണയും ഉറുഗ്വേ വല ചലിപ്പിച്ചത്. എന്നാല് ഉറുഗ്വേ കീഴടങ്ങാന് തയ്യാറല്ലായിരുന്നു. ഏഴു മിനിറ്റിനുള്ളില് ജിമനെസിലൂടെ ഉറുഗ്വേ വീണ്ടും സമനില പിടിച്ചുവാങ്ങി. ഹെഡ്ഡറിലൂടെയായിരുന്നു താരത്തിന്റെ സമനില ഗോള്.\n27 min ago ആരാധകര്‍ക്ക് സന്തോഷം; എം എസ് ധോണിയുടെ കോവിഡ് ഫലം നെഗറ്റീവ്, നാളെ ടീമിനൊപ്പം ചേരും\nRead more about: copa america 2019 uruguay japan football കോപ്പ അമേരിക്ക 2019 ഉറുഗ്വേ ജപ്പാന് ഫുട്‌ബോള്\nStory first published: Friday, June 21, 2019, 8:59 [IST]


സ്റ്റേഡിയം മാറാനൊരുങ്ങി ബാഴ്‌സ\nApr 22, 2020, 05:55 pm IST\nകോവിഡ് വ്യാപനത്തെ തുടര്‍ന്ന് നിര്‍ത്തി വച്ച സീസണ് പുനരാരംഭിക്കുന്നത് കാണികള് ഇല്ലായെയാണെങ്കില് റയല് മാഡ്രിഡിനു പിന്നാലെ ബാഴ്‌സലോണയും അവരുടെ പ്രധാന സ്റ്റേഡിയമായ ക്യമ്പ് നൗ ഉപയോഗിച്ചേക്കില്ല. പകരം ക്ലബ് അടുത്തിടെ പണി പൂര്‍ത്തിയാക്കിയ യൊഹാന് ക്രൈഫ് സ്റ്റേഡിയത്തിലേക്കാകും മാറുക. ഈ സ്റ്റേഡിയത്തിലേക്ക് മാറുന്നത് ചെലവ് ചുരുക്കാനും ബാഴ്‌സലോണയെ സഹായിക്കും.\nകാണികള് ഉണ്ടാവില്ല എങ്കില് സ്റ്റേഡിയത്തെ മോഡി പിടിപ്പിക്കുകയാകും ബാഴ്‌സയുടെ ലക്ഷ്യം.\nബാഴ്‌സ ഇപ്പോള് സ്റ്റേഡിയം മാറുന്നത് സംബന്ധിച്ച് താരങ്ങളുമായി ചര്‍ച്ചകള് നടത്തുകയാണ്. താരങ്ങള് അംഗീകരിച്ചാല് ഈ സീസണ് അവസാനം വരെ ക്യാമ്പ്‌നൗ സ്റ്റേഡിയം അടച്ചിടും. നേരത്തെ റയല് മാഡ്രിഡും അവരുടെ ഈ സീസണ് അവസാനം വരെയുള്ള മത്സരങ്ങള് സ്ഥിരം സ്റ്റേഡിയമായ ബെര്‍ണബ്യൂവില് നിന്ന് ഡി സ്റ്റെഫാനോ സ്റ്റേഡിയത്തിലേക്ക് മാറ്റാന് തീരുമാനിച്ചിരുന്നു.\nബെര്‍ണബ്യൂ സ്റ്റേഡിയത്തില് ആരാധകര് ഇല്ലാത്ത സമയത്ത് പല പണികളും പൂര്‍ത്തിയാക്കാനും സ്റ്റേഡിയം കൂടുതല് മോഡിപിടിപ്പിക്കാനും വേണ്ടി റയല് മാഡ്രിഡ് പദ്ധതി ഇടുന്നുണ്ട്. ഇതിനാലാണ് തല്‍ക്കാലം സ്റ്റേഡിയം മാറ്റുന്നത് ആലോചിക്കാന് കാരണം.\nbarcelona real madrid camp nou\nകോവിഡ് പോരാട്ടത്തില് ലോകനേതാക്കളില് ഏറ്റവും മുന്നിൽ പ്രധാനമന്ത്രി നരേന്ദ്രമോദി; നേട്ടം ബ്രിട്ടീഷ് പ്രധാനമന്ത്രിയെയും മെക്‌സിക്കോയെയും പിന്തള്ളി; അഭിമാനത്തോടെ വിവരം പങ്കുവെച്ച് ധനമന്ത്രി\nകോവിഡ് 19 പ്രതിരോധ പ്രവര്‍ത്തനങ്ങള് : പ്രധാനമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കി ഹ്യുണ്ടായ്\nബാഴ്‌സ സെറ്റിയാനെ പുറത്താക്കിയാല് ക്ലബ്ബിന്റെ ചുമതല ഏറ്റെടുക്കാന് തയ്യാറാണെന്ന് മുന് ബാഴ്‌സ ഇതിഹാസ താരം\nJun 30, 2020, 04:10 pm IST\nബാഴ്‌സയ്‌ക്കെതിരെ കോടതി കയറിയ നെയ്മറിനോട്7മില്യണ് ബാഴ്‌സയ്ക്ക് നല്‍കാന് കോടതി\nJun 19, 2020, 10:58 pm IST


Wednesday 11 July 2018 1:25 am IST\nകൊച്ചി : വായ്പാ ക്രമക്കേടിലൂടെ സഹ. ബാങ്കിന് നഷ്ടമായ തുക കുറ്റക്കാരനായ ജീവനക്കാരന്റെ പെന്‍ഷന് ആനൂകൂല്യങ്ങളില് നിന്നു ഈടാക്കാനാവില്ലെന്നു ഹൈക്കോടതി ഉത്തരവിട്ടു. കുറ്റക്കാരനായ ജീവനക്കാരന് ബാങ്കില് നിന്നു വിരമിച്ചശേഷം പെന്‍ഷന് ആനുകൂല്യങ്ങള് തടയാനാവില്ല. പെന്‍ഷന് ആനുകൂല്യങ്ങള് ഔദാര്യമല്ല. ജീവനക്കാരന്റെ അവകാശമാണ്.കോടതി പറഞ്ഞൂ. പെന്‍ഷന് ആനുകൂല്യങ്ങള് നല്‍കണമെന്ന ഹര്‍ജിക്കാരന്റെ നിവേദനത്തില് ജോയിന്റ് രജിസ്ട്രാര് മൂന്നു മാസത്തിനകം നടപടിയെടുക്കണമെന്നും ഡിവിഷന് ബെഞ്ച് നിര്‍ദേശം നല്‍കി.\nകണ്ണൂര് ആനപ്പന്തി സര്‍വീസ് സഹകരണ ബാങ്ക് അധികൃതര് പെന്‍ഷന് ആനുകൂല്യം നിഷേധിച്ചതിനെതിരെ മുന് ജീവനക്കാരന് സി.എം ഫിലിപ്പ് നല്‍കിയ ഹര്‍ജിയിലാണ് ഡിവിഷന് ബെഞ്ചിന്റെ ഉത്തരവ്.\nബാങ്ക് മാനേജര് തന്നിഷ്ട പ്രകാരം വായ്പ നല്‍കിയ കേസില് ബാങ്കില് അക്കൗണ്ടന്റായിരുന്ന ഹര്‍ജിക്കാരന് മനസറിവുണ്ടെന്ന് കണ്ട് സീനിയര് ക്ലാര്‍ക്കായി തരം താഴ്ത്തി. ഇതിനെതിരെ രജിസ്ട്രാര്‍ക്ക് അപ്പീല് നല്‍കിയെങ്കിലും തള്ളി. പിന്നീട് 2014 ഏപ്രില് 30 ന് ഹര്‍ജിക്കാരന് വിരമിച്ചു. തുടര്‍ന്ന് പെന്‍ഷനും ഗ്രാറ്റുവിറ്റിയുമടക്കമുള്ള ആനുകൂല്യങ്ങള്‍ക്കായി നിവേദനം നല്‍കിയിട്ടും നടപടിയുണ്ടായില്ല. ഹര്‍ജിക്കാരന് സിംഗിള് ബെഞ്ചില് ഹര്‍ജി നല്‍കിയെങ്കിലും വായ്പാ ക്രമക്കേടുമായി ബന്ധപ്പെട്ടുണ്ടായ നഷ്ടം പെന്‍ഷന് ആനുകൂല്യത്തില് നിന്ന് ബാങ്കിന് ഈടാക്കാമെന്ന് വ്യക്തമാക്കിയിരുന്നു. ഇതിനെതിരെ നല്‍കിയ അപ്പീലാണ് ഡിവിഷന് ബെഞ്ച് പരിഗണിച്ചത്.\nഈ കേസില് ഹര്‍ജിക്കാരന് സര്‍വീസിലിരിക്കെ നഷ്ടം വന്ന തുക ശമ്പളത്തില് നിന്ന് ഈടാക്കാതെ വിരമിച്ചശേഷം പെന്‍ഷന് ആനുകൂല്യങ്ങളില് നിന്ന് ഈടാക്കുന്നുവെന്നാണ് പരാതി. സര്‍വീസിലിരിക്കുമ്പോള് ഹര്‍ജിക്കാരന് തരം താഴ്ത്തല് ശിക്ഷ മാത്രം നല്‍കി. പെന്‍ഷന് ആനുകൂല്യങ്ങളില് നിന്ന് തുക ഈടാക്കാന് ഇയാള് സര്‍വീസിലിരിക്കുന്ന സമയത്ത് തന്നെ ഇതിനായി അച്ചടക്ക നടപടി തുടങ്ങണമായിരുന്നു. വിരമിച്ചശേഷം ഇനി അതു സാദ്ധ്യമല്ല-കോടതി വ്യക്തമാക്കി.\nസാമൂഹ്യ സുരക്ഷാ പെന്‍ഷന്: കൂടുതല് പേരെ ഒഴിവാക്കുന്നു


സ്പീക്കർ പദവിയിലിടഞ്ഞ് കോൺഗ്രസും എൻസിപിയും: പൃഥ്വിരാജ് ചവാനെ സ്പീക്കറാക്കുന്നതിൽ എതിർപ്പ്? | Congress wants Prithviraj Chavan as Speaker, NCP disagrees - Malayalam Oneindia\n20 min ago അയോധ്യ കേസ്; നിര്‍മോഹി അഖാരയും റിവ്യൂ ഹര്‍ജി സമര്‍പ്പിച്ചു, കോടതി വ്യാഴാഴ്ച പരിഗണിക്കും\n30 min ago നിതീഷ് വോട്ടര്‍മാരെ വഞ്ചിച്ചു, 2015 മറക്കരുത്, പൗരത്വ ബില്ലില് പ്രശാന്ത് കിഷോറിന്റെ മുന്നറിയിപ്പ്\n31 min ago സിപിഎം നേതാവിന്റെ വീട്ടിൽ ഉണ്ണിത്താന്റെ വിരുന്ന്: കാസർകോട്ടെ കോൺഗ്രസിൽ പൊട്ടിത്തെറി\nUpdated: Sat, Nov 23, 2019, 0:45 [IST]\nമുംബൈ: മഹാരാഷ്ട്രയിൽ ഉദ്ധവ് താക്കറെയെ മുഖ്യമന്ത്രിയാക്കാമെന്ന് മൂന്ന് പാർട്ടികളും ഏകകണ്ഠേന തീരുമാനിച്ചിരുന്നു. എന്നാൽ സ്പീക്കർ പദവിയെക്കുറിച്ചാണ് അനിശ്ചിതത്വം തുടരുന്നത്. കോൺഗ്രസ് നേതാവും മുൻ മഹാരാഷ്ട്ര മുഖ്യമന്ത്രിയുമായികുന്ന പൃഥ്വിരാജ് ചവാനെ സ്പീക്കറാക്കാനാണ് കോൺഗ്രസിന് താൽപ്പര്യം. എന്നാൽ എൻസിപിയാണ് ഇക്കാര്യത്തിൽ എതിർപ്പ് രേഖപ്പെടുത്തിയിട്ടുള്ളത്.\nഎൻസിപി മഹാരാഷ്ട്ര നിയമസഭാ സ്പീക്കർ സ്ഥാനം ആവശ്യപ്പെട്ടുവെന്നും ഡെപ്യൂട്ടി സ്പീക്കർ സ്ഥാനം കോൺഗ്രസിന് നൽകാമെന്ന നിർദേശം മുന്നോട്ടുവെച്ചെന്നുമാണ് ഇന്ത്യാ ടുഡേ റിപ്പോർട്ട് ചെയ്യുന്നത്. അതേ സമയം മുഖ്യമന്ത്രി ശിവസേനക്ക് നൽകിയതോടെ ഉപമുഖ്യമന്ത്രി സ്ഥാനം രണ്ട് പാർട്ടികളും ഉറപ്പാക്കുമെന്നും സൂചനകളുണ്ട്. ഇതിനിടെ മഹാരാഷ്ട്ര കോൺഗ്രസ് നേതാക്കൾ വഡേട്ടിവാർ ബംഗ്ലാവിൽ യോഗം ചേർന്നിരുന്നു. പിന്നീട് ഇത് സംബന്ധിച്ച കാര്യങ്ങൾ ചർച്ച ചെയ്യുന്നതിനായി ശനിയാഴ്ച കോൺഗ്രസ്- എൻസിപി നേതാക്കളും യോഗം ചേരും. ശിവസേനയും പ്രത്യേക യോഗം ചേരും.\nശിവസേന തലവൻ ഉദ്ധവ് താക്കറെ മഹാരാഷ്ട്ര മുഖ്യമന്ത്രിയാവുമെന്ന് എൻസിപി അധ്യക്ഷൻ ശരദ് പവാറാണ് മാധ്യമങ്ങളെ അറിയിച്ചത്. മൂന്നാഴ്ചയോളം നീണ്ട അനിശ്ചിതത്വത്തിനൊടുവിൽ അടുത്ത 48 മണിക്കൂറിനുള്ളിൽ സർക്കാർ രൂപീകരണം നടക്കുമെന്നാണ് സൂചന. അതേസമയം ശിവസേന, കോണ്‍ഗ്രസ്, എന്‍സിപി നേതാക്കള് ചേര്‍ന്ന് ശനിയാഴ്ച സംയുക്ത വാര്‍ത്താസമ്മേളനം നടത്തും. അതില് സര്‍ക്കാര് രൂപീകരണം സംബന്ധിച്ച പ്രഖ്യാപനങ്ങൾ നടത്തും. ഉദ്ധവ് താക്കറെയെ മുഖ്യമന്ത്രിയായി അവരോധിക്കണമെന്നായിരുന്നു ശിവസേന ആദ്യം മുതൽ തന്നെ സ്വീകരിച്ച നിലപാട്. ഇതിനെ കോൺഗ്രസും എൻസിപിയും ഒരു പോലെ പിന്തുണയ്ക്കുകയും ചെയ്തു. ഇതാണ് ശിവസേന-കോൺഗ്രസ്- എൻസിപി സർക്കാർ അധികാരത്തിലെത്തിയാൽ മുഖ്യമന്ത്രി ആരെന്ന ചോദ്യത്തിന് എളുപ്പത്തിൽ ഉത്തരം നൽകിയത്.\nഉദ്ധവ് താക്കറെയെ മഹാരാഷ്ട്ര മുഖ്യമന്ത്രിയാക്കാനുള്ള തീരുമാനം പുറത്തുവന്നതിന് പിന്നാലെ മഹാരാഷ്ട്ര ഗവർണർ ഭഗത് സിംഗ് കോഷിയാരി നടത്തായിരുന്ന ദില്ലി യാത്ര റദ്ദാക്കിയിട്ടുണ്ട്. വെള്ളിയാഴ്ച തന്നെ മൂന്ന് പാർട്ടികളും ഗവർണറെ കണ്ട് സർക്കാർ രൂപീകരിക്കാനുള്ള അവകാശമുന്നയിക്കുമെന്നായിരുന്നു ആദ്യം പുറത്തുവന്ന റിപ്പോർട്ടുകൾ. എന്നാൽ പ്രഖ്യാപനം ശനിയാഴ്ച മാത്രമേ ഉണ്ടാകൂ എന്ന് പാർട്ടികൾ തന്നെ വ്യക്തമാക്കുകയും ചെയ്തുു.\nuddhav thackeray ഉദ്ധവ് താക്കറെ maharashtra maharashtra assembly elections 2019 shiv sena ncp congress government കോൺഗ്രസ് സർക്കാർ നിയമസഭാ തിരഞ്ഞെടുപ്പ് ശിവസേന പൃഥ്വിരാജ് ചവാന്\nCongress wants Prithviraj Chavan as Speaker, NCP disagrees


കുഞ്ഞന് പള്‍സറുമായി ബജാജ്, പുതിയ പള്‍സര് 150 ക്ലാസിക് വിപണിയില് - Malayalam DriveSpark\nPublished: Wednesday, June 13, 2018, 11:00 [IST]\nപള്‍സര് 150 ക്ലാസിക് ഇന്ത്യയില് പുറത്തിറങ്ങി. 67,437 രൂപയാണ് ബൈക്കിന്റെ എക്‌സ്‌ഷോറൂം വില (മുംബൈ). നിലവില് വില്‍പനയിലുള്ള 2018 പള്‍സര് 150 -യുടെ പ്രാരംഭ വകഭേദമാണ് പുതിയ പള്‍സര് 150 ക്ലാസിക്. പള്‍സര് നിരയില് ഏറ്റവും വില കുറഞ്ഞ രണ്ടാമത്തെ ബൈക്ക്. ഇരട്ട ഡിസ്‌ക്കുള്ള പള്‍സര് 150 -യെക്കാളും 10,118 രൂപ കുറവ്.\nപ്രാരംഭ മോഡലായതു കൊണ്ടുതന്നെ പള്‍സര് 150 -യിലുള്ള ഫീച്ചറുകളില് പലതും പുതിയ ക്ലാസിക് പതിപ്പിനില്ല. ഗ്രാഫിക്‌സ്, പിന് ഡിസ്‌ക് ബ്രേക്ക്, സ്പ്ലിറ്റ് സീറ്റ്, ടാങ്ക് എക്സ്റ്റന്‍ഷന് എന്നിവയെല്ലാം പള്‍സര് 150 ക്ലാസിക്കിന് നഷ്ടപ്പെട്ടു. പള്‍സര് 150 -യില് എബിഎസിനെ ബജാജ് നല്‍കാനിരിക്കുന്നതേയുള്ളു. ഇക്കാരണത്താല് പള്‍സര് 150 ക്ലാസിക്കിനും എബിഎസ് ഫീച്ചറില്ല.\nഎന്തായാലും 2019 ഏപ്രിലിന് മുമ്പ് എബിഎസ് ഫീച്ചര് പള്‍സര് 150 ക്ലാസിക്കില് ഒരുങ്ങും. കേവലം കറുപ്പ് നിറത്തില് മാത്രമാണ് പുതിയ ക്ലാസിക് പതിപ്പ് ലഭ്യമാവുക. ക്രാങ്‌കേസ്, മുന് ഫോര്‍ക്കുകള്, ചെയിന് ഗാര്‍ഡ്, അലോയ് വീലുകള് എന്നിവയ്‌ക്കെല്ലാം നിറം കറുപ്പാണ്.\nബജാജ് ഡീലര്‍ഷിപ്പുകളില് പള്‍സര് 150 ക്ലാസിക് എത്തിത്തുടങ്ങി. 2006 -ല് വിപണിയില് കടന്നുവന്ന ആദ്യ തലമുറ പള്‍സര് 150 -യുടെ ശൈലിയാണ് പുതിയ പള്‍സര് 150 ക്ലാസിക് പിന്തുടരുന്നത്.\nബൈക്കിന്റെ എഞ്ചിനില് കമ്പനി മാറ്റങ്ങള് വരുത്തിയിട്ടില്ല. നിലവിലുള്ള പള്‍സര് 150 -യുടെ എഞ്ചിന് ക്ലാസിക്കിലും തുടരും. 150 സിസി നാലു സ്‌ട്രോക്ക് ഒറ്റ സിലിണ്ടര് എഞ്ചിനാണ് പള്‍സര് 150 ക്ലാസിക്കില്. 14 bhp കരുത്തും 13.4 Nm torque ഉം എയര് കൂള്‍ഡ് കാര്‍ബ്യുറേറ്റഡ് എഞ്ചിന് പരമാവധി ഉത്പാദിപ്പിക്കും.\nസ്റ്റാന്‍ഡേര്‍ഡ് ഗിയര്‍ബോക്‌സ് അഞ്ചു സ്പീഡ്. മറ്റു പള്‍സറുകളെ പോലെ ട്വിന് സ്പാര്‍ക്ക് പ്ലഗ് ടെക്‌നോളജിയാണ് പുത്തന് മോഡലും അവകാശപ്പെടുന്നത്. മുന്നില് 240 mm ഡിസ്‌കും പിന്നില് 130 mm ഡ്രമ്മും ബൈക്കില് ബ്രേക്കിംഗ് നിറവേറ്റും.\nട്യൂബ്‌ലെസ് ടയറുകളാണ് ഇരു ചക്രങ്ങളിലും. സസ്‌പെന്‍ഷന് വേണ്ടി മുന്നില് ടെലിസ്‌കോപിക് ഫോര്‍ക്കുകളും പിന്നില് ഗ്യാസ് ചാര്‍ജ്ഡ് ട്വിന് റിയര് ഷോക്ക് അബ്‌സോര്‍ബറുമുണ്ട്. പള്‍സര് നിരയിലേക്കു കൂടുതല് ആളുകളെ ആകര്‍ഷിക്കാന് പള്‍സര് 150 ക്ലാസിക്കിന് സാധിക്കുമെന്നു ബജാജ് ഉറച്ചു വിശ്വസിക്കുന്നു.\nപുതിയ നിറത്തില് ബജാജ് പള്‍സര് 220 F\nപ്ലാറ്റിനക്കും വില വര്‍ധിപ്പിച്ച് ബജാജ്\nBajaj Pulsar 150 Classic Launched In India. Read in Malayalam.